Fitkoh hurumahtakai Saif ehmme bodu isskameh dhenee hinguma - AO News\nފިޓްކޮށް ހުރުމަށްޓަކައި ސައިފް އެންމެ ބޮޑު އިސްކަމެއް ދެނީ ހިނގުމަށް\n1993 ވަނަ އަހަރު ‘ޕަރަމްޕަރާ’ އިން ބޮލީވުޑަށް ތައާރަފްވި ބަތަލް ސައިފް އަލީ ހާންއަކީ އޭރުވެސް ގިނަ ބައެއްގެ ހިތުން ހާއްސަ މަގާމެއް ހޯދާފައިވާ ތަރިއެކެވެ. ފިލްމީ ދާއިރާ އަށް ނުކުތް އިރު ސައިފަކީ ބައްޓަން އެހާ ރީތިކޮށް ހުރި އެކްޓަރެއް ނޫނެވެ. އެހެންނަމަވެސް މިމަހުގެ 16 ވަނަ ދުވަހު ސައިފް އަށް ފަންސާސް އަހަރު ފުރޭއިރު އޭނާ ފެންނަނީ އަދިވެސް އެ އުމުރުގެ މީހުންނަށްވުރެ ހަށިގަނޑު ވަރުގަދަކޮށް ރީތިކޮށް ހުރި ތަނެވެ. އަދިވެސް ޒުވާން ބަތަލުންނާއެކު ފިލްމުތަކުގެ ލީޑް ރޯލަށް ސައިފް ހަމަ ‘ފިޓެވެ.’\nއުމުރުން 50 އަހަރު ފުރުމާއި ގާތްވެފައިވާއިރު ސައިފް އެހާ ފިޓްކޮށް ހުރުމުގެ ސިއްރު ހާމަކުރަމުން އޭނާ ބުނީ ފިޓްކޮށް ހުންނަ އެއް އިރެއްގައި ވެސް މާ ގިނަ ވަގުތު ޖިމްގައި ހޭދަނުކުރާ ކަމަށާއި އަބަދު ވެސް އެންމެ ގިނައިން ކުރާ ކަމަކީ ހިނގުން ކަމަށެވެ. ހިނގުމަކީ ކަސްރަތު ލިބުމުގެ އިތުރުން ހާސްކަމާއި ފިކުރުތަކުން ވެސް ދުރުކޮށްދޭކަމެއްކަން ފާހަގަކުރަމުން ސައިފް ބުނީ މިއުޒިކެއް ޖަހާލައިގެން ބޫޓަށް އަރައިގެން ހިނގަން ނިކުތުމަކީ އަބަދު ވެސް ވަރަށް ލޯބިކުރާ ކަމެއްކަމަށެވެ.\nފިލްމުފެއާ އަށް ދިން އިންޓަވިއުއެއްގައި ސައިފް ބުނީ ފިޓްކޮށް ހުންނަން ކަސްރަތާ އެކު، ރަނގަޅު ޑައިޓެއް ވެސް ވަރަށް މުހިއްމުކަމަށާއި އެހެންކަމުން އަބަދުވެސް ކެއުމަށް ވަރަށް ބޮޑަށް ބަލައިގެން އުޅޭކަމަށެވެ. މި ގޮތުން ގޭގައި ކައްކައިގެން ކެއުމާއި ތާޒާ ބާވަތްތައް ކެއުމަކީ އަބަދު ވެސް ހާއްސަ އިސްކަމެއްދޭ ކަމެއްކަމުގައި ސައިފްވަނީ ބުނެފައެވެ.\nސައިފްއަށްވުރެ 11 އަހަރު ހަނގު ކަރީނާ އާއި ސައިފް އެއްކޮށް ފެނުމުންވެސް، އުމުރުގެ ތަފާތު އެހާ ބޮޑު ނޫންކަމަށް ދައްކާ ސަބަބަކީ ހަމަ ޔަގީނުންވެސް ސައިފްގެ ޒުވާންކަމާއި ވަރުގަދަކަންކަމަށް ގިނަ ބަޔަކުވަނީ ބުނެފައެވެ. މީގެ އިތުރުން ސައިފް އަށް ތާއިދުކުރާ ގިނަ ބަޔަކު ވަނީ އޭނާއަކީ 24 އަހަރުގެ އަންހެން ދަރިއެއްގެ ބައްޕައެއްހެން ހީވެސް ނުވާކަމަށް ބުނެފައެވެ.\nކަރީނާ ކަޕޫރް ޚާން ދެވަނަ ދަރިފުޅުގެ އިންތިޒާރުގައި\nމާސްކެއް ނާޅުވާ ތައިމޫރް ބޭރަށް ގެންދިއުމުން ފާޑުކިޔުންތައް އަމާޒުވެއްޖެ\nދެވަނަ ކުއްޖަކު ހޯދަން އަދި ނުވިސްނަން: ކަރީނާ ކަޕޫރުހާން\nސައިފް އާއި ކައިވެނި ކުރަން އެއްބަސް ވީ3ވަނަފަހަރު އެދުމުން: ކަރީނާ


Vari Kuruvan Hadhaafa Hunna Sihuruge Haqeegathaa Faruvaa | Dhiislam\nއަޖްނާދު ޢަލީ އޭޕްރިލް 3, 2018\nސިޙްރުއް ތަފްރީޤް (ދުރުކުރުވާ ސިޙްރު / ވަރިކުރުވާ ސިޙްރު)\nސިޙްރަކީ އޭގައި ތަފާތު ވައްތަރުތައް ހިމެނޭ އެއްޗެކެވެ. އެކި ވައްތަރުގެ ސިޙްރުން ޖެހެނީ އެކިކަހަލަ ބަލިބައްޔެވެ. ކުރިމަތިވަނީ އެކިކަހަލަ އުނދަގުލެވެ. މިގޮތުން މިމުޖުތަމަޢުގައި އެންމެ ޢާއްމުވެފައިވާ ވައްތަރަކީ ދެމަފިރިން ވަރިކުރުމަށާއި ޢާއިލާތައް ރޫޅާލުމަށް ހެދިފައި ހުންނަ ސިޙްރެވެ. އެހެންކަމުން މިބަލައިލަނީ މިވައްތަރުގެ ސިޙްރުގެ ޙަޤީޤަތާއި ފަރުވާކުރެވިދާނޭ ގޮތްތަކުގެ މައްޗަށެވެ.\nސިޙްރުއް ތަފްރީޤް ނުވަތަ ދުރުކުރާ/ވަރިކުރާ ސިޙުރާއި ބެހޭގޮތުން ﷲ ސުބުޙާނަހޫ ވަތަޢާލާ ވަނީ ސިޙުރާއި ބެހޭގޮތުން ސޫރަތުލް ބަޤަރާގައި ބާވައިލެއްވި އާޔަތުގައި ޢިޝާރާތްކުރައްވާފައެވެ. އެއާޔަތުގެ މާނައިގައި ވެއެވެ. "މީހާޔާއި އެމީހާގެ އަނބިމީހާޔާ ދެމެދު ދުރުކޮށް ވަކިކުރާނޭގޮތް އެ ދެ ملائكةންގެ ކިބައިން އެއުރެން އުނގެނި އުޅެތެވެ."\nވަރިކުރާ/ދުރުކުރާ ސިޙްރުގެ ތަޢާރަފް: ވަރިކުރާ ސިޙްރު ނުވަތަ ދުރުކުރާ ސިޙްރަކީ ދެމީހެއްގެ ދެމަދުގައި ނަފްރަތާއި ރުޅިވެރިކަމާއި ޙަސަދަ ވެރިކަން އުފެއްދުމަށް ހަދާ ސިޙުރެވެ. އަދި މިކަމުގެ ސަބަބުން ދެމީހުން ދުރުވެ ރުޅިކުރުވުމަށްޓަކައި ހަދާ ސިޙުރެވެ.\nވަރިކުރާ/ދުރުކުރާ ސިޙްރުގެ ވައްތަރުތައް:\n1- މީހަކާ އެމީހެއްގެ މައިމީހާއާއި ދުރުކޮށް ރުޅިވެރިކަން އުފެއްދުން\n2- މީހަކާއި އެމީހެއްގެ ބައްޕައާއި ދުރުކޮށް ރުޅިވެރިކަން އުފެއްދުން\n3- މީހަކާއި އެމީހެއްގެ ބޭބެ، ދައްތަ ނުވަތަ ކޮއްކޮއާއި ދުރުކޮށް ރުޅިވެރިކަން އުފެއްދުން\n4- މީހަކާއި އެމީހެއްގެ ރައްޓެއްސެއް ނުވަތަ ރައްޓެހިންނާއި ދުރުކޮށް ރުޅިވެރިކަން އުފެއްދުން\n5- ވިޔަފާރީގެ ދެބައިވެރިން ދުރުކޮށް ރުޅިކުރުވުން\n6- މީހަކާއި އެމީހާ އިނުމަށް ކަނޑައަޅާ މީހާއާއި ނަފުރަތު އުފައްދާ ދުރުކުރުވުން. މިއީ މީގެ އެންމެ ނުރައްކާ އެއް ވައްތަރެވެ.\nވަރިކުރާ/ދުރުކުރާ ސިޙްރުގެ ޢަލާމާތްތައް:\n1- އެކަކު އަނެކަކާއި މެދު އެއްވެސް ސަބަބެއް ނެތި ޝައްކުތައް އުފެދެން ފެށުން.\n2- އެކަކު އަނެކެއްގެ ފަރާތުން ދިމާވާ ކަމެއްގައި އެއްވެސް އުޒުރެއް ޤަބޫލުނުކޮށް ރުޅިއައުން.\n3- ކިތައްމެ ކުޑަކުޑަ ކަމެއްވެސް ޙައްލުކުރުމުގެ ބަދަލުގައި ބޮޑުކޮށްލާ އަރައިރުން ވުން.\n4- ދެމަފިރިން އެކަކު އަނެކަކާއި މެދު ނުބައި ހީތައް އެފެދުމާއި އެކަކު އަނެކަކަށް ސިފަ ހުތުރުކޮށް ފެނުން\n5- އެކަކު އަނެކަކާއި ކުރިމަތިލާ ވަގުތު ރުޅިއައިސް ފޫހިވުން\n6- އަނެކަކު ކިތައްމެ ރަނގަޅުކަމެއް ކުރިކަމުގައިވިޔަސް އެކަމަކާ ޙަސަދަވެ ރުޅިއައުން\n7- މިސިޙްރު ޖެހިފައި ހުންނަމީހާ އޭނާއާ ދުރުކުރުމަށް ސިޙްރު ހަދާފައި ހުންނަ އަނެއްމީހާ ހުންނަތަނުގައި ހުންނަންވެސް ފޫހިވެ ރުޅި އައުން. މިސާލަކަށް ފިރިމީހާ ގެއިން ބޭރުގައިވާ ވަގުތު އަނބިމީހާދެކެ ލޯބިވެ އަނބިމީހާ ކައިރިއަށް ދާންބޭނުންވެއެވެ. އަދި ގެއަށް އައިސް އަނބިމީހާ ފެނުމާ އެކު ފޫހިވެ ރުޅި އައިސް، އަނބިމީހާ ކިތައްމެ ރީތިނަމަވެސް ހުތުރުކަމަށް އިޙުސާސްވުން.\n8- ޢާއްމުކޮށް ވަރުބަލިވެ ބޮލުގައި ރިހުމާއި ބިރުވެރި ހުވަފެންތައް ފެނުން.\nވަރިކުރާ/ދުރުކުރާ ސިޙްރު ހަދާފައި ހުންނަގޮތް:\nސިޙްރު ހަދުވަން ބޭނުންވާ މީހާ ސިޙްރުވެރިއެއް ކައިރިއަށް އެކަމަށް އެދި ދެއެވެ. އަދި މިވެނި އެވެނި ދެމީހަކު ދުރުކޮށްދިނުމަށް އެދެއެވެ. އަދި ސިޙްރުވެރިޔާ އެދެމީހުންގެ ނަމާއި މަންމަ ނަން ހޯދުމަށް ބުނެއެވެ. އޭގެ އިތުރުން އެދެމީހުން ކުރެ މީހެއްގެ ހެދުމު ފޮތިކޮޅެއް ނުވަތަ އަތްލާފައިވާ ނުވަތަ ބޭނުންކޮށްފައިވާ އެއްޗެއް ނުވަތަ ބޮލުގެ އިސްތަށި ގެނައުމަށް ބުނެއެވެ. ބައެއްފަހަރު އެމީހާގެ ގަހަނާއެއް ކަހަލަ އެއްޗެއް ގެނެސްދިނުމަށްވެސް ބުނެއެވެ. މިކަން ނުވެއްޖެނަމަ، ނުވަތަ ކުރުމަށް ނުކުޅެދިއްޖެނަމަ، ސިޙްރުވެރިޔާ ފެން ކިޔަވައެވެ. ނުވަތަ ޝިރުކުވާގޮތަށް ތަށިލިޔެދެއެވެ. އަދި އެދެމީހުން ހުރަސްކުރާ ތަނަކަށް ނުވަތަ ހިންގާ އުޅޭ ނުވަތަ ގޮސް އުޅޭ ތަނަކަށް ނުވަތަ ގޭގެ ދޮރުމައްޗަށް އެފެން ވިއްސުމަށް ބުނެއެވެ. ބައެއްފަހަރު ތަންތާނގައި އެއްޗެހި ސިޙްރު ހެދުމަށްފަހު ވަޅުލާ ހަދައެވެ. ނުވަތަ ކާއެއްޗަކަށް ނުވަތަ ފެނަށް ކިޔަވުމަށްފަހު، ނުވަތަ ކިޔަވާފައިވާ ފެން އެޅުމަށް ފަހު ކާން ނުވަތަ ބޯން ދެއެވެ. އަދި ދިވެހިރާއްޖޭގައި ޢާއްމު އެއް ކަމަކީ ހިރި ފަދަ ތަކެތީގައި ލިޔެ ކަނޑުފެއްތުމާއި، މޫދަށް ތަށިލިޔެ ނުވަތަ ކިޔަވާފައި ފެން އެޅުމާއި، ގަސްގަހުގެ ދެކަފިވެފައިވާ އޮފިގަނޑުގެ މެދަށް އަބު ފަދަ ތަކެތި ޖެހުންފަދަ ކަންކަން ކުރުމެވެ. މިއިން ކޮންމެ ގޮތަކަށްވެސް މިބާވަތުގެ ސިޙްރު ހަދާފާނެއެވެ.\nމިސިޙްރު ޖެހިފައިވާކަން ދެނެގަންނާނެގޮތާއި ފަރުވާ ކުރާނެ ގޮތް:\nމިސިޙްރު ޖެހިފައިވާކަން ޢަލާމާތްތަކާއި ބެހޭގޮތުން ބަލިމީހާއާއި ސުވާލުކޮށްގެން ދެނެގަންނާށެވެ. ނުވަތަ ތިމާއަށް މިޢަލާމާތްތައް ކުރިމަތިވެފައިވޭތޯ ޔަޤީންކުރާށެވެ. ނުވަތަ ސިޙުރަށް ކިޔަވާ ރުޤްޔާގެ އާޔަތްތައް އެމީހާގެ ބޮލުގެ ދެ ހިނދިވަޅުގައި ހިފަހައްޓައިގެން ކިޔަވާށެވެ.(ހިލޭ އަންހެނެއް ނަމަ އަތލުން ޙަރާމްވެގެންވެއެވެ. މިޙާލަތުގައި އަތްނުލާ ކިޔަވާށެވެ. ނުވަތަ މަޙްރަމަކު ލައްވާ ހިފަހައްޓާށެވެ.) ކިޔެވުމުންޖިންނި ހަށިގަނޑުން ވާހަކަ ދައްކަފާނެއެވެ. ނުވަތަ އޭނާ ތުރުތުރު އެޅުމާއި ބޮލުގަރިހުން ފަދަ އުނދަގޫތަކެއް ވާންފަށާނެއެވެ. މިގޮތަށް ވެއްޖެނަމަ އޭނާއަށް އެހުރީ ސިޙްރު ޖެހިފައެވެ.\nއަމިއްލައަށް ދެނެގަންނާނެ ގޮތް:\nމިބާވަތުގެ ސިޙްރެއް ޖެހިފައި ހުރިތޯ އަމިއްލައަށްވެސް ﷲ ގެ އިޛުނަފުޅާއިއެކު ޔަޤީންކުރެވިދާނެއެވެ. މިގޮތުން ކުރެވިދާނެ އެއްކަމަކީ، ސޫރަތުލް ބަޤަރާގެ 102 ވަނައާޔަތް ކިޔެވުމެވެ. އެއާޔަތް ތަކުރާރުކޮށް ގިނައިން ކިޔަވާށެވެ. މިގޮތަށް ކިޔަވަމުން ގޮސް 40 ވަރަކަށް ފަހަރު ކިޔެވޭތޯ ބަލާށެވެ. 40 ފަހަރު ކިޔެވުން ލާޒިމްނުވެއެވެ. ކިޔަވަމުން ދަނިކޮށް ބޮލުގެ ރިހުން ގަދަވުން، ތުރުތުރު އެޅުން، އަޑުބެދޭގޮތްވުން، ގައިގެ އެކި ތަންތަނަށް ތަދު ދުވާގޮތްވުން، ދިލަނެގުން، ބަނޑު ފުއްޕުން ، މޭ ނުވަތަ ގައި ފިތޭ ފަދަ ބާރު އިޙްސާސެއް ކުރެވިއްޖެނަމަ ހުއްޓާލާށެވެ. މިދެންނެވި ފަދަ ކަމެއް ކިޔަވަމުންނ ދިޔަވަގުތު ދިމާވެއްޖެ ނަމަ ސިޙްރު ޖެހިފައި ހުރިކަން ޔަޤީންވީއެވެ.\nމިބާވަތު ސިޙްރަށް ފަރުވާ ކުރާނެ ގޮތް:\nމިބާވަތުގެ ސިޙްރަށްވެސް މިލިޔުމުގައި (ސިޙުރު ބާޠިލުކުރާނެ ގޮތާއި ސިޙުރުގެ ޙަޤީޤަތް !)\nވާގޮތަށް ކަންތައް ކުރާށެވެ. އަދި އޭގެ އިތުރުން ފަރުވާކުރުމުގެ ގޮތުން ތިރީގައިވާ ރުޤްޔާ ބަލިމީހާކައިރީ ކިޔަވާށެވެ. އަދި ކިއެއްތަ ބަލިމީހާ ހަމަހޭގައި ހުންނަނަމަ،(ހޭނެތި އިރު އިރު ކޮޅުން ވެއްޓި ގޮތްގޮތް ނުވާނަމަ) އެންމެ ހެޔޮވެގެންވަނީ ބަލިމީހާ އަމިއްލައަށް ފަރުވާތައް ކުރުމެވެ. މިގޮތުން އަމިއްލައަށް ރުޤްޔާ ކިޔެވުމާއި، ފެނަށް ކިޔަވައިގެން ބުއިމާއި، މާމުޔަށް ކިޔަވައިގެން ބުއިމާއި، ތެލަށް ކިޔަވައިގެން ގައިގަ އުނގުޅުމާއި، ފެނަށް ކިޔަވައިގެން ގަޔަށް ފެން އެޅުން ފަދަ ކަންކަން ކުރުމެވެ. ބަލިމީހާކައިރީ ކިޔަވާނަމަ ބަލިމީހާގެ ހަށިގަނޑުން ޖިންނި ވާހަކަ ދެއްކުމަކީ އެކަށީގެންވާ ކަމެކެވެ. ވީމައި ބިރު ނުގަނެ ސާބިތުވާށެވެ. އަދި ޖިންނި ދައްކާ ވާހަކައަށް ތަބާނުވާށެވެ. އަދި އެއާ ފާޑުފާޑުގެ ސުވާލުކޮށް ކަންކަން އޮޅުން ފިލުވުމަށް މަސައްކަތް ނުކުރާށެވެ. އެހެނީ އެތަކެއްޗަކީ ޣައިބު އެނގޭނެ ބައެއް ނޫނެވެ. އަދި ފާޅުވެގެންވާ ދޮގުވެރީންނެވެ. އަދި މިރުޤްޔާ ފެނަށް ކިޔަވާ ބޯންދޭށެވެ. އަދި ކިޔެވުމަށް ފަހު ގަޔަށްވެސް ފެންއަޅާށެވެ. މިގޮތަށް ރަނގަޅުވަންދެން ކަންކުރާށެވެ. ބަލިމީހާ ނަމާދަށް ރައްކާތެރިވެ ހެނދުނާއި ހަވީރުގެ ދުޢާތަކާއި ޛިކްރުތަކަށް ރައްކާތެރިވެ، ޤުރުއާންކިޔެވުން ގިނަކޮށް، ފާޙޝް ކަންތައްތައް ކަމުގައިވާ (ފިލްމުބެލުމާއި، މިޔުޒިކާއި ލަވައަޑުއެހުން) ފަދަ ޙަރާމް ކަންކަމުން ދުރުހެލިވާށެވެ. އަދި ﷲ އާއިމެދު ޔަޤީންކުރާށެވެ. ޝިފާދެއްވާފަރާތަކީ އެއީކަން ދަނެ ރަނގަޅުނުވެ ގިނަދުވަސްވީނަމަވެސް ކެތްތެރިވާށެވެ. މާޔޫސް ނުވާށެވެ. ތިއީ ވަރަށް ބޮޑު އިމތިޙާނެއްކަން ދަނެ ޝުކުރުކޮށް ގިނައިން ޞަދަޤާތްދީ އުޅޭށެވެ. ޣީބަ ބުނުމާއި ނެތިމޮށުމުން އެއްކިބާވާށެވެ. ދީނަށް ލޯބިކޮށް ދީނުގެ މަގުގައި ސާބިތުވާށެވެ. ﷲ ގެ ރަޙްމަތް ތަނަވަސްވެގެންވެއެވެ.\nޖާބިރު ބުން ޢަބްދުﷲ ވިދާޅުވިކަމަށް ރިވާވެފައިވެއެވެ. އެކަލޭގެފާނު ވިދާޅުވިއެވެ. ﷲ ގެ ރަސޫލާ ޞައްލަﷲ ޢަލައިހި ވަސައްލަމް ޙަދީޘްކުރައްވަނިކޮށް ތިމަންކަލޭގެފާނު އަޑުއެއްސެވީމެވެ.\n”إِنَّ عَرْشَ إِبْلِيْسَ فِي الْبَحْرِ فَيَبْعَثُ سَرَايَاهُ فَيَفْتِنُوْنَ النَّاسَ فَأَعْظَمُهُمْ عِنْدَهُ مَنْزِلَةً أَعْظَمُهُمْ فِتْنَةً يَجِيْءُ أَحَدُهُمْ يَقُوْلُ: مَا تَرَكْتُهُ حَتَّى فَرَّقْتُ بَيْنَهُ وَبَيْنَ امْرَأتِهِ فَيُدْنِيْهِ مِنْهُ وَيَقُوْلُ: نِعْمَ أَنْتَ“\nމާނައީ: [ އިބިލީހުގެ ތަޚްތު ވަނީ ކަނޑުގައެވެ. އަދި އިންސާނުން (މަގުފުރެއްދުމަށްޓަކައި) އޭނާގެ ލަޝްކަރު އެބައިމީހުންގެ ތެރެއަށް އޭނާ ފޮނުވައެވެ. ފަހެ، އޭނާގެ ކައިރީގައި އެންމެ މަތިވެރި ދަރަޖަ ލިބޭހުށީ މީސްތަކުންނަށް އެންމެ ބޮޑު ފިތުނައެއް ކުރިމަތިކުރި އެއްޗަކަށެވެ. އޭގެތެރެއިން (ޝައިޠާނަކު) އައިސް ބުނާހުއްޓެވެ. އޭނާއާއި އޭނާގެ އަންހެނުންގެ ދެމެދުގައި ފަސާދަ އުފެއްދިއްޖެއައުމަށް ދާންދެން ތިމަން އެމީހުންނާ ވަކިނުވެހުރީމެވެ. ދެން އިބިލީސް އޭނާ ގާތްކުރުމަށްފަހު ބުންޏެވެ. ތިބާ ވަރަށް މޮޅު ކަމެއް ކޮށްފީމުއެވެ. ]\nރުޤްޔާ ޑައުންލޯޑް ކުރައްވާ!\nޙަސަން އާހިލް 31 މިނިޓު ކުރިން\nއިބުރާހިމް އާދަމް މިރިހިމާގެ ހދ ނެއްލައިދޫ :\n1 އޭޕްރިލް, 2013 | 8:51\nމިފަދަ ބަލިތައް ދެނެގަނެ އެއަަށް ފަރުވާ ކުރާނެ ގޮތްތައް………..ދި އިސްލާމް މެދުވެރިކޮށް މީސްތަކުންނާއި ހަމައަށް ފޯރުކޮށްދިނުމަށް ތިޔަ ކުރައްވާ ބުރަ މަސައްކަތަށް ސުކުރު ދަންނަވަން،،،،،،،،،،،،،،،\n1 އޭޕްރިލް, 2013 | 3:48\nމިކަހަލަ ކަމެއްގެ ނިޝާނެއް އަޅުގަނުޑުގެ އާއިލާއިން ދާދި މިދާކަށް ދުވަހު ފެނިއްޖެ. ގޭގެ މައި ދޮރުމަތީ ވަޅުލާފައިވަނީ ދަނޑިކޮޅެއް، މީހަކު މިހާރު އެކަން ކުރިކަމަށް ވަނީ އެއްބަސްވެސް ވެފައި. އެހެންވެ މިކަމަށް ރުޤުޔާ ކުރަން މިހާރު މި ވިސްނަނީ. އަޖުނާދުގެ އެހީ މިކަމަށް ވަރަށް ބޮޑަށް ބޭނުން. އާޓިކުލް ދިއިސްލާމްގައި ހިމަނައި ދެއްވިކަމަށްޓަކައި ޝުކުރިއްޔާ.\n1 އޭޕްރިލް, 2013 | 9:08\nސިހުރު ހަދައިގެން ދެމީހަކު ދެވައި، އެދެމީހުންނަށް ދަރީންލިބުމަށް ފަހު، އެސިހުރަށް ފަރުވާކޮށްފިނަމަ އެދެމީހުން ވަރިވެދާނެތޯއެވެ. އެހެން ދިމާވެއްޖެނަމަ ހަދާނީ ކިހިނެއްކަން ބުނެލަ ދެއްވަ ބައްލަވާށެވެ،\n2 އޭޕްރިލް, 2013 | 10:13\nހަމަ އެއާޔަތް ކިޔައިގެން އެކަން ދެނެގަނެވޭކަމުގެ ދަލީލަކީ ކޮބައިތޯއެވެ؟ އަޅުގަނޑު އޭގެ ޖަވާބު ބެނުމެވެ\n2 އޭޕްރިލް, 2013 | 11:34\nމިލިޔުން ކިޔާލުމުން ހީވޭ މިފަދަ ކަމެއް އަޅުގަނޑުގެ އާއިލާގެ މީހަކަށް ދިމާވެއްޖެހެން، އެކަމު އޭނާ އެކަހަލަ ކަންތައް ގަބޫލެއް ނުކުރޭ. މި ލިޔުމުގައި އެބުނާ ކަމަކާ ނުލާ ރުޅި އައުމާއި ހުވަފެން ފެނުމާ ބޮލުގައި ރިއްސުމާ ބައިވެރިޔާ ގެ ކުއްދެއްކުން ފަދަ ކަންކަން، ދި އިސްލާމް ގެ ފަރާތުން އެއްވެސް އެހީތެރިކަމެއް ފޯރުވައި ދެއްވަންތޯ މިފަދަ ކަންކަމުގައި؟؟؟\n8 އޭޕްރިލް, 2013 | 2:13\nމިލިޔުން ކިޔާލުމުން ކުރިން ނޭނގޭ ކަންތައްތަކެއް އެނގިގެން ހިނގައްޖެއެވެ. މިލިޔުމަކީ މިއަދުގެ މުޖުތަމައަށް ވަރަށް ބޭނުންތެރި ލިޔުމެއް. ވަރަށް ބޮޑަށް ޝުކުރިއްޔާ!\n27 ނޮވެމްބަރ, 2014 | 10:30\nއަޅުގަނޑަކީ 28 އަހަރުގެ އަންހެނެއް. މީހަކާ އިންނަން އުޅެ އުޅެ އެއްގޮތަކަށް ވެސް އެކަން ނުވެގެން މިއުޅެނީ. އަޅުގަނޑަށް ވަރަށް ފާޑު ފާޑުުގެ ބިރުވެރި ހުވަފެނާއި ފާހިޝް ހުވަފެން ފެނޭ އަދި ވަރަށް ބޮލުގަ ވެސް ރިއްސާ އެއްވެސް ކަމެއް ކުރާ ހިތެއް ނުވޭ އަބަދު ހުންނަނީ ރުޅި އައިސްފަ. މީހަކާ ނުއިނދެވޭތީ ވަރަށް ދެރަވެ ރޮއި ހަދަން ވަރަށް މާޔޫސްވޭ. އަޅުގަނޑު ކުރިން ރައްޓެހިވި ކުއްޖަކު ގޯސްކަން އެނގިގެން އޭނައާ ދުރުވި ފަހުން މިހެން ވާން ފެށީ އަދި އޭނަ ދަންވަރު މިގެއަށް އައިސް ދޮރުމައްޗަށް ކަމެއް ކުރި ކަން ވެސް އޮތީ ފަޅާއަރާފަ އަދި މިހާރު އޭނަ އަމިއްލައަށް ވެސް އެއްބަސް ވެއްޖެ. އަޅުގަނޑު މިކަމުން ސަލާމާތްވާން ޢަމަލު ކުރާނެ ގޮތެއް ބުނެދެއްވަ ބައްލަވާ ޕްލީޒް.


Victory nuva goalun balikoh Maziya eh vana ah | Mihaaru\nލަނޑު ޖެހުމަށް ފަހު މާޒިޔާގެ ކޯނޭ އުފާފާޅުކުރަނީ.-- ފޮޓޯ: ނިޝާން އަލީ/ މިހާރު\n04 އޯގަސްޓް 2019 - 00:144comments\nލީގުގެ އެއް ވަނައިގައި މާޒިޔާ އޮތީ ހަ މެޗުން 14 ޕޮއިންޓާ އެކު އެވެ. ދެ ވަނައިގައި އޮތް ދަ ގްރާންޑޭ ސްޕޯޓްސް ކްލަބަށް ފަސް މެޗުން ލިބިފައިވަނީ 12 ޕޮއިންޓެވެ. ދަ ގްރާންޑޭ މާދަމާރޭ ޓީސީއާ ދެކޮޅަށް ކުޅޭ މެޗުން މޮޅުވެގެން އަލުން އެއް ވަނަ އަށް އެރޭނެ އެވެ.\nމެޗުގެ ކުރިން ވިކްޓްރީގެ ކޯޗު މުހައްމަދު އާދަމް ވަނީ އެ ޓީމުގެ ހާލަތު އޮތްގޮތުން ވަރަށް ބޮޑަށް ކަންބޮޑުވާ ކަމަށް ބުނެފަ އެވެ. އަދި އަނިޔާ އާއި ތަފާތު މައްސަލަތަކާ ހުރެ މިރޭގެ މެޗުގައި އެ ޓީމު ހަމަނުވުމުގެ ބިރު ވެސް އޮތް ކަމަށް ބުންޏެވެ. މެޗަށް ފަހު މުހައްމަދު ބުނީ އޭނާ ހީކުރީ މާޒިޔާ އިން 16 ވަރަކަށް ގޯލު ޖަހާނެ ކަމަށެވެ.\n"ހަގީގަތުގައި ހީކުރި ވަރަށް ވުރެ މަދު. އެކްސްޕެކްޓްކުރީ 16 ނޫނީ 17 ޖަހާނެ ކަމަށް. އެއީ 12 ކުޅުންތެރިން ތިބީ މި ޓީމުގައި. ކޮންމެ ގޮތަކަށް ކުޅުނަސް ޗޭންޖެއް ނުގެނެވޭކަން ކުޅުންތެރިންނަށް އެނގޭ. ކުޅުންތެރިން ރަނގަޅަށް ނެތި މާޒިޔާ ކަހަލަ މި ވަގުތަށް ރާއްޖޭގެ އެންމެ ވަރުގަދަ ޓީމާ ދެކޮޅަށް ނުކުޅެވޭނެ. މާޒިޔާގެ ބެންޗުގައި ވެސް އޮންނާނެ މިރޭ އެ ކުޅުނު ވަރަށް ކުޅެވޭނެ ޓީމެއް. އެހެންވެ މި ބުނީ ހީކުރި ވަރަށް ވުރެ މަދޭ،" މުހައްމަދު ބުންޏެވެ.\nމާޒިޔާ އިން މި މެޗަށް ނުކުތީ ގިނަ ބަދަލުތަކާ އެކު އެވެ. އެ ގޮތުން ގޯލުގައި ޒުވާން ކީޕަރު ހުސެން ޝަރީފް (ހުސެން) ހުރިއިރު މުޖުތާޒް މުހައްމަދު (މުޖޭ) އާއި ހަސަން ޝިފާޒް (ޑުންގާ)، އަބްދުﷲ ޖުނައިދު (ޖެންނެ) ވަނީ ފުރަތަމަ އެގާރައިގައި ހިމަނައިފަ އެވެ.\nމެޗު ފަށައިގެން 17 ސިކުންތު ތެރޭ މާޒިޔާ އިން ވަނީ ކެޕްޓަން އަސަދުﷲ އަބްދުﷲ (އަސައްކޮ)ގެ ގޯލުން ލީޑުނަގައިފަ އެވެ. ސެއިން ވިންސެންޓްގެ ފޯވާޑް ކޮނޭލިއަސް ސްޓެވާޓް (ކޯނޭ) ފުރަތަމަ އެގާރައިގައި ކުޅުނު ފުރަތަމަ މެޗުގައި ހުސްކޮށްލާފައި އަސަދުﷲ އަށް ދިން ބޯޅަ އޭނާ ވަނީ ފަސޭހަކަމާ އެކު ގޯލަށް ފޮނުވާލައިފަ އެވެ.\nވިކްޓްރީ ކުޅުންތެރިއަކު ކައިރިން މާޒިޔާގެ ހަމްޕު (ވ) ބޯޅަ ފޮނުވާލަނީ. -- ފޮޓޯ: ނިޝާން އަލީ/ މިހާރު\nމާޒިޔާގެ ދެ ވަނަ ލަނޑު ޖެހީ ވެސް އަސަދުﷲ އެވެ. މެޗުގެ 21 ވަނަ މިނިޓްގައި ކޯނޭ ޖެހި ބޯޅަ ދަނޑީޖެހިފައި ލިބުމުން އަސަދުﷲ ވަނީ ފަސޭހަކަމާ އެކު ގޯލަށް ބޯޅަ ފޮނުވާލައިފަ އެވެ. އޭގެ ކުރިން މާޒިޔާގެ އިބްރާހިމް ވަހީދު (އިއްބެ) އާއި ކޯނޭ ޖެހި ދެ ބޯޅައެއް ވިކްޓްރީގެ ކީޕަރު އަހުމަދު ރަމީޒް ވަނީ މަތަކޮށްފަ އެވެ.\nމެޗުގެ 28 ވަނަ މިނިޓްގައި އަސަދުﷲ ހެޓްރިކް ހަދަން ލިބުނު ފުރުސަތުގެ ބޭނުމެއް ނުހިފުނެވެ. މެޗުގެ 36 ވަަނަ މިނިޓްގައި މާޒިޔާގެ ތިން ވަނަ ލަނޑު ޖެހީ ހަމްޒާ މުހައްމަދު (ހަމްޕު) އެވެ. ދެ ކުޅުންތެރިން ކައިރިން ނައްޓާލުމަށް ފަހު ހަމްޕު ޖެހި ބޯޅަ ވަނީ ގޯލުގެ ކައިރީ ކަނަށެވެ. އޭގެ މިނިޓެއް ފަހުން މާޒިޔާގެ ހަތަރު ވަނަ ގޯލު ޖެހީ ކޯނޭ އެވެ.\nދެ ވަނަ ހާފްގެ ކުޅުން ފަށައިގެން ތިން މިނިޓް ތެރޭ ހަމްޕު ވަނީ މާޒިޔާގެ ފަސް ވަނަ ލަނޑު ޖަހައިފަ އެވެ. ހަމްޕު ދިން ބޯޅަ އަކުން މެޗުގެ 54 ވަނަ މިނިޓްގައި މާޒިޔާގެ ހަ ވަނަ ލަނޑު ޖެހީ އިއްބެ އެވެ. ބަދަލު ކުޅުންތެރިއެއްގެ ގޮތުގައި ކުޅެން އެރި ނާއިޒު ހަސަން (ދާދު) އުފެއްދި އެޓޭކެއްގައި މެޗުގެ 66 ވަނަ މިނިޓްގައި ކޯނޭ ވަނީ މާޒިޔާގެ ހަތް ވަނަ ގޯލު ޖަހައިފަ އެވެ.\nމާޒިޔާގެ އަށް ވަނަ ގޯލު ޖެހީ ދާދު އެވެ. މެޗުގެ 80 ވަނަ މިނިޓްގައި އަރިމަތިން ލިބުނު ބޯޅަ ހިފައިގެން ވަދެ ކުޅުންތެރިޔެއް ކައިރިން ނައްޓާލުމަށް ފަހު ވަނީ ގޯލުގެ ކައިރީ ކަނަށް ބޯޅަ އަމާޒުކޮށްލައިފަ އެވެ. އޭގެ ހަތަރު މިނިޓް ފަހުން ކޯނޭ ވަނީ އިތުރު ގޯލެއް ޖަހައި އޭނާގެ ހެޓްރިކް ފުރިހަމަކޮށްފަ އެވެ.\nމާޒިޔާގެ ކޯޗު މަރުޖާން ސެކުލޮސްކީ ބުނީ ގައުމީ ޓީމުގެ ކުޅުންތެރިން ނެތި މިދިޔަ ބްރޭކުގައި ޕްރެކްޓިހުގައި ގިނައިން ބޭނުންކުރި ކުޅުންތެރިން ލައިގެން މި މެޗުގައި ދެއްކު ކުޅުމާ މެދު ވަރަށް ހިތްހަމަޖެހޭ ކަމަށާއި މެޗުގެ މޮޅު ކުޅުންތެރިއަކަށް ހޮވުނު ކޯނޭގެ ފަރާތުން ފެނުނު ކުޅުމުން ކުރިއަށް ހުރި މެޗުތަކާ މެދު އުއްމީދު ބޮޑުވެއްޖެ ކަމަށެވެ.\nލީގުގައި މާދަމާ ހަވީރު ކުޅޭ މެޗުގައި އީގަލްސް ނުކުންނާނީ ށ. ފޯކައިދޫއާ ދެކޮޅަށެވެ. އަދި މާދަމާރޭ ޓީސީ ބައްދަލުކުރާނީ ދަ ގްރާންޑޭއާ އެވެ.\nއިތުރު ލިޔުންތައް ވިކްޓަރީ ސްޕޯޓްސް ކްލަބް މާޒިޔާ ސ.ރ.ކ


Vehicle thah nethigen velimaguthah nuhedhi !\nމަގުތައް ނުހެދި ގިނަ ދުވަސްވުމުގެ ސަބަބުން ހަލާކުވެފަ--ފޮޓޯ: ކޭއޯ\nވެހިކަލުތައް ނެތިގެން ވެލިމަގުތައް ނުހެދި!\nރައީސް މައުމޫނު އަބުދުލް ގައްޔޫމުގެ ވެރިކަމުން ފެށިގެންވެސް ކުޅުދުއްފުށީގެ މަގުތައް އެއްވަރުކޮށް ހެދުމަށް އެކަމަށް ހާއްސަ ވެހިކަލުތަކެއް ހުރެ އެވެ. ވެހިކަލުތައް ގިނަވުމުގެ ސަބަބުން އަބަދުވެސް ވަޅުގަނޑުތައް ހެދި މަގުތައް އޮއްވަޅުގަނޑިޔަކަށް ބަދަލުވުމުގެ ކުރިން މަގުތައް ފަރުވާދެނީ މިވެހިކަލުތަކުންނެވެ. ހަމައެކަނި މަގުތައް އެއްވަރުކުރަނީއެއް ނޫނެވެ. މަގުތައް ހިރަފުސް ވުމުން ފެން ޖެހުމާއި ވިއްސާރަވެ ފެން ބޮޑުވުން ފެންގަނޑުތައް ހިންދުމުގައިވެސް މި ވެހިކަލުތަކުގެ ދައުރު ބޮޑެވެ. ޕަބުލިކް ވޯކްސްގެ ދަށުގައި ހުންނަތާ އެއްތަށް އަހަރުތަކެއްވެފައިވާ މި ވެހިކަލުތަކެއް މިހާރު މިރަށަކު ނެތެވެ.\nރައީސް ޔާމީންގެ ވެރިކަމުގައި އެ ވެހިކަލުތައް ވީ އެހެން ރަށަކަށް ގެންގޮސްފައި އެވެ. ގެންދިޔަ ގޮތަށް ބަޙަބަރެވެ. ކުޅުދުއްފުށީގެ ވެލިމަގުތައް އަޑިގުނޑަށްވެ މަގުތައް ނުހެދިހުރުމުގެ ޝަކުވާ ވަނީ އިންތިހާއަށް ބޮޑުވެ އެވެ. އެ ވެހިކަލްތަކަކީ ހަމައެކަނި ކުޅުދުއްފުށީގައި ބޭނުންކުރަމުންދިޔަ ވެހިކަލުތަކެއްވެސް ނޫނެވެ. މުޅި ބޮޑުތިލަދުންމަތީގެ ރަށްތަކުގެ މަގުތަކާއި ބޯޅަދަނޑުތައް ފަދަ ތަންތަން ހެދުމަށް އެކި ދުވަސްވަރު މުވައްޒަފުންނާއެކު އެކި ދުވަސްވަރު ރަށަށްގެންގޮސްފައިވެ އެވެ.\nވެހިކަލުތައް ގިނަ ކުޅުދުއްފުށީގެ ބައެއް މަގުތަކުގައި ތާރުއަޅާފައިވީނަމަވެސް ގިނަ މަގުތަކެއް އަދިވެސް ހުރީ ތާރުނޭޅި އެވެ. ޓެކްސީ ޑްރައިވަރަކު ބުނީ މަގުތައް ނުހެދި ގިނަދުވަސްތަކެއް ވެފައިވާތީ ބައެއް މަގުތަކުން ދުއްވުމަކީ ވަރަށް އުނދަގޫ އަދި ވެހިކަލުތަކަށް ރައްކާތެރި މަގުތަކެއް ނޫން ކަމަށެވެ. އެކަމުގެ ޝަކުވާ ކައުންސިލުގައި އެކި ފަހަރުކޮށްފައިވާ ކަމަށް އެ ޑްރައިވަރު ބުންޏެވެ.\nވާރޭވެހިލާއިރަށް ފެންގަނޑު ނުހެދޭ އެންމެ މަގެއްވެސް މިރަށަކު ނޯނާނެ އެވެ. ޗަކަވެ، މަގުތައް ބޭނުންކުރުމަށް އެފަދަ ދުވަސްވަރު ދެ ގުނަ އުނދަގޫވެގެންދެ އެވެ. ރައްކާތެރިކަން ގެއްލި ބައެއް ފަހަރު އާންމުންނަށް ބޮޑެތި އަނިޔާތައްވެސް ވެފަ އެބަހުއްޓެވެ. ރައްޔިތުންނާ ބައްދަލުކޮށް ބޭއްވި ޖަލްސާއެއްގައި ވާހަކަދައްކަވަމުން ކުޅުދުއްފުށީ ކައުންސިލްގެ ރައީސް އަބުދުލް ލަތީފް ވިދާޅުވީ މަގުހަދަން ބޭނުންކުރި ވެހިކަލުތައް ހޯދުމަށް އާ ސަރުކާރުގައި އެދިފައިވީނަމަވެސް އަދިވެސް އެކަމަށް ހައްލެއް ލިބިފައިނުވާ ކަމަށެވެ.\nކުޅުދުއްފުށީ ކަހަލަ ރަށަކަށް އެފަދަ ވެހިކަލުތަކަކީ ވަރަށް މުހިންމު އެއްޗެހިތަކެއް ކަން ފާހަގަކުރައްވަމުން އޭނާ ވިދާޅުވީ ދައުލަތުގެ އެކި ފަރާތްތަކުގައިވެސް އެވާހަކަ ދަންނަވާފައިވާނެ ކަމަށެވެ. ބަނދަރު ހަދައި ސަރަހައްދުން މަގުތަކަށް އަޅާނެ ވެހި ލިބިފައިވީނަމަވެސް މަގުތަކަށް ވެލި ނޭޅި ހުރީ އެ ވެހިކަލުތައް ނެތުމުން ކަމަށް ލަތީފް ވަނީ ވިދާޅުވެފަ އެވެ.\nކުރިއަށް ވިއްސާރަ މޫސުން އަންނަވާއިރަށް މަގުހަދަން ބޭނުންކުރާ ވެހިކަލް ނުލިބިއްޖެނަމަ މަގުތަކުގެ ބޭނުކުރުމުގައި ހީވެސް ނުކުރާފަދަ ނުރައްކާތެރި ހާލަތަކަށް ދާނެކަމީ ޝައްކެއްވެސް ނެތް ކަމެކެވެ.


Aharemen mihaaru dhivehinnah veytha !?\nއަހަރެމެން މިހާރު ދިވެހިންނަށް ވޭތަ !؟\nކުޑައިރުއްސުރެ އަހާ ވާހަކައެއް އޮވެއެވެ. ދިވެއްސަކަށް ވީތީ ފަހުރުވެރިވަމެވެ ނުވަތަ ވާށެވެ. އެބަސް ސީދާ އޮންނަ ގޮތް މިހާރު އަޅުގަނޑު ބޮލަކުނެތެވެ. އެހެންނަމަވެސް އެއިރު އެބަސް އަޑުއިވުމުން އަސްލުވެސް ފަހުރުވެރިވެއެވެ. އެހެންނަމަވެސް މިހާރު އެއީ އިހުސާސެއްނެތް ހުސްބަހަކަށް ވެއްޖެއެވެ.\nފަށަން މިއުޅެނީ ވަރަށް ފުޅާ ދާއިރާއެއްގައި އެކި ދާއިރާތަކުން ދެއްކި ދާނެ ވާހަކައެެވެ. ކިތަންމެ ގޮތްގޮތަކަށް ކިތަންމެ ކުރިއެއްފަޅުވައިގެން ބޮޑުކުރެވިދާނެ ވާހަކައެކެވެ. އެކަމަކު މިކަމަށް ވަކިގޮތަކަށް އެއްބަސްވެ މައްސަލަ ނިންމާލާނެ ގޮތެއް އަޅުގަނޑުގެ ހިތަކަށް ނައެވެ.\nއަޅުގަނޑުމެން އެންމެނަކީ ދިވެހިންނެވެ. އެކަމަކު “ދިވެހިން” މި ލަގަބު މިހާރު ހައްގު ވަނީ ކިތައް މީހުންނަށް ބާއެވެ. އަޅުގަނޑުމެން ދިވެހިން ދިވެހިންނަށް ވުމުގައި އެންމެ ބޮޑު ދައުރެއް އަދާކުރަނީ ދިވެހިންގެ ރީތި ދިވެހިބަހެވެ. އަދި ދިވެހިންނާއި ގުޅިވައިގެން ދެން އަންނަނީ ރާއްޖެއަކީ ސައްތައިން ސައްތަ އިސްލާމީ ގައުމެއްކަމެވެ.\nދިވެހިންނަކީ ދިވެހިންގެ މާދަރީ ބަހުގެ ސަބަބުން ޝަރަފުވެރިވެ އިސްލާމީ ރިވެތި އަހުލާގުން ޒީނަތްތެރިވެގެން ތިބިޔެކެވެ. މިހާރު މިކަމަށް އެއްބަސްވަނީ ތިޔައިގެ ތެރެއިން ކިތަށް މީހުން ތޯއެވެ! ދަސްކޮށްދޭ ބަހާއި ދީނާވެސް ބޮޑު ގުޅުމެއް އެބައޮތެވެ. މި ކިޔައިދެނީ އެވެ.\nފުރަތަމަ ދިވެހި ބަހަށް ބަލާލާށެވެ. އަޅުގަނޑުމެން މިހާރު ވާހަކަ ދައްކަނީ ދިވެހި ބަހުންނެއް ނޫނެވެ.މަސްހުނި ބަހުރުވަތަކަކުންނެވެ. މީގެ ތެރެއަށް އިގިރޭސި ބަސް ނުވަތަ ހިންދީބަސް ވަދެ ޖާގަ ހަދައި އެޖާގަ ދަނީބޮޑު ކުރަމުންނެވެ. ހާއްސަކޮށް އިގިރޭސި ބަހެވެ. މިހާރު ވާހަކަ ދެއްކޭ އުމުުރު ކުދިންނަށް ދިވެއްސައްވުރެ ފަސޭހައީ އިގިރޭސިބަހެވެ. އެކުދިން އެދައްކާ ވާހަކަ ބޮޑެތިމީހުންނަށްވެސް ފަހުމްނުވެއެވެ. އެކުދިން އެހާވެސް އިގިރޭސި ބަހަށް މޮޅެވެ.\nމިއީ ގިނަ ބެލެނިވެރިން ވަރަށް ފަހުރުވެރިވެ ދައްކާ ވާހަކައެވެ. ނުވާންވީ ކީއްވެ ހެއްޔެވެ؟ އެކުދިން ލައްވާ އެކަން ކުރުވުމުގެ މޭސްތިރިންނަކީ ބެލެނިވެރިންނެެވެ. އެކަމަކު އެ ތުއްތު ކުދިންގެ ފަރާތުން އެ ނިއުޅައި ގަނެވެނީ އެކުދިންގެ އުފަން ހައްގެކެވެ. ވާހަކަ ދައްކާ އުމުރުން ފެށިގެން ކުދިން މި ބައިތިއްބަނީ ނާސަރީ ރައިމްއެއްގެ ކުރިމަތީ އެެވެ. ރޯން ފެށިއަސް، ކާގަޑިއަކަސް ފިލާވަޅު ހަދާގަޑިޔަކަސް މި ރައިމްސްތައް ކުދިން ބޮލުން ފިލާވަގުތެެއް ނާދެއެވެ.\nދެން ބޮޑުވަމުން އަންނަ އިރު ރައިމްސް މި ބަދަލުވަނީ ކާޓޫންތަަކަށެވެ. އެއަށްފަހު ފުރާވަރަށް އަރަމުން އަންނަ އިރު ކާޓޫން މި ބަދަލުވަނީ އިގިރޭސި ފިލްމުތަކަށް ނުވަތަ ސީރީޒްތަކަށެވެ. މިކަމުގެ ތެރެއިން މަންމަމެން ބަލާ ހިންދީ ސީރީޒްތަކުގެ ދެވިވެސް ކުދިންގެ ގައިގައި ހިފަ އެވެ. މިހާ ހިސާބުން ކުދިންނަށް ފެނިގެންދަނީ އެހެން ބައެއްގެ ސަގާފަތަކާއި އުޅުމުގެ ވައްޓަފާޅިއެވެ. ކޮޕީ މިކުރަނީ ސީރީޒްތަކުންނާއި ފިލްމުތަކުން މިފެންނަ މީހުންގެ އުޅުމެވެ. މިހާ ހިސާބުން އިސްލާމް ދީނުގެ ރިވެތި އަހުލާގު ހަނދާންނެތެވެ. ބަހާއި ދީނާ ގުޅޭ ހިސާބަކީ މިއީ އެވެ.\nކުޑައިރުއްސުރެ ކުދިންގެ ހިތައް މި އަޅާދެވެނީ އެހެން ބައެއްގެ ސަގާފަތެކެވެ. އެހެން ބައެއްގެ ބަހެކެވެ. އަމިއްލަ ދިވެހި ވަންތަ ސަގާފަތަކީ މުސްކުޅި ނުވަތަ މިހާރުގެ ކުދިން ބުނާނަމަ “އޯލްޑް ފެޝަން” އެއްޗެކެވެ. ލާހެދުމާއި، ކާކެއުމާ އުޅޭ އުޅުން މި ބަދަލުވަނީ އިގިރޭސިންނަށެވެ. ނަމުގައި އައުރަ ނިވާކޮށްގެން އުޅޭ ކުދިން އިންސްޓަގްރާމް، ނުވަތަ ފޭސްބުކް، ސްނެޕަށް ވަނީމަ ބޮލުގައި އޮންނަ ބުރުގާމަތިންވެސް ހަނދާން ނުވެއެވެ. އެކި ޒާތްޒާތުގެ ޕޯސްޓް ކޮށްލާއިރުވެސް ހިތުގައި ތިމާމިއީ އިސްލާމެއްކަމެއް ނުވަތަ ދިވެއްސެއް ކަމެއް ނޯވެއެވެ. އެކަމަކު ހަމައެކަނި ނަމަކަށެވެ. އެހެންކަމުން މިއީ ތިޔަ މައިންބަފައިން ފަހުުރުވެރިވާން ވީ ކަމެއް ނޫނެވެ. ލަދުގަންނަންވީ ކަމެކެވެ. ސަބަބަކީ މުޖުތަމައުގެތެރެއަށް ތި ދޫކޮށްލެވެނީ ދިވެހިން ނޫންވީމައެވެ.


Avid College In Aa Faculty Eh Ufahdhaa Deen Akah Ashraf އެވިޑް ކޮލެޖުން އާ ފެކަލްޓީއެއް އުފައްދާ ޑީން އަކަށް އަޝްރަފް! – Huvadhoo News Avid College In Aa Faculty Eh Ufahdhaa Deen Akah Ashraf Huvadhoo News\nއެވިޑް ކޮލެޖުން އާ ފެކަލްޓީއެއް އުފައްދާ ޑީން އަކަށް އަޝްރަފް!\nއެވިޑް ކޮލެޖުގައި ފުރަތަމަ ފަހަރަށް އާރޓްސް އެންޑް ލިޓްރޭޗަރގެ ނަމުގައި އަލަށް ފެކަލްޓީއެއް އުފައްދަވައި އެފަކަލްޓީގެ ޑީން އަކަށް ދިވެހިބަހުގެ އެކަޑަމީގެ ކުރީގެ ރައީސް އަޝްރަފް ޢަލީ ހަމަޖައްސަވައިފިއެވެ.\nއަޝްރަފް އަލީ އަށް ޑީން ކަމުގެ ލިޔުން ހަވާލުކުރެއްވީ މިއަދު ހެނދުނު، އެކަމަށްޓަކައި އެވިޑް ކޮލެޖްގެ ޑައިމަންޑް ކެމްޕަހުގައި ބޭއްވެވި ރަސްމިއްޔާތުގައެވެ.\nއެވިޑް ކޮލެޖުން ވަނީ އައްޑޫގައި ހިންގަމުން އައި ފްލައިންގް ސްކޫލް އެ ކޮލެޖުގެ މިލްކިއްޔާތު ދަށަށް ގެނެސް، އެވިޑް ސްކޫލް އޮފް އޭވިއޭޝަންގެ ނަމުގައި ހިންގަން ފަށާފައިއެވެ. ނިމިދިޔަ ޖުލައި މަހުގައި އެކޮލެޖުންވަނީ އެވިޑް ސްކޫލް އޮފް އޭވިއޭޝަންސްގެ ޑީންގެ މަގާމު އުފައްދައި އެ މަގާމަށްވެސް ބޭފުޅަކު އައްޔަންކުރައްވައިފަ އެވެ.\n2004ވަނަ އަހަރު އެވިޑް މޯބައިލް ޓްރޭނިންގެ ނަމުގައި ފެށިގެން އައިނަމަވެސް ޚިދުމަތްތައް އިތުރަށް ފުޅާކޮށް އެވިޑް ކޮލެޖަކަށް ބަދަލުކޮށްފައިވަނީ 2005ވަނަ އަހަރުގައެވެ. މިހާރު އެކޮލެޖަކީ މޯލްޑިވްސް ކޮލިފިކޭޝަން އޮތޯރިޓީން ޤަބޫލުކުރާ ފެންވަރުގައި ތަޢުލީމު ފޯރުކޮށްދޭ އިންސްޓިޓިއުޝަނެކެވެ. މާލޭގެ އިތުރުން އެކޮލެޖުގެ ކެމްޕަހެއްވަނީ މިދިޔަ 2020ވަނަ އަހަރުގެ ތެރޭގައި ގދ.ތިނަދޫގައި ހުޅުވާފައެވެ.\nއަޝްރަފް އަލީ އެވިޑް ކޮލެޖް


1 Kotareege flat thah sarukaarah nulibunee kunfunithakuge gaabilkan nethumun: Ali Niyaz | Mihaaru\nޚަބަރު / މެމްބަރު އަލީ ނިޔާޒް (ހުޅުމާލެ)\nއެއް ކޮޓަރި ފްލެޓްތައް ސަރުކާރަށް ނުލިބުނީ ކުންފުނިތަކުގެ ގާބިލުކަން ނެތުމުން: އަލީ ނިޔާޒް\nހުޅުމާލެ ދާއިރާގެ މެމްބަރު އަލީ ނިޔާޒް އެމްޑީޕީގެ ގައުމީ މަޖިލީހުގެ ޖަލްސާއެއްގައި ވާހަކަ ދައްކަވަނީ. ރައްޔިތުންގެ މަޖިލީހުގައި އޭނާ މިއަދު ވިދާޅުވީ ފްލެޓް އެޅުމުގެ ގާބިލްކަން ނެތް ކަން އެސްއޯއީތަކުން ސަރުކާރަށް އެންގިކަމަށް: އަހުމަދު އަވްޝަން އިލްޔާސް /މިހާރު\n23 ފެބުރުއަރީ 2021 - 17:00\nހުޅުމާލޭގެ ދެވަނަ ފިޔަވަހީގައި ދައުލަތުގެ ކުންފުނިތަކުން އެޅި އިމާރާތްތަކުން އެއް ކޮޓަރީގެ ފްލެޓްތައް ސަރުކާރަށް ނުލިބުނީ އެގޮތަށް މަޝްރޫއު ކުރިއަށް ގެންދިއުމުގެ ގާބިލުކަން ނެތް ކަމަށް ކުންފުނިތަކުން ބުނުމުން ކަމަށް ރައްޔިތުންގެ މަޖިލީހުގެ ހުޅުމާލެ ދާއިރާގެ މެމްބަރު އަލީ ނިޔާޒް މިއަދު ވިދާޅުވެއްޖެ އެވެ.\nހިޔާ މަަޝްރޫއުގައި ހިމެނޭ އެއް ކޮޓަރީގެ ފްލެޓްތައް ލިބޭނެ ކަމުގެ ލިޔުން ކުރީގެ ސަރުކާރުން ގިނަބަޔަަކަށް ދޫކޮށްފައި ވަނިކޮށް، އެ ލިއުންތައް މިހާރުގެ ސަރުކާރުން ވަނީ ބާތިލުކޮށްފަ އެވެ. އެގޮތަށް ނިންމި އިރު ހައުސިން މިނިސްްޓަރު މުހައްމަދު އަސްލަމް ފުރަތަމަ ވިދާޅުވީީ އެއީ އެއް ކޮޓަރީގެ ފްލެޓްތައް އެވަަރަށް ނެތުމުން ނިންމި ނިންމުމެއް ކަމަށެވެ.\nއެ ފްލެޓްތަކަށް ވީ ގޮތް ރަަައްޔިތުންނަށް އޮޅުންފިލުވައި ދިނުމަށް ގޮވާލައްވައި ނައިފަރު ދާއިރާގެ ޕީޕީއެމް މެމްބަރު އަހުމަދު ޝިޔާމް ރައްޔިތުންގެ މަޖިލީހަށް މިއަދު ހުށަހެޅުއްވި ގަރާރުގެ ބަހުސްގައި އަލީ ނިޔާޒް ވިދާޅުވީ ފްލެޓް އަޅައި ސޯޝަލް ހައުސިންއަށް ސަރުކާރަށް ދޫކުރުމުގެ ކެޕޭސިޓީ ކުންފުނިތަކުގައި ނެތްކަން ސަރުކާރު ބަދަލުވުމުގެ މަރުހަލާގައި ވެސް އެނގުނު ކަމަށެވެ.\n"މިސާލަކަށް ސްޓެލްކޯގެ މައި މެންޑޭޓަކަށް މި އޮންނަނީ ރައްޔިތުންނަށް ހެޔޮ އަގުގައި ކަރަންޓް ފޯރުކޮށްދިނުން. އެމްޑަބްލިއު އެސްސީގެ މެންޑޭޓަކަށް މި އޮންނަނީ ރައްޔިތުންނަށް ފެން ފޯރުކޮށްްދިނުން އަދި އެމްޕީއެލްއަށް މި އޮންނަނީ އެެހެން މެންޑޭޓެއް،" ނިޔާޒް ވިދާޅުވި އެވެ.\nއޭނާ ވިދާޅުވީ ބޯހިޔާވަހިކަމުގެ މަޝްރޫއުތައް ހިންގަން އެ ކުންފުނިތަކަށް ހަވާލުކުރީމާ ޖެހުނީ ދަރަންޏަށް ފައިސާ ނަގައިގެން އެ މަަސައްކަތްކުރަން ކަމަށާއި އެއީ ކުރެވޭނެ ކަމެއް ނޫން ކަމަށް ކުންފުނިތަކުގެ އާ މެނޭޖްމަންޓްތަކުން ސަރުކާރަށް ލަފާ ދިން ކަމަށެވެ.\n1 kotareege Flat thakah mi hedhee kihineh?\n"އެހެންވީމާ ކުރިން އެ ޑިޒައިންކޮށްފައި އޮތް ގޮތަށް އެ ޑިޒައިން ބަދަލުވެގެން ދިޔަ ކަމަށް އަޅުގަނޑު ގަބޫލުކުރަނީ،" އޭނާ ވިދާޅުވި އެވެ.\nއަލި ނިޔާޒް މިމޭރުމުން ވާހަކަދެއްކެވީ އެއް ކޮޓަރީގެ ފްލެޓްތައް ސަރުކާރުން ބޮޑު އަގުގައި ވިއްކަމުން ގެންދާ ކަމަށް މެމްބަރު ޝިޔާމް ވިދާޅުވުމުން، އެ ތުހުމަތަށް ރައްދު ދެއްވުމުގެ ގޮތުންނެވެ. ގަރާރުގެ ބަހުސްގައި ޝިޔާމް ތުހުމަތު ކުރެއްވީ އެއް ކޮޓަރީގެ ފްލެޓްތައް ލިބޭނެކަމަށް ބުނެ ކުރީގެ ސަރުކާރުން ލިއުން ދީފައިވާ މީހުންނަށް އެތަންތަން ސަރުކާރުން ނުދިނީ ކުންފުނިތަކާ އެއްބަސްވެގެން ބޮޑު އަގުގައި އެތަންތަން ވިއްކަން ކަމަށެވެ.\nހިޔާ މަޝްރޫއުގެ ފްލެޓްތައް ދިނުން ލަސްވުމުގެ ކަންބޮޑުވުންތަކުގެ ތެރޭގައި އަމާޒުވި ފާޑުކިއުންތަކަށް ރައްދެއްގެ ގޮތުގައި، އެއް ކޮޓަރީގެ ފްލެޓްތަކަށް ކުރީގެ ސަރުކާރުން ލިއުން ދޫކުރީ "ވުޖޫދުގައި" ނެތީސް ކަަމަށް ހައުސިން މިނިސްޓަރު މުހައްމަދު އަސްލަމް ވިދާޅުވެފައިވެ އެވެ.\nއެކަމަކު، އެ ފްލެޓްތައް އިމާރާތްކުރަމުން އަންނަކަން ބައެއް ކުންފުނިތަކުން ހާމަކުރި އެވެ.\nއެނގިފައިވާ ގޮތުގައި ސަރުކާރުގެ ކުންފުނިތަކާ ހަވާލުކުރި އެއް ކޮޓަރީގެ ފްލެޓްތަކަކީ ޖާގައިގެ ގޮތުން މާ ކުދި ތަންތަނަށް ވާތީ ބޭނުން ނުވާ ކަމަށް މި ވެރިކަމުގައި އުފެއްދި ފަހި ދިރިއުޅުން ކޯޕަރޭޝަނުން ބައެއް ކުންފުނިތަކަށް އެންގި އެވެ.\nމިގޮތަށް ސިޓީއަކުން އެންގުމުން ބައެއް ކުންފުނިތަކުން ވަނީ ސަރުކާރަށް ރިޒާވްކުރި އެއް ކޮޓަރީގެ ފްލެޓްތަށް އަނެއްކާވެސް މުވައްޒަފުންނަށް ދޫކޮށްފަ އެވެ. އެ ތަންތަަނަށް މުވައްޒަފުން ކުރިމަތިލައި ފްލެޓް ލިބޭ ދާއިމީ ލިސްޓު އިއުލާންކޮށްފައި ވަނިކޮށް، އެއް ކޮޓަރީގެ ފްލެޓް ލިބެން ހުރިތޯ ރައީސް އޮފީހުގެ ސިޓީއެއް ބައެއް ކުންފުނިތަކަށް ލިބުނެވެ.\nބައެއް ކުންފުނިތަކުން އެންގީ، "މިހާރު" އަށް ކަށަވަރުވެފައިވާ ގޮތުގައި، މުވައްޒަފުން ނުނަގާ ފްލެޓެއް ހުރެއްޖެ ނަމަ ސަރުކާރަށް އަންގާނެ ކަމަށެވެ.\nހައުސިން މިނިސްޓަރު ރައްޔިތުންގެ މަޖިލިސް މުހައްމަދު އަސްލަމް، ނޭޝަނަލް ޕްލޭނިން މިނިސްޓަރު ހިޔާ މަޝްރޫއު މެމްބަރު އަލީ ނިޔާޒް (ހުޅުމާލެ)\n19 ކޮމެންޓް, 19 ރިއެކްޝަންސް\nކުންފުނިތަކުގެ ގާބިލުކަން ނެތިއްޔާ އެނޫން ހައްލެއް ހޯދައިގެން ރައްޔިތުންގެ ހައްގު ކަށަވަރުކޮށް ދިނުމަކީ ސަރުކާރުގެ ވާޖިބެއް. ސަރުކާރުގަ އެ ގާބިލުކަން ނެތިއްޔާ ކަން ކުރެވޭ، ކުރަން އެނގޭ ބަޔަކަށް ފުރުސަތު ދެއްވާފަ ވަޑައިގަންނަވާ. ހުރިހހާ ކަމެއް ފަރުދީ ޒިންމާއަށް ދޫކޮށްލައްވައިގެން ނޫންތޯ ތިތިއްބަވަނީ. ވެރިކަމެއް ނެތަސް ވަރިހަމައެއްނޫންތޯ!\nމަސްވެރިއެއް މި ނަމެއް ނުލިބުނު\nމޮޅު ވާހަކަ ނިދައްކާ! ތަމެންގެ ރިއަލް ސްޓޭޓް ވިޔަފާފިއަށް އަސަރުކުރާނެތީ، ކުރާހާ ކަންތައް، ދައްކާ ވާހަކަ. ފުލެޓް ދިން އިރު ދިނީވެސް ގިނައިން މާލޭ ގެދޮރުހުރި އަދި ރަށްރަށުގައި ދިރިއުޅޭ މީހުނަށް. ދެން އެމީހުން އެ ފުލެޓްތައްވެސް ދޭނީ ކުއްޔަށް. ނިކަމެތިމީހާ ގަނަތެޅުވުމުގައި. ރޯޔަލް މީހުން ކުލިކާލާ ކާލާ\nރައްޔިތުންގެ މަޖިލީހުގެ ހުޅުމާލެ ދާއިރާގެ މެމްބަރު އަލީ ނިޔާޒް އަށް، ހުޅުމާލޭ ރައްޔިތުންނަށް ކޮށްދެވޭނީ ކޮންކަމެއްތޯ؟ ހުޅުމާލޭ މެންބަރަކަށް ނިޔާޒް ހުންނަވާއިރު، މަހުކުލީގެ ގޮތުގާ މިހާރު 7350 ރުފިޔާ ދައްކަމުންދާއިރު އެއީ ވަރަށް ބޮޑުއަދަދަކަށްވާތީ އެއަދަދު 5000 ރުފިޔާވަރަށް ކުޑަކޮށްލަދޭތޯ އެޗްޑީސީގާ ދަންނަވާދެއްވަބަލަ. އެހެޔޮ 100 އަހަރުން ނިމޭގޮތަށްވިޔަސް. މެންބަރުންނަށް މިވަރު ކަމެއްގާ އެއްޗެއް ބުނެލަން ނުކެރުނީމާ އަސްލު ދެރަވަރު.\nރައިސް ޔާމިންގެ ދައުރު ދިވެހިން ތިބީ ހިންހަމަ ޖެހިގެން ދިވެހިންގެ މިނިވަންކަން ކަޝަވަރު ވެގެން. އެމްޑީޕީ ވެރިކަމައް އަރާފަ މުޅިންވެސް ދިވެހިންނަ އޮޅުވާލަނީ.\nއެހެންވީމަ ޔާމިން 1ކޮޓަރި ފުލެޓް ނާޅަނީ ކީނޫންތާ.. މިސަރުކާރުން އުފެއްދި ފަހި ދިރިއުޅުން ކުންފުނީގެ ފަރާތުން ކުންފުނި ތަކަށް 1ކޮޓަރި ފުލެޓް ބޭނުން ނޫންކަމަށް އެންގޭނެ ޤާނޫނީ ހަމަ އަކީ ކޮބާތޯ....ސުޓެލްކޯ އާއީ އެމް ޑަބްލިޔު އެސް ސީ އަށް ވޭތުވެދިޔަ 10 އަަަހަރު ސަރުކާރުން ރައްޔިތުންގެ ފައިސާއިން ދެއްކި ސަބުސިޑީސް ގެ އަދަދަކީ ކޮބައިތޯ؟ އެހެންވީމަ 1ކޮޓަރި ސަރުކާރުން އެދުނީމަ ނޭޅޭނޭ ބުނީ ކޮން ސަރުކާރަކުން ތިޔަ2ތަނަށްލީ އެމް ޑީ އެއް ތޯ.\nއެމްޑީޕީގަ އޮތީ މަކަރާ އޯޅުވާލުން\nގާބިލްކަން ނެތީ އަސްލަމް އާއި ޕާޓީގެ ވެރިންގަ. ތަންތަން މި ނިމެނީ އަދި ވިއްކަނީ. ދޮގު ހަދަން ހެޔޮ ނުވާނެ ނު.\nމީދެންކާކު ފުލެޓްގެ ވާހަކަދައްކަން! މާލޭ ރައްޔިތުން ކައިރިއަށް ވޯޓް ހޯދުމައް އައުމުގެ ކުރިން ފުރަތަމަ ވެރިކަމަށް އައުމަށް އެމްޑީޕީ އިންވީ ވައުދު މިސަރަހައްދުން ގޯތި ދޭނެކަމުގައި ވީވައުދު ފުއްދަބަލަ؟ މުޅި މާލެ ސަރަހައްދު އެޗްޑީސީގެ މިލްކަކަށް ހަދާ މާލޭ މީހުން ގިއްގަޅުވާލާފަ ސިޓީކައުންސިލްއަށް ކުރިމަތިލާން ލަދުހަޔާތެއްވެސް ނެތް! ނުދޭނަން ވޯޓެއް! ނޯވޯޓް ނޯގޯތި.\nބަހަނާ ދައްކާފަ، ޓޮޕިކް އޮޅުވާލާ. ފުލެޓުތައް ލޮލައް އެބަ ފެނޭ. މިދައްކަނީ ފުލެޓު ލިބިނު ނަމަވެސް ލިސްޓު ބާތިލްމުރި ވާހަކަ. އިކޮނޮމިކް އަދި ފައިނެންސަލް ހާލަތު އޮތްކޮތުގެ ވާހަކައެއް ނޫން. ފުލެޓް ވިއްކާފަ އޮޅޮވާލަން އުޅުމަކީ ދަށު ދަރަޖައިގެ އަމަލެއް. އެކްޓިވިސްޓުން ނަށް ފުލެޓާ ބޮޑެތި މަގާމު. ނިކަމެތިން ފުލެޓު ލިބި، މަހުރޫމް. ލަދެއް ނުގަނޭބާ!\n2 އަހަރު ތެރޭގައި އެންމެ ފްލެޓެއްގެ ބިންގާވެސް ނޭޅި، އަޅާފަހުރި 7000 ފްލެޓް ހަވާލުނުކުރެވި، މިކަމުގެ ޒިންމާ ނަގާނީވެސް ޔާމީނުތޯ! އަދިވެސް ރަށްވެހިފަތިހާއި، ފަތިސްހަނދުވަރުޖަހައިގެން މޮޅެތި ކެމްޕޭނުކުރެވޭތޯ ބަލާ!


ބޮޑުގަހުގެ ކުޑަ ވައް\nކުރީޒަމާނުގައި އެއްސަހަރެއްގައި އުޅުނު މީހެކެވެ. އެރަށުގެ މީހުން ދެކޭ ގޮތުގައި މީނާއަކީ މޮޅުމީހެކެވެ. އެހެންކަމުން މީނާއަށް އޮންނަނީ މީނާފެނިފައެވެ. މީނާގެ މޮޅުކަމަށް މީނާ ދަޢުވާ ކުރޭވެސްމެއެވެ. އެންމެ ފަހުން މީނާގެ ހިތަށް އެރިއެވެ. ކަލާނގެ ކުޅަދުންވަންތަ ކަމުން މިދުނިޔެ އުފައްދަވާފައިވާ ވީނަމަވެސް މިއުފެއްދެވުމުގައިވެސް ކޮންމެ ވެސް އުނިކަމެއް އޮވެދާނެވެ. އެކަން ވާނީ ހޯދާ ބަލާށެވެ.\nއެއްދުވަހަކު ރަށުގެ ރަށްބޭރުގައި ދަނޑުގޮވާންކުރާ ހިސާބުގައި ދަނޑުތަކުގެ ތެރޭގައި ހިނގަމުންދިޔައެވެ. ދަނޑުތައް ހުރިހިސާބުން ހިނގަމުން ގަސްތައް ބަލަމުން ގަސްގަހާއި ގަސްގަހުގައި އަޅާފައިހުރި މޭވާތަކާއިމެދު ވިސްނަމުން ދެއެވެ. މިމީހާ މިހެން ހިނގަމުން ދަނިކޮށް އެކިވައްތަރުގެ ވެޔޮތައް ހައްދާފައިހުރި ހިސާބަކަށް ދެވިއްޖެއެވެ. މިތަނުން އޭނާ ވަރަށް ހައިރާންވީ ކަމަކާ ދިމާވެއްޖެއެވެ. ބިންމަތީގައި ދުވެފައި އޮތް ކުޑަވެލެކެވެ. މިއީ ބަރަބޯ ވެލެކެވެ. އޭނާގެ ހިތަށްއެރިއެވެ. މިވެލުގައި އަޅާ ވައް މިވެލާ އަޅާބަލާއިރު ވަރަށް ބޮޑެވެ. މީނާވަރަށް ހައިރާންވެފައި އަމިއްލަ އަމިއްލައަކަށް ބުންޏެވެ. "މިވައްތައް ވެލަކާ ނުގުޅެއެވެ. މިހާކުޑަ ގަހެއްގައި އަޅާފައި މިއޮތީ ހާދަހާ ބޮޑު އެއްޗެކެވެ. މިއީ ހަމަގައިމު އުފެއްދުމުގައި އޮތް އުނިކަމެކެވެ." ދެން ވަރަށް ގިނައިރުވަންދެން މިއާއިދޭތެރޭ ވިސްނަން މިތާގައި މަޑުކޮށްގެން ހުރެފައި އަނެއްކާވެސް ކުރިއަށް ހިނގައިގެންފިއެވެ.\nދެންވެސް މިމީހާ ދަނޑުތައް ބަލަމުން ފިކުރު ކުރަމުން ކުރިއަށް ދެއެވެ. މިގޮތަށް ދަމުންދަމުންގޮސް އުސްކޮށް ހެދިފައިހުރި ގަސްތަކެއްހުރި ހިސާބަކަށް ދެވިއްޖެއެވެ. އޭރު މި މީހާ ހުރީ ހިނގާހިނގާ ވަރުބަލިވެގެން އަރާމުކޮށްލަން ޖައްސާލަން ބޭނުންވެފައެވެ. މި މީހާ އަވަސް އަވަހަށް އެތަނުގައި ހުރި ކިނބިގަހެއްގެ ދަށުގައި އިށީނދެއްޖެއެވެ. އަދި ހަމަޖެހިލައިގެން ގަހުގެ ފަލަ މުލެއްގައި ބޯއަޅައިގެން އޮށޯވެއްޖެއެވެ. އޮށޯތުމާއިއެކީ އޭނާގެ ލޮލުގައި އަޅައިގަތީ އެގަހުގައި އަޅާފައިހުރި ވައްތަކެވެ. ގަހަކީ ވަރަށްބޮޑު އަދިވަރަށް އުސްކޮށް ހެދިފައިހުރި ބިޔަ ގަހެކެވެ.\nއެކަމަކު މިގަހުގައި އަޅާފައި މިހިރީ ވަރަށް ކުދިކުދި ވައްކެވެ. މިމީހާއަށް ހަނދާންވީ އެއްކަލަ ބަރަބޯ ވެލުގައި ހުރި ބޮޑު ބަރަބޮލެވެ. އެހިނދު ހިތާހިތާ ބުންޏެވެ. "މިއީ ހާދަހާ އެހެންކަހަލަ ކަމެކެވެ. މިގަހުގެ އުފެއްދެވުމުގައި ވެސް އުނިކަމެއް އެބަ ހުއްޓެވެ. ކުރީގައި އަހަރެން ދުށް ބަރަބޯ ވެލުގައި ހުރި ބަރަބޯތައް ވެލަށްވުރެ މާބޮޑެވެ. އަދި މިގަހަށް ބަލާއިރު މިބިޔަ ގަހުގައި އަޅާ ވައް ނުހަނު ކުއްޖެވެ. މިއީ ހާދަހާ ގުޅުންކުޑަ ދެކަމެކެވެ. މިއީ އަހަރެން ކުޅަ ކަމަކަށް ވީނަމަ ހަމަގައިމުވެސް އަހަރެން މިބިޔަ ގަހުގައި މިހިރަ ކުދި ވައްތައް އެޅުވީހީ އެކުޑަ ވެލުގައެވެ. އަދި އެވެލުގައި ހުރި ބޮޑެތި ބަރަބޯ އަޅުވާނީ މިގަހުގައެވެ." މީނާ މިކަހަލަ މޮޔަ ޚިޔާލުތަކެއް ކުރުމުގައި އޮތްވާ ނިދިއްޖެއެވެ. ވަރުބަލިވެފައި ހުރިލެއް ބޮޑުކަމުން ވަރަށް އަވަހަށް ގަދަޔަށް ނިދިއްޖެއެވެ. މިގޮތަށް ނިދާފައި އޮތްވައި މީނާއަށް ސިއްސައިގެންގޮސް ހެލެވުނީ ބޮލުގައި އެއްޗަކުން ޖެހުމުންނެވެ. ބޮލުން ލެއިވެސް އައެވެ. އަދި ވަރަށް ތަދު ވެސްވިއެވެ. ތަދުވީލެއް ބޮޑުކަމުން އަވަހަށް ތެދުވެ، ގަސްދަށުގައި އިށީނދެއްޖެއެވެ. އަދި ބޮލުގައި ޖެހުނު އެއްޗަކީ ކޮބައިތޯ ހޯދާ ބެލިއެވެ.\nއޭނާގެ ބޮލުގައި ޖެހުނުކަމުގައިވީ މިބޮޑު ގަހުގައި އަޅާފައިހުރި ކުޑަކުޑަ ވައްތަކުގެ ތެރެއިން ވަކެއް ވެއްޓިފައެވެ. އެހިނދު ކުއްލިއަކަށް މީނާގެ ހިތަށްއެރިއެވެ. ސުބްޙާނަﷲ އެވެ. މާތްﷲ ގެ ހުސްޠާހިރުވަންތަ ކަމާއެވެ. އަހަރެން މިއޮތް ހުރިހާއިރު މިކުރީ ކޮންކަހަލަ ތާކުންތާކު ނުޖެހޭ ޚިޔާލުތަކެއް ހެއްޔެވެ؟ ކޮންމެ ކަމެއްވެސް އެންމެ ރަގަޅަށް އެންމެ މޮޅަށް ދެނެވޮޑިގަންނަވާނީ އެއެއްޗެއް ހައްދަވައި ގެންގުޅުއްވާ އިލާހު ކަމާމެދު ޝައްކެއް ނެތެވެ. އަހަރެން ކުރި ޚިޔާލުތަކާއި އެއްގޮތަށް ކަންތައް ވެފައިވީނަމަ މިގަހުން މިހާރު ވެއްޓުނީހީ ބޮޑު ބަރަބޮލެކެވެ. އަދި އެއިން އަހަރެންގެ ބޮލުގައިޖެހި މިހާރު ދިރިދުނިޔޭގައި އަހަރެން ނުހުރީސްކަން ކަށަވަރެވެ. މާތްﷲގެ ޙިކްމަތްވަންތަ ކަމާއި ކުޅަދުންވަންތަކަން އެހެން ހުރިހާ ކަމަކަށް ވުރެން ބޮޑެވެ.\n(1)އިންސާނާގެ ސިކުނޑިއަކީ ވިސްނުމުގައި ވަރަށް ހަނި ދާއިރާއެއްގެ މިންވަރު ކަނޑައެޅިފައިވާ އެއްޗެކެވެ.\n(2) ﷲގެ ކުޅަދުންވަންތަ ކަމާމެދު ޝައްކު ކުރުމަކީ ވިސްނުމުގެ ކުޑަކަން ދައްކައިދޭ ހެއްކެކެވެ.\n(3)ތިމާއަށް ތިމާ ފެނިއްޖެ މީހާއަށް އޮތީ ދުނިޔޭގައި މަލާމާތާއި ކުރިމަތި ލުމެވެ. އަދި އާޚިރަތުގައި ގެއްލުމާއި ހަލާކުގެ ތެރެއަށް ވެއްޓުމެވެ.


Funadhoogai "India Out" Harakaiy Bavanikoh, Arafeybun Manakohfi\nފޮނަދޫގައި ހިންގި އިންޑިއާ އައުޓް ކެމްޕެއިންގައި ރައީސް ޔާމީންގެ އިތުރުން ޑރ. މުއިއްޒުވެސް ބައިވެރިވޭ\nފުނަދޫގައި "އިންޑިއާ އައުޓް" ހަރަކާތް ބާއްވަނިކޮށް ރަށަށް އަރާފޭބުން މަނާކޮށްފި\n14 ޖެނުއަރީ 2022 - 19:06:37\nރައީސް ޔާމީން އިސްވެ ހުންނަވާ ފުނަދޫގައި އިންޑިއާ އައުޓް ހަރަކާތް ހިންގަވަނިކޮށް، ރަށަށް އަރާ ފޭބުން އެޗްޕީއޭއިން މަނާކޮށް އެ ހަރަކާތް ހުއްޓުވައިފި އެވެ.\nއެޗްއީއޯސީގެ ނޫސްވެރިންގެ ގުރޫޕްގައި ހާމަކުރާ މޮނިޓަރިން ލިސްޓުގައި 15:25 ގައި އެރަށް ވަނީ ހިމަނާފައެވެ.\nނަމަވެސް މިއަދު ހަވީރު 16:30ގައި ޕީޕީއެމް ކޯލިޝަނުން ވަނީ ރައީސް ޔާމީން އިސްވެ ހުންނަވާ "އިންޑިއާ އައުޓް" ހަރަކާތެއް އެރަށުގައި ހިންގާފައެވެ.\nއެކަމާއި ގުޅިގެން "ސީއެންއެމް"އަށް މައުލޫމާތު ދެއްވަމުން ކައުންސިލުގެ ރައީސް އަހްމަދު އިބްރާހިމް ވިދާޅުވީ، ކައުންސިލަށް އެކަން އަންގާފައިވަނީ އެ ހަރަކާތް ކުރިއަށް ދަނިކޮށް 5:50 ހާއިރު ކަމަށެވެ.\nފުލުހުންގެވެސް އެއްބާރުލުމާއިއެކު ސުލުހަވެރިކޮށް ހިންގި އެ ހަރަކާތް ކުރުކޮށްލުމަށް ފުލުހުން ހަރަކާތުގެ ބައިވެރިންނަށް އެވަގުތު އެންގުމުން ހަމަ އެވަގުތު ހަރަކާތް ހުއްޓާލާފައިވާ ކަމަށްވެސް ކައުންސިލުގެ ރައީސް ވިދާޅުވިއެވެ.\nނަމަވެސް މޮނިޓަރިންއަށް ލާފައިވާކަން އަންގާ ކައުންސިލަށް އެޗްޕީއޭއިން ރަސްމީކޮށް އަންގާ ފޮނުވާ ލިއުން އަދި ނުލިބޭ ކަމަށް އޭނާ ވިދާޅުވިއެވެ.\nްިފޮނަދޫގައި ހިންގި ހަރަކާތް މިހާރު ވަނީ ނިންމާލާފައި\nކޮވިޑް-19 އާއި ގުޅިގެން އިތުރަށް ބަލަންޖެހޭ ކަންކަން ބެލުމަށް އެޗްޕީއޭއިން މޮނީޓަރިންގެ ހާލަތަށް ގެންނަ ރަށްރަށަށް އެރަށެއް މޮނިޓަރިންއަށް ލާ ވަގުތުން ފެށިގެން އަރާ ފޭބުން މަނާވާނެއެވެ.\nފުނަދޫ މޮނިޓަރިންއަށް ލާފައިވާއިރު މިދުވަސްވަރަކީ ށ. ކޮމަންޑޫ ދާއިރާގެ ބައި އިލެކްޝަނަށް ސިޔާސީ ޕާޓީތަކުން އެ ދާއިރާގެ ތިން ރަށަށް ދަތުރުކޮށް ކެމްޕެއިން ކުރަމުންދާ ދުވަސްވަރެކެވެ. އޭގެތެރޭގައި ފުނަދޫވެސް ހިމެނެއެވެ.\nބައި އިލެކްޝަނަށް ކެމްޕެއިން ކުރުމަށް އެމްއެންޕީ އަދި އެމްޑީޕީގެ އިތުރުން ޕީޕީއެމްއިންވެސް ވަނީ އެެރަށަށް ގޮސް ކެމްޕެއިން ކޮށްފައެވެ.\nށ. އަތޮޅު ހޮސްޕިޓަލުގެ މެނޭޖަރު އަހުމަދު ޒުމްރަތު "ސީއެންއެމް" އަށް ވިދާޅުވީ، ފުނަދޫ ބަންދުކޮށްފައި ވަނީ ޖަނަވަރީ މަހުގެ 11 ވަނަ ދުވަހު އެރަށުން ފެނުނު ކޭހަށްފަހު، ރެޔާ ހަމައަށް 14 ފުލޫ ސާމްޕަލް ކޮވިޑަށް ޕޮޒިޓިވް ވުމާއި ގުޅިގެން ކަމަށެވެ.\nއަދި މިވަގުތު ކޮންޓެކް ޓްރޭސިންގެ މަސައްކަތް ކުރިއަށް ދާކަމަވެސް ޒުމްރަތު ވަނީ ވިދާޅުވެފައެވެ. ފުނަދޫ ހިމެނޭ ހެން މިވަގުތު ރާއްޖޭގެ 12 ރަށެއް މޮނީޓަރިންގެ ހާލަތުގައި ވާކަން ފާހަގަ ކޮށްލެވެއެވެ.\nމިވަގުތު މޮނީޓަރިންގެ ހާލަތުގައި އޮތް ރައްތަށް:\nފަހަކަށް އައިސް ރާއްޖެއިން ކޮވިޑް-19 އަށް ޕޮޒިޓިވްވާ މީހުންގެ އަދަދު އަންނަނީ ބޮޑުތަނުން އިތުރު ވަމުންނެވެ. އެގޮތުން އިއްޔެ ވެސް ރާއްޖެއިން ބައްޔަށް 816 މީހަކު ވަނީ ޕޮޒިޓިވް ވެފައެވެ.


Fauziyyaa aai Mariyam Rasheedha ge bayaan negumah India team eh annanee\nފައުޒިއްޔާ އާއި މަރިޔަމް ރަޝީދާގެ ބަޔާން ނެގުމަށް އިންޑިއާ ޓީމެއް ރާއްޖެ އަންނަނީ\nފައުޒިއްޔާ ހަސަން ރޭޑިއޯ ޕްރޮގްރާމެއްގައި ބައިވެރިވަނީ\nދިވެހިރާއްޖޭގެ ތަޖުރިބާކާރު ފިލްމީ ތަރި ފައުޒިއްޔާ ހަސަނާއި، މަރިޔަމް ރަޝީދާ ޕާކިސްތާނަށް ޖާސޫސް ކޮށްދިން ކަމަށް ތުހުމަތުކޮށް އެތައް އަހަރަކު ޖަލުގައި ގެންގުޅުނު މައްސަލައިގެ ތަހުގީގަށް ބޭނުންވާ ބަޔާނެއް ނެގުމަށް އިންޑިއާގެ ސެންޓްރަލް ބިއުރޯ އޮފް އިންވެސްޓިގޭޝަން (ސީބީއައި)ގެ ޓީމެއް ރާއްޖެ އައުމަށް ނިންމައިފި އެވެ.\nފައުޒިއްޔާ އާއި މަރިޔަމް ރަޝީދާ އިންޑިއާގެ ޖަލެއްގައި ހައްޔަރުކުރީ ނޮވެމްބަރު 13، 1994 ގައެވެ. އެ ދެ މީހުން ދޫކޮށްލީ ތިން އަހަރާއި ތިން މަސް ދުވަހު ޖަލުގައި ގެންގުޅުމަށްފަހު އެވެ.\nމި ދެ މީހުންނާއި އެކު ޕާކިސްތާނަށް ޖާސޫސް ކުރި ކަމުގެ ތުހުމަތުގައި އިންޑިއާގެ ސައިންސްވެރިއެއް ކަމަށްވާ ނަބްމީ ނަރަޔާނަން ވެސް ޖަލަށްލި އެވެ. ނަބްމީ މިނިވަންކޮށް އޭނާ އަށް ގެއްލުމުގެ ބަދަލު ދިނުމަށް އިންޑިއާގެ ސުޕްރީމް ކޯޓުން ފަހުން ހުކުމް ކުރުމުން ނަބްމީ އަށް ބަދަލުގެ ގޮތުގައި ފަސް މިލިއަން އިންޑިއަން ރުޕީސް ނުވަތަ 1.04 މިލިއަން ދިވެހި ރުފިޔާ އިންޑިއާ ސަރުކާރުން ދީފައިވެ އެވެ.\nފައުޒިއްޔާ ވެސް ވަނީ އޭނާއަށް ލިބުނު ގެއްލުމުގެ ބަދަލު ހޯދުމަށް އިންޑިއާގެ ކަމާ ގުޅޭ އިދާރާތަކަށް މައްސަލަ ހުށަހަޅާފަ އެވެ. އެކަމަކު އެ މައްސަލަ އަދި ވަކިގޮތަކަށް ނިންމާފައެއް ނުވެ އެވެ.\nމި މީހުން އިންޑިއާގެ ކެރަލާ ސްޓޭޓުން ހައްޔަރުކޮށް ޖަލަށްލީ އިންޑިއަން ސްޕޭސް އެންޑް ރިސާޗް އޮގަނައިޒޭޝަން (އިސްރޯ)ގެ ސިއްރުތަކެއް ދިވެހި ސަރުކާރު މެދުވެރިކޮށް ޕާކިސްތާނަށް ހިއްސާކުރަން މަސައްކަތް ކުރި ކަމަށް ތުހުމަތުކޮށްފަ އެވެ. އެކަމަކު ފަހުން ކުރި ތަހުގީގުތަކުން އެނގިފައިވަނީ މިމައްސަލަ އަކީ ކެރަލާ ފުލުހން އަމިއްލަ އަށް އުފެއްދި މައްސަލައެއް ކަމެވެ. ހައްޔަރުކުރި މީހުން މިނިވަންވީ އެ ހިސާބުންނެވެ.\nހާދިސާ ހިނގިތާ 27 އަހަރު ފަހުން އަލުން މިމައްސަލަ ހިލިގެން އުޅެނީ އިންޑިއާގެ ސުޕްރީމް ކޯޓުގެ އިސް ނެގުމަށް އެ މައްސަލަ ބަލައި މިއަހަރު އޭޕްރީލް މަހު ނެރުނު އަމުރެއްގެ ސަބަބުންނެވެ. އެ އަމުރުގައި ވަނީ އެ މައްސަލަ އޭރު ތަހުގީގު ކުރި ކެރެލާގެ ފުލުހުން އަމަލުކުރި ގޮތުގެ ތަހުގީގެއް ހިންގުމަށް ސީބީއައި އަށް އަމުރުކޮށްފަ އެވެ. އަދި ހައްޔަރުކުރި މީހުންނަށް ބަދަލު ހޯދުމަށް ދައުވާކުރުމަށް ވެސް ފުރުސަތު ދީފައިވެ އެވެ.\nއިންޑިއާގެ ނޫސްތަކުގައި ރިޕޯޓްކޮށްފައިވާ ގޮތުގައި ސީބީއައިގެ ޓީމެއް ރާއްޖެ އަންނަނީ މަރިޔަމް ރަޝީދާ ރާއްޖޭގައި ހުރުމުން އޭނާގެ ބަޔާނެއް ނެގުމަށެވެ. އާންމުކޮށް މި ފަހުން ލަންކާގައި ދިރިއުޅޭ ފައުޒިއްޔާ ވެސް މިވަގުތު މާލޭގައި ހުރުމުން ސީބިއައިގެ ޓީމު ރާއްޖެ އަންނައިރު ފައުޒިއްޔާގެ ބަޔާން ނެގުމަށް ވެސް ހަމަޖެހިފައިވާ ކަމަށް އެނގިފައިވެ އެވެ.\nއިންޑިއާ އިން ރާއްޖެއަށް އާ ސަފީރެއް


vnews - India akee Iran emme ithubaaru kuraa eh baiveriyaa: Iran FM\nއިންޑިއާއަކީ އީރާން އެންމެ އިތުބާރުކުރާ އެއް ބައިވެރިޔާ: އީރާނުގެ ޚާރިޖީ ވަޒީރު\n8 ޖެނުއަރީ 2019\nއީރާނުގެ ޚާރިޖީ ވަޒީރު މުހަންމަދު ޖަވާދު ޒާރިފް ނިއުދިއްލީގައި މިއަދު ފެށި ފޯރަމްގައި:\nއިންޑިއާއަކީ އީރާނުން އެންމެ އިތުބާރުކުރާ، ހުރިހާ ކަމެއްގައިވެސް އެންމެ ބަރޯސާވާ ބައިވެރިޔާ ކަމަށް ވިދާޅުވެ، އީރާނުގެ ޚާރިޖީ ވަޒީރު މުހަންމަދު ޖަވާދު ޒާރިފް އިންޑިއާއަށް ވަރަށް ބޮޑަށް ތައުރީފް ކުރައްވައިފިއެވެ.\nޒާރިފް ވިދާޅުވީ، އީރާނަށް ކުރިމަތިވާ އެންމެ ދަތި ދުވަސްތަކުގައިވެސް އެންމެ ބަރޯސާވެވޭ ގައުމަކީ އިންޑިއާ ކަމަށެވެ.\nއީރާނުގެ ޚާރިޖީ ވަޒީރު މިމޭރުމުން ވާހަކަފުޅު ދެއްކެވީ، ނިއުދިއްލީގައި މިއަދު ފެށުނު އިންޑިއާ-އީރާން އިގްތިސާދީ ފޯރަމްގައި ވާހަކަފުޅު ދައްކަވަމުންނެވެ.\nމުހަންމަދު ޖަވާދު ޒާރިފް ވިދާޅުވީ، އިންޑިއާއާއި އީރާނާ ދެމެދު މިހާރު މިއޮންނަ ގުޅުންތައް ކުރިއަށްވެސް އެގޮތުގައި ދާނޭ ކަމަށެވެ.\nއީރާނުގެ ޚާރިޖީ ވަޒީރުގެ ވާހަކަފުޅުގައި، އެމެރިކާއިން އީރާނާ ދެކޮޅަށް އަޅާފައިވާ އިގްތިސާދީ ދަތިކުރުމުގެ ފިޔަވަޅުތަކާ ގުޅޭގޮތުންވެސް ވާހަކަފުޅު ދެއްކެވިއެވެ.\nޒާރިފް ވިދާޅުވީ، އެމެރިކާއިން އީރާނަށް ދަތިކުރުމުގެ ފިޔަވަޅު އެޅުމަކީ އާކަމެއް ނޫން ކަމަށާއި، އެކަން ހިނގަމުންދާތާ 40 އަހަރު ވެއްޖެ ކަމަށެވެ.\n"އެކަމުން އަޅުގަނޑުމެން ސަލާމަތް ވެވޭނެ، ގާތް ރަހްމަތްތެރި ގައުމުތަކާއެކު ގުޅުންތައްވެސް ދެމެހެއްޓޭނެ" އީރާނުގެ ޚާރިޖީ ވަޒީރު ވިދާޅުވިއެވެ.\nއީރާނުގެ ޚާރިޖީ ވަޒީރު ޒާރިފް މިއަދު ހެނދުނު ނިއުދިއްލީއަށް ވަޑައިގެންނެވީ، ސިޔާސީ އަދި އިގްތިސާދީ މަތީފެންވަރުގެ ވަފުދަކާ އެކުގައެވެ.\nއެމެރިކާއިން އަޅާފައިވާ ދަތިކުރުމުގެ ފިޔަވަޅުތަކާ ކުރިމަތިލުމުގެގޮތުން އީރާނުން ގެންދަނީ އެގައުމުގެ ޒަމާންވީ އިގްތިސާދީ ބައިވެރިންނާއެކު އޮންނަ ވިޔަފާރީގެ ގުޅުންތައް އިތުރަށް ވަރުގަދަކޮށް ފުޅާކުރަމުންނެވެ.\nއީރާނުގެ ނިއުކްލިއަރ ޕްރޮގްރާމްގެ މައްސަލާއި އީރާނާއި ދުނިޔޭގެ ބޮޑެތި ބާރުތަކާ ދެމެދު ވެފައިވާ އެއްބަސްވުމުން މިދިޔަ އަހަރުގެ މެއިމަހު އެމެރިކާވަނީ ވަކިވެފައެވެ.\nއަދި އީރާނާ ދެކޮޅަށް ކުރިއަށްވުރެ ހަރުކަށި ދަތިކުރުމުގެ ފިޔަވަޅުތައް އަޅާފައިވާ މިދިޔަ އަހަރުގެ ނޮވެމްބަރުމަހުއެވެ. ދަތިކުރުމުގެ ފިޔަވަޅުތައް އެޅި ދާއިރާތަކުގެ ތެރޭގައި ތެލުގެ އެކްސްޕޯޓާއި، ބޭންކިން ސެކްޓަރވެސް ހިމެނެއެވެ.\nއެކަމަކު އެމެރިކާއިންވަނީ އިރާނުގެ ތެޔޮ ގަތުމާމެދު 8 ގައުމަކާއެކު ވަގުތީގޮތުން އެއްބަސްވެފައެވެ. އެ އަށް ގައުމުގެ ތެރޭގައި އިންޑިއާވެސް ހިމެނެއެވެ.\nއެއްމެ ފަހު ބަދަލު ނުކުރެވުން، އެކަމަކު ބެންޗުގައި އިނދެވުން: ފޯކައިދޫ ކޯޗު


Ep. 34 — Thy Furaanaige Dhirumey | Safuhaa\nމުސްކާން އަތްދަބަހުން އެއްޗެހިތައް ނެގިއިރު އައިޒަންގެ ފްރޭމް ފެނިގެން އެތައް އިރަކު ބަލަން ހުރެވުނެވެ. އެފްރޭމް ހިފައިގެން ގޮސް ސައިޑު ޓޭބަލް މަތީ ބައިންދާފައި އެނދުގައި އިށީންދެ އިންދާ ކޮންމެވެސް މީހަކު ދޮރު ހުޅުވާލައިފިއެވެ. އެނބުރި ބަލާލިއިރު ކުރިމަތިން އިޝާން ފެނުމުން ފުންމައިގެން ތެދުވެވުނެވެ. އެވަގުތު އިޝާންވެސް އޭނާ ފެނިގެން ސިހިފައި ހުއްޓިއްޖެއެވެ.\n"ހައި!" މުސްކާން މަޑުމަޑުން ކިޔައިލިއެވެ. ޖަވާބުގައި އިޝާންވެސް ހަމަ އެފަދައިން ބުނެލާފައި ގޮސް ޖީބުގައި އޮތް ފޯނާއި ވޮލެޓް ނަގައި ޑްރެސިންޓޭބަލް މަތީ ބާއްވައިލިއެވެ. މުސްކާން ބަލަން އިންދާ އޭނާ ގަމީހުގެ ގޮށް ނައްޓަމުން ގޮސް ހުއްޓުނީ އަލަމާރި ކުރިމައްޗަށެވެ. "ކޮންއިރަކު އައީ؟" އިރުކޮޅަކުން އިޝާން އަހާލިއެވެ. "ކުޑައިރުކޮޅެއް ކުރިން." މުސްކާން ޖަވާބުދިންއިރު އިޝާން އެނބުރި ބަލައިލުމުން ހިތް އަވަސްވިއެވެ. ހާމަވެފައިވާ އެރީތި ހަށިގަނޑު ފެނުމުން މިހާރުވެސް ހަނދާންވަނީ އިޝާންގެ އަތުތެރޭ އޭނާ ހޭދަކުރި ވަގުތުތައް މަތިންނެވެ. "ޝިޓް. މީދެން ކޮންގަޑިއެއް އެރޭމަތިން ހަނދާން ކުރަން؟" މުސްކާން އަވަހަށް އަނެއްފަރާތަށް މޫނު އަނބުރާލައިފައި އެހިޔާލުތައް ހިތުން ނެރެލެވޭތޯ ފޯނާއި ކުޅެން ފެށިއެވެ. އިޝާންގޮސް ފާޚާނާއަށް ވަންތަން ފެނުމުން އޭނާ ހަމަޖެހުމުގެ ނޭވައެއް ދޫކޮށްލިއެވެ. ދެން އިވެންފެށީ ޑްރެސިންޓޭބަލް މަތީ އޮތް އިޝާންގެ ފޯނު ރިންގް ވާން ފެށި އަޑެވެ.\nމުސްކާން ފުރަތަމަ އިނީ ބަލާށެވެ. ގުޅަނީ ކާކުކަން ބެލުމުގެ ޝައުޤުވެރިކަން އުފެދުނީ ޝިފްރާ މަތިން ހަނދާންވެފައެވެ. އިޝާން ނިކުމޭތޯ މަޑުކޮށްލާފައި އޭނާ ގޮސް ހުއްޓުނުއިރު އަރާފައި އޮތީ އިޔާޒްއެކެވެ. ހީކުރިގޮތަށް ނުވުމުން މުސްކާން ނިކަން ހަމަޖެހުނެވެ. އޭނާ ނިދަން ތައްޔާރުވުމުގެ ގޮތުން ފެންޖަގެއް ބަލައި ތިރިއަށް ދިޔައިރު ހަފްނާ ބަދިގެތެރޭ އުޅޭތަން ފެނުމުން މަޑުކޮށްލިއެވެ.\n"މުސްކާން ނެތި މިދިޔަ ދެތިން ދުވަހު ނިކަން ފަޅުވެފަ ގޭތެރެ އޮތީ. އިޝާންވެސް ގޭގައި މަޑުވާއިރެއް ނާދޭ." ހަފްނާ ހިނިތުންވެފައި ބުނެލިއެވެ. އަތުގައި ހުރި ސައިތަށި ހިފައިގެން ހިނގައިގަތުމުން މުސްކާންވެސް ނިކުންނަން އެނބުރިލިއިރު އިޝާން ދޮރުމަތީ ހުއްޓެވެ. "މުސްކާން. ކޮފީއެއް ހަދައިދީބަލަ!" އިޝާން އެދުނުގޮތުން އެކަނިވެސް ހިތް ފުރިގެން އައެވެ. މިގެއަށް އައި ފަހުން މިނޫނީ އެހާ އަމިއްލަވަންތަ ކޮށް ކަމަކަށް އެދުނު ކަމެއް ނޭނގެއެވެ. މުސްކާން ބޯޖަހާލައިފައި ވަގުތުން ޖަގު އެތަނަށް ދޫކޮށްލުމަށްފަހު ދިޔައެވެ. ހަފްނާއެކު އިޝާން ދިޔައީ ކަމަށް ހީކޮށްގެން މަސައްކަތުގައި އުޅެފައި އެނބުރިލިއިރު މޭޒުކައިރީ އިށީންދެ ބަލަން އިންގޮތުން ހިތް ދިޔައީ ފުންމަ ފުންމައިގެންނެވެ. "އިޝާން!!" މުސްކާން ސިހުނުވަރުން ކިޔާލެވިއްޖެއެވެ. "އަހަރެން ހީކުރީ އިޝާން މަންމަ ފަހަތުން ނިކުތީ ކަމަށް." މުސްކާން ހަމަޖެހިލަން މަސައްކަތް ކުރަމުން ކޮފީމަގު ދިއްކޮށްލުމުން އިޝާން އޭގައި ހިފިއިރު އިނގިލިތައް ބީހުނެވެ. "ސޮރީ." އިޝާން މަޢާފަށް އެދިފައި ދިއުމުން މުސްކާންއަށް ކަމަކުނުދިޔައެވެ. އޭނާ އަނގައަށް ގޮތެއް ހަދާލައިފައި ޖަގު ހިފައިގެން ދިޔައީ އިޝާންއަށް ކޮޓަރިއަށް ވަދެވޭހާއިރު ފަހުންނެވެ.\nކޮފީ މަގު ކައިރިކޮށްލައިގެން އިޝާން އިނީ އެނދުމަތީގައި ލެޕްޓޮޕް އުނގަށް ލައިގެންނެވެ. މުސްކާން ނިދަން ހިޔާލުކޮށްލައިފައިވެސް އިޝާން އެތާ އިންދާ އޮށޯންނާކަށް ނުކެރުނެވެ. އަމުދުން ލޮލުގައި ނިދީގެ އަސަރެއް ނުވެސް ނެތެވެ. އޭނާ ހެދުން ބަދަލުކޮށްގެން ނިކުމެ ވާހަކަފޮތެއް ހުޅުވާލައިގެން އިށީންދެލީ ސޯފާގައެވެ. އެކަމަކު އިޝާން ކުރިމަތީ ފެންނަން އިންނާތީ ފޮތަށްވުރެ ގިނައިން ބެލެންފެށީ އިޝާންގެ މޫނަށެވެ. އެއިން ކޮންމެފަހަރަކު އިޝާން ބަލައިލަން އުޅޭހެން ހީވުމުން އަވަހަށް ފޮތަށް ނަޒަރު ހުއްޓާލަނީއެވެ. މިގޮތުގައި އިރުކޮޅެއް ވެ ދިޔައިރު އިޝާން ދެފަހަރުމަތިން ވަގު ހިފައިފިއެވެ. ދެން ނުބަލަން ހުވާކޮށްގެން އިނދެފައިވެސް ފޮތަށް ޝައުޤުވެރިކަމެއް ނެތުމުން އަނެއްކާވެސް ބަލައިލެވުނީ އިޝާންއަށެވެ. ތިންވަނަ ފަހަރަށް ދެމީހުންގެ ހަތަރުކަޅި ބައްދަލުވިތަން ފެނިގެން މުސްކާން ރަކިވެގެން ހަދާނެގޮތް ހުސްވިއެވެ. އޭނާ ފޮތް ތިރިއަށް ދޫކޮށްލައިފައި ސޯފާއިން ތެދުވެގެން ދުވެފައި ކަހަލަ ގޮތަކަށް ގޮސް ބެލްކަނީ ދޮރުފަތް ކައިރިއަށް ހުއްޓުނުއިރު ނޭވާ ހުރީ އަވަސްވެފައެވެ. ފިނީގައި ބޭރަށް ނުނިކުންނަން ވެގެން ފޮތިގަނޑު ކަހާލުމުން އުޑުގައި ވިދަމުންދިޔަ އެތައް ހާސް ތަރިތައް ފައުޅުވާން ހުއްޓެވެ. މުސްކާން އެތަރިތަކަށް ބަލަން ހުރެގެން އެއް އަތް ހުރަސްކޮށްލައި އަނެއްއަތުގެ މުލައްދަނޑީގައި ފިރުމަން ފެށިތަނާ ފަހަތުން އިޝާން އައިސް އެބާރުގަދަ އަތުތެރޭ ވަށާލުމުން ހީބިހި ނަގައިގެން ދިޔައެވެ.\n"މުސްކާން...! "އިޝާންއެވަގުތު ކަންފަތްދޮށުގައި ވައިއަޑުން ނަން ކިޔައިލީވެސް ކޮންފަދަ މަސްތީ ގޮތަކަށް ހެއްޔެވެ؟ ހަށިގަނޑުގައި ވާ އެންމެހާ ނާރަށް އެއިން އަސަރު ކުރުވިކަން ޔަޤީނެވެ. "މުސްކާން އަހަރެންނަށް ކީއްތިކުރަނީ؟.... އަހަރެން ބޭނުންވިއަސް އަހަރެންނަށް އަމިއްލަ ނަފްސް ކޮންޓްރޯލެއް ކުރެވޭ ވަރެއް ނޫން....... ކިތަންމެ މަސައްކަތެއް ކުރިއަސް ދެން ނުހުރެވޭނެ ދުރަކު..." ކަންފަތްދޮށުގައި ސިއްރެއް ބުނެލާފައި އިޝާން ގޯނާކޮށްލީ މުސްކާންގެ ކަންފަތު ފޫޅުގަނޑަށެވެ. ދުލުން ބޭރުކޮށްލަން އުޅުނު ބަސްވެސް އެހިސާބުން ތަށިވީ ކަރުތެރޭގައެވެ. ނޭވާ ފުންވެގެން ދިޔައިރު ވާހަކަދެއްކުމަށް ދަތިވެއްޖެއެވެ. އިޝާން ބޯގުދުކޮށްލާފައި އޭނާގެ ކަނދުރާގައި ބޮސްދޭން ފެށުމުން އެހަށިގަނޑުގެ ހުރިހާ ކޮންޓްރޯލެއް އިޝާންގެ އަތްމައްޗަށް ދޫކޮށްލެވިއްޖެއެވެ.\n"މުސްކާން ޓޯކް ޓު މީ! ކޮންމެވެސް ޖަވާބެއް ދީ އަހަރެން މިދައްކާ ވާހަކައަށް!" އިޝާން ކުއްލިއަކަށް އޭނާ މަގަތަށް އަނބުރާލައިފައި ދަތްދޮޅީ ހިފާ މައްޗަށް އުފުލާލިއިރު އެލޮލުގައި ހުރި ތޫނުކަމަކުން ހިތް ޒަޚަމް ކޮށްލައިފިއެވެ. "ޑޯންޓް..." މުސްކާންއަށް ބުނެވުނީ ޖުމްލައިގެ އެންމެ ބަހެކެވެ. އިޝާންއަށް އެއިން ފުރިހަމަ މާނައެއް ނުނެގެނީސް އޭނާ ދެއަތް އުފުލާލައިފައި އެމޭގައި ތަތްކޮށްލިއިރު ހިތުގެ ތެޅުން އިހްސާސްވިއެވެ. "އަހަންނާ ދުރުގަ ހުންނަން ތިހާ އުދަނގުލިއްޔާ ދެން ޑޯންޓް." މުސްކާންގެ ޖަވާބާއިމެދު ޚުދު އަމިއްލަ ކަންފަތްވެސް ހައިރާންވާނެކަން ކަށަވަރެވެ. އަދި އިޝާންއަށް ވާނީ ކިހިނެތް ހެއްޔެވެ؟ ފެންނަމުން މިދަނީ ހުވަފެނެއް ނޫންކަން ސާބިތު ކުރުމަށްޓަކައި އިޝާން ކުރިކަމަކީ އަނެއްކާވެސް މުސްކާން ކައިރިކޮށްލުމެވެ. ނިކަން ފުންކޮށް އެތުންފަތުގައި ބޮސްދީފައި ދުރުކޮށްލިއިރު އޭނާއަށް ފެނުނީ ނޭވާ އަވަސްވެފައި ހުރެގެން އެމޫނަށް ބަލަމުންދިޔަ އޭނާގެ ލޯއްބެވެ. އެދެލޯ އެދެމުންދިޔައީ އަދިވެސް ބޮޑަށެވެ. އިތުރަށެވެ. ހިނދުކޮޅަކަށް މަޑުޖެހުނު އިޝާންގެ ހަށިގަނޑަށްވެސް އަލުން ހަރަކާތް އައީ އެހިސާބުންނެވެ. އޭނާ މުސްކާން އުރާލައިގެން ގެންގޮސް އެނދުގައި ބޭއްވިއިރު ކުރިއަށްވުރެ ބޮކީގެ އަލި ފަނޑު ކޮށްލިއެވެ.\n"ގުޑް މޯނިން މައި ލަވް." ހެނދުނު ނިދިން ހޭލައްވައިލީ އިޝާންގެ ރީތި އަޑުން ކަންފަތްދޮށުގައި އެބަސްކޮޅު އިއްވާލުމާއެކުގައެވެ. ކަންނެތް ގޮތަކަށް ލޯ ހުޅުވާލައިފައި މުސްކާން ބަލައިލިއިރު އިޝާން އޮތީ ދާދި ގާތުގައި އެމޫނަށް ބަލާށެވެ. "ތެދުވޭ ދެން. މިއަދު މަސައްކަތަށްވެސް ނިކުންނަން ޖެހެއެއްނު." އިޝާން ކުރުއަތް މައްޗަށް އޮވެ އޭނާގެ ކޯތާފަތުގައި ފިރުމާލަމުން ހަނދާންކޮށްދިނެވެ. "އަޅެ އެއީ މިއަދުތަ؟" މުސްކާން އޮތީ ތެދުވާހިތް ނުވެފައެވެ. އޭނާ ގަޑި ބަލާލުމަށްފަހު ފަސް މިނިޓަށް ނަމަވެސް ލޯމަރައިލަން ގަސްތުކޮށްގެން އޮތްވާ އިޝާން ކުއްލިއަކަށް ނޭފަތުގައި ހިފާލުމުން ތެޅިގަނެވުނެވެ.\n"އޯކޭ އެހެންވިއްޔާ ފުރަތަމަ އަހަރެން ދަނީ. ދެން ނުބުނާތީ އަހަރެންނާ ހެދިއޭ ލަސްވީ." އިޝާން ތެދުވާ ގޮތް ދައްކާލުމުން މުސްކާން ފުންމައިގެން ތެދުވިއެވެ. އިނދެވުނު ހާލާމެދު ވިސްނާލެވުނީ އަދި ދެނެވެ. ހޯދާލިއިރު އަންނައުނުތައް އޮތީ އަތްޖެހޭ ހިސާބަށްވުރެ ދުރުގައެވެ. މުސްކާންގައިމަތީ އޮތް ރަޖައިން އަތް ދޫނުކޮށްލާ އެއިން ހަށިގަނޑު ނިވާކޮށްގެން ތެދުވިއިރު އެއްކޮޅަށް ހުރީ ވާންވެފައެވެ. "އިޝާން!" މުސްކާން ތަންކޮޅެއް ބާރަށް ގޮވާލުމުން އިޝާން ބަލައިލިއެވެ. "ވަޓް؟" އޭނާ ނޭނގޭ ކަމަށް ހެދިފައި ސުވާލުކޮށްލިއިރު ލާނެތް ހިނިތުންވުމެއް ވެރިވެފައި ވަންހަނާ ކޮށްލިއެވެ. މުސްކާން އަތުގެ އިޝާރާތުން ދެއްކީ ވާންވެފައި އިން ރަޖައެވެ. އޭނާ ބުނީ އެއަށް ދޫ ދިނުމަށެވެ. "އޯކޭ....ބޭބީ ބޭނުން ގޮތެއް." އިޝާން ހަމަޖެހިލާފައި ގައިމަތީ އޮތް ބައި ނަގައި އެއްލުމުން މުސްކާންއަށް އެނބުރެވުނީ އަނެއްފަރާތަށެވެ. އިޝާން ހޭން ފެށުމުން އޭނާ ރަކިވެގެން ދުވެފައި ގޮސް ފާޚާނާތެރެއަށް ދެމިގެންފައި ރަޖާ ބޭރަށް ހޫރާލީ ނުފެނި ހުރެގެންނެވެ.\nއޭނާ ނިކުތްއިރު އިޝާން ހުރީ ނަސީބަކުން ތުވާލި އަނދެގެންނެވެ. މުސްކާން ގަޑިއަށް ނަޒަރެއް ދީފައި އަވަހަށް ތައްޔާރު ވާން ފެށިއެވެ. ދެމީހުން އެކީ ސިޑިން ފައިބައިގެން އައިއިރު މޫޑު ރަނގަޅުކަން އެންމެނަށްވެސް ފާހަގަވިއެވެ. ނާސްތާކޮށްގެން އިޝާންގެ ކާރުގައި ގޮސް އޮފީސް ކުރިމައްޗަށް މަޑުކޮށްލިއިރު މުސްކާންގެ މޫނުގައި ފަނޑުވުމެއް ނުވާ އުޖާލާކަމެއް ވިއެވެ. އޭނާ ނިކުންނަން އުޅެނިކޮށް އިޝާން ކުއްލިއަކަށް އަތުގައި ހިފެހެއްޓުމުން އެނބުރުނުތަނާ ސިއްސުވާލައިފައި ނިތުގައި ބޮސްދިނެވެ.\n"ސީ ޔޫ އެޓް ލަންޗް." އިޝާން ބުނެލިއެވެ. މުސްކާން ބޯޖަހާލައިފައި އަވަހަށް ނިކުތެވެ. އެކަމަކު ގޮސް އެތެރެއަށް ވަނުމުގެ ބަދަލުގައި ވަކި ހިސާބަކުން ދެފައި ބިމުގައި ތަތްލިއެވެ. އެނބުރިފައި އިޝާން ކާރުގައި ގޮސް އޮބާލާތަން ބަލަން ހުރުމަށްފަހު ދެން އެހިނގައިގަތް ކުއްޖާ އެތެރެއަށް ވަދެވޭންދެން ނުހުއްޓެއެވެ.\nކުޑަ ޗުއްޓީ އަކަށްފަހު މަސައްކަތަށް ނިކުންނަ ފެށުމުން މުސްކާން ހުރީ ހަމަޖެހިލާފައެވެ. އެއަށްވުރެ ބޮޑަށް އޭނާގެ ހިތްހަމަ ޖެހުން ގުޅިފައިވަނީ އިޝާންއާއެވެ. ރަނގަޅުވާން ފަށާފައިވާ އެދެމެދުގައި އޮތް ގުޅުމާ މެދުގައެވެ. ހުސްވަގުތު ލިބުމުން ދެމީހުން މެންދުރު ކެއުމަށް އިންސާފު ކުރީ ރެސްޓޯރެންޓެއްގެ މޭޒު ދޮށުގައެވެ. ލީވާން ގުޅާފައި ރޭގަނޑު އޮތް ކެއުމަށް ދައުވަތު ދިނީ އެތާ ތިއްބައެވެ.\nއިފްހާމްއާ ޝައިލީންގެ ކައިވެންޏަށް އިތުރު އަހަރެއް ފުރިގެން އެކަން ފާހަގަ ކުރުމަށް ބާއްވާ ހަފްލާއަށް ދައުވަތު ދީފައިވަނީ ހަމައެކަނި ދެއާއިލާގެ މީހުންނަށެވެ.\n"އޭދެން ކޮންއިރަކުންތަ ތިއްތޭ އަހަރުންނަށް ގުޑްނިއުސް ދެނީ؟" ކެއުން ނިންމާފައި ބޮޑެތި މީހުން ނިކުތްފަހުން ލީވާން ކޮށްލި ސަމާސާ އަހާފައި މުސްކާން ދިޔައީ ފިނިވެގެންނެވެ. އޭނާ ތެޅިގަނެފައި ބަލާލިއިރު އިޝާންވެސް އިނީ ބަލަހައްޓައިގެންނެވެ. "އެއީ ތެދެއް މުސްކާން. ކޮންއިރަކުންތަ ދެން؟" ޝައިލީންވެސް އެއްބައިވެލީ ލާނެތް ލީވާންއާއެވެ. އެތާގައި އިފްހާމްއާ ޝައިލީންގެ ދައްތަމެންވެސް ތިބުމުން މުސްކާން އިނީ އަނގައިން ބުނަން ނުކެރިފައެވެ.\n"ތިހާ ބޭނުންވެގެން އުޅެންޏާ ގުޑްނިއުސް އެއް ދީފާނަމޭ ދޯ މުސްކާން... އަހަރުމެން ގެއާ ޖެހިގެން ހުރިގޭގަ އުޅޭ އަންހެންކުއްޖާ ބަނޑުބޮޑު." އިޝާން ވާހަކަ ފެށުމުން މުސްކާން ހާސްވެފައި އިންދާ ދެން ބުނި ވާހަކައިން ހިނިގަނޑު ފަޅައިގެން ދިޔައެވެ. "ތެދެއް އެބުނީ." މުސްކާންވެސް ބާރުދިނީ އިޝާންގެ ވާހަކައަށެވެ. "އައްދޭ މިހާރު ހާދަ އެއްބައިވެއޭ ދޯ ދެމީހުން" ލީވާން އަދިވެސް ހުއްޓާކަށް ނޫޅެއެވެ.\nދައުވަތުދިން ގިނަމީހުން ނިކުމެގެން ދިޔައިރު އިޝާންމެން މަޑުކުރީ ތަންކޮޅެއް ފަހުން ދާ ގޮތަށެވެ. މުސްކާން ޝައިލީންއާ ވާހަކަދައްކާލަން އިނދެފައި އިޝާން ހޯދަމުން އައިއިރު ކޮޓަރިތެރޭ ދެމީހުން ހޭވައްޓާލައިފައި ވީޑިއޯ ގޭމް ކުޅެނީއެވެ.\n"ޕިސް. ޕިސް. މިއޮތް ކަމެއް ދޯ. އަޑުގަދަ ކަމުންވެސް ބޯފަޅައިގެން ދާވަރުވޭ. ތިއަށްވުރެ މަޑުކޮށްލިއްޔާ ނުވާނެތަ ހަމަ؟"ޝައިލީން ކުދި ކިޔަން ފެށުމުން ލީވާން ގޭމް ނިއްވާލިއެވެ. "ދޮންބެދައްތައަށް ކުޅެވޭ ގޭމެއް ޖެއްސިއްޔާ ބައިވެރިވާނަންތަ؟" ލީވާންގެ ސިކުނޑިއަށް ކޮންމެވެސް މޮޅު ހިޔާލެއް އައިސްގެން ތެދުވިއެވެ. އޭނާ ބިއްލޫރި ފުޅިއެއް ގެނެސް ބާއްވާފައި ބުނީ "ޓުރުތް އޯ ޑެއަރ" ކުޅެންވީ ކަމަށެވެ. ޝައިލީންއަށް މާ މަޖާ ކުޅިވަރަކަށް ވާތީ އޭނާ ބޭރަށް ނިކުމެފައި އެނބުރި އައީ އިފްހާމްއާ ދެދައްތަވެސް ގޮވައިގެންނެވެ.\nހަމީހުން ވަށްކޮށްޓެއްހެން އިށީންދެފައި ފުރަތަމަ އަނބުރާލި ފުޅި ހުއްޓުނީ އިފްހާމްއަށެވެ. އިފްހާމް ޑެއަރ ނެގުމުން ޝައިލީން އެދުނީ އެއެންމެންތެރޭ ލޯބިވާ ވާހަކަ ބުނުމަށެވެ. އިފްހާމް މާ ހިތްހަމަޖެހޭ ކަމަކަށް ނުވިއަސް އެކަން ކުރިއެވެ. އެހިސާބުން ދެވަނައަށް އިޝާންއަށް ޖެހިގެން ނެގީ ޓުރުތްއެވެ. "ސުވާލު ކުރާނީ އަހަރެން." މުސްކާން ފުރުސަތުގެ ބޭނުން ހިފިއެވެ. "އިޝާން އަހަރެންނަށް ސިއްރުން އަޅެ އެއްވެސް ކަމެއް އެބަ ކުރަންތަ؟" ސަމާސައަކަށް ހަދާފައި މުސްކާން ސުވާލު ކުރީ ޝިފްރާއާ ބެހޭގޮތުންނެވެ. "ފަހަރެއްގަ ސިއްރު ފްރެންޑެއްވެސް ގެންގުޅެފާނެއެއްނު." މުސްކާން އަދިވެސް ތިލަކޮށްލިއެވެ. އެވަގުތު އެންމެން މުސްކާންއާ ދިމާ ކުރަން ފެށުމުން ބޭނުންވި ގޮތަށް ކުރިއަކަށް ނުގެންދެވުނެވެ. އިޝާންވެސް މަޖާވެފައި ބުނީ ސިއްރެއް އޮވެދާނެ ކަމުގައެވެ.\n"އޯލްރައިޓް މުސްކާން. މުސްކާން ނަގާ އަވަހަށް." ލީވާން ފޮނިވެފައި ހަމަޖެހިލީ މުސްކާންއަށް ވަރުގަދަ ލަނޑެއް ދިނުމަށެވެ. ޚުދު މުސްކާންވެސް ހުރީ ތައްޔާރު ވެގެންނެވެ. ލީވާން ކޮންމެފަދަ ކަމެއްވެސް ޖައްސަފާނެއޭ ހިތަށް އަރާފައި ބިރުން އޭނާ ނެގީ ޓުރުތްއެވެ. އޭރު ކުރިމަތިވާން އުޅޭ ސުވާލުގެ ބޮޑުކަން އޭނާއަށް ކުޑަކޮށްވެސް ރޭކާ ނުލައެވެ.


Hajj ge thayaaree thakaa behey mauloomaath Saudi in aammu koffi | Mihaaru\nޕާކިސްތާނުން ހައްޖަށް ދާ މީހުން ފުރަން ދިއުމަށް ބަހަށް އަރަނީ: މި އަހަރުގެ ހައްޖުގެ ތައްޔާރީތަކާ ބެހޭ މައުލޫމާތު ސައުދީން ވަނީ ދީފައި. --ފޮޓޯ:އޭއެފްޕީ\nހައްޖުގެ ތައްޔާރީތަކާ ބެހޭ މައުލޫމާތު ސައުދީން އާއްމުކޮށްފި\n24 އޯގަސްޓް 2016 - 11:05\nރިޔާޒް (އޮގަސްޓް 24) - މި އަހަރުގެ ހައްޖުގެ އަޅުކަމަށް ސައުދީންވެފައިވާ ތައްޔާރީތަކާ ބެހޭ މައުލޫމާތު އެ ގައުމުގެ ހައްޖު މިނިސްޓްރީން އާއްމުކޮށްފި އެވެ.\nސައުދީގެ ހައްޖު މިނިސްޓްރީ އާއި ސެންޓްރަލް ހައްޖު ކޮމިޓީން ބޭއްވި ބައްދަލުވުމެއްގައި ވަނީ ޖަމްރާތަކަށް ހިލައުކަން ހައްޖުވެރިން ދާއިރު އާއި މައްކާގެ އަލް މަޝާއިރު ރޭލް ބޭނުން ކުރުމުގައި ހަމަޖައްސާފައިވާ އިންތިޒާމުތަކާ ބެހޭ މައުލޫމާތު ދީފަ އެވެ. އަދި ހައްޖުވެރިންގެ ހޭލުންތެރިކަން އިތުރު ކުރުމަށް 6،000 ގައިޑުން ހަރަކާތްތެރިވާނެ ކަމަށް ވަނީ ހައްޖު ކޮމިޓީން ބުނެފަ އެވެ.\nޚާއްސަ އެހީއަށް ބޭނުންވާ މީހުންނާއި މުސްކުޅިން ޖަމްރާ ބްރިޖް ބޭނުން ކުރުމަށް ފަސޭހަ އަށް 234 އިލެކްޓްރިކް ވީލްޗެއާ ބޭނުން ކުރާނެ އެވެ. އަދި ޖަމްރާ ބްރިޖާއި އަލް މަޝާއިރު ރޭލް ސްޓޭޝަންތަކުގައި ލިފްޓް ހަރުކޮށްފައިވާ ކަމަށް ބުނެފައިވެ އެވެ. ޚާއްސަ އެހީ އަށް ބޭނުންވާ މީހުންނަށް ޚާއްސަ ފާޚާނާތައް ހަދާފައިވާ އިރު އެ މީހުން ދަތުރު ކުރުމަށް ވަކި ލޭންތަކެއް ވެސް ވަނީ ހަމަޖައްސައިފަ އެވެ. ހައްޖުވެރިންނަށް ފަސޭހަ އަށް 36،000 ފާޚާނާ ހަދަމުންދާ ކަމަށް ވެސް ބުނެފައިވެ އެވެ.\nސޫދާނުން މި އަހަރު ހައްޖަށް ދާ މީހުން ފުރަން ތައްޔާރުވެފައި. --ފޮޓޯ:އޭއެފްޕީ\nމައްކާ ހޮސްޕިޓަލްތަކުގެ އެނދުގެ އަދަދު މިހާރު ވަނީ 5،000 އަށް އިތުރުކޮށްފައި ކަމަށް ހައްޖު ކޮމިޓީގެ ޕްރެޒެންޓޭޝަނުގައި ބުނެފައިވެ އެވެ. މައްކާ، މިނާ، މުޒްދަލިފާ އަދި އަރަފާތުގެ އިތުރުން އެހެން ބައެއް ތަންތަނުގައި ވަނީ ވަގުތީ 203 ހެލްތު ސެންޓަރު ގާއިމްކޮށްފަ އެވެ. ސިއްހީ ޚިދުމަތް ދޭ 20 ޓީމާ އެކު ވަނީ ސިއްހީ ޚިދުމަތް ދެވޭ ގޮތަށް 45 ބަސް ތައްޔާރުކޮށްފަ އެވެ. އެކި ސައިޒުގެ ހަތަރު މިލިއަން ޒަމްޒަމް ފެންފުޅި ވަނީ ބަންދުކޮށްފަ އެވެ.\nމައްކާގެ އަމީރު އަދި ސެންޓްރަލް ހައްޖު ކޮމިޓީގެ ޗެއާމަން ޕްރިންސް ޚާލިދު އަލް ފައިސަލް ވަނީ މި އަހަރުގެ ހައްޖުގެ އިންތިޒާމްތައް ވީހާ ވެސް ފުރިހަމަކޮށް ގެންދިއުމަށް އެދިވަޑައިގެންފަ އެވެ.\nމިދިޔަ ހޯމަ ދުވަހާ ހަމައަށް ހައްޖަށް ވަނީ 428،000 މީހުން ސައުދީ އަށް އެތެރެވެފަ އެވެ. މީގެ އިތުރުން ސައުދީން ވެސް ގިނަ އަދަދެއްގެ ބަޔަކު ހައްޖުގެ އަޅުކަމުގައި ބައިވެރިވާނެ އެވެ. ހުއްދަ ނެތި މައްކާ އަށް ވަންނަން އުޅުނު ސައުދީގެ 70،000 އަށް ވުރެ ގިނަ މީހުން މިދިޔަ ހުކުރު ދުވަހާ ހަމައަށް އަނބުރާ ފޮނުވާލާފައިވާ ކަމަށް ސައުދީގެ ރޯޑް ސެކިއުރިޓީ ކޮމާންޑުން ބުނެފައިވެ އެވެ.\nމިދިޔަ އަހަރުގެ ހައްޖުގެ އަޅުކަމުގެ ތެރޭގައި ވަނީ ހިތާމަވެރި ދެ ހާދިސާއެއް ހިނގައިފަ އެވެ. ގަދަ ވަޔާ އެކު ހަރަމްފުޅު ތެރެއަށް ބޮޑު ކްރޭނެއް ވެއްޓި 110 މީހުން މަރުވި އިރު މިނާގައި ފިތިގެން ވެސް ވަނީ ދެހާހަށް ވުރެ ގިނަ މީހުން މަރުވެފަ އެވެ.\nއިތުރު ލިޔުންތައް މެދު އިރުމަތި ސައޫދީ އަރަބިއްޔާ ހައްޖު\nސަލްމާންގެ ޚަރަދުގައި 1،400 މީހުން ހައްޖަށް\nޝައްކު ކުރެވޭ އެކަކަށް ވެސް ސައުދީއަކަށް ނުވަދެވޭނެ


ހިޓްލަރާއި ޔަހޫދީންގެ ވާހަކަ\nއަޚްމީމް އަބްދުލް ރައްޒާޤު\n23 ޖުލައި 2014\n“ހިޓްލަރު ވެގެން ނޫޅެބަލަ” ގޯސްކޮށް ބޮޑާހާކާ ބަސް ނާހާ ކުދިންނަށް ދިމާލަށް ބުނެ އުޅޭތީ އަޑު އަހަމެވެ. ހިޓްލަރަކީ ކާކު ހެއްޔެވެ؟ ހިޓްލަރު ނުބައިވީ ކީއްވެ ހެއްޔެވެ؟ ހިޓްލަރަކީ ޖަރުމަނަށް އުފަން ޖަރުމަނުގެ ވެރިކަން ކުރި މީހެކެވެ. ހިޓްލަރު މަޝްހޫރު ވެފައިވަނީ ގިނަ އަދަދެއްގެ ޔަހޫދީން މެރި މީހެއްގެ ގޮތުގައެވެ. އަދި އިންސާނިއްޔަތާ ހިލާފުވުމުން އެމީހަކާ ދެކޮޅަށް ދެވަނަ ބޮޑު ހަނގުރާމަ ކުރެވުނު މީހާގެ ގޮތުގައެވެ. އަދި ދުނިޔޭގަ މިހާތަނަށް އުފެދުނު އެންމެ ނުބައި ނުލަފާ މީހަކީ ޖަރުމަނުގެ ވެރިކަން ކުރި އެޑޮލްފް ހިޓްލަރުކަމަށް ގިނަ ބަޔަކު ހީކުރެއެވެ.\nހިޓްލަރު ވެރިކަމަށް އައީ ޖަރުމަނުގެ އިޤްތިޞާދު އިނދަ ޖެހި، ވަޒީފާނެތް މިންވަރު ރެކޯޑް އަދަދަކަށް ގިނަވެ، ރައްޔިތުން ބަނޑަށް ޖެހިފައިވާ ދަނޑިވަޅެއްގަ އެވެ. އޭގެ ކުރިން ޖަރުމަނުގެ ވެރިކަން ކުރި އެއްވެސް މީހަކަށް ނުވިކަމެއް ހިޓްލަރު އެންމެ ދެއަހަރުން ކުރިއެވެ. ޖަރުމަނުގައި6މިލިއަން ވަޒީފާ އުފައްދާ ޖަރުމަނު ދުނިޔޭގެ އިޤްތިޞާދީ ބާރަކަށް ހެދިއެވެ. އޭގެ ކުރިން ޖަރުމަނުގެ އިޤްތިޞާދު ކޮންޓްރޯލް ކުރަމުން އައީ ޔަހޫދީންނެވެ. އަދި ޖަރުމަނުގެ މީހުން ތިބީ ޔަހޫދީ ބޭންކްތަކުގެ އިޤްތިޞާދީ އަޅުވެތިކަމެއްގެ ތެރޭގައެވެ. އަދި ޔޫރަޕްގެ ގިނަ މީހުންގެ ތެރޭގައި ހާޢްސަކޮށް ޖަރުމަނު މީހުން މިސަބަބަށްޓަކައި، ޔަހޫދީންނަށް ނަފުރަތުކުރުން އޮތީ ވަރަށް ބޮޑުވެފައެވެ.\nއެމެރިކާގެ އިޤްތިޞާދު މިހާރު ކޮންޓްރޯލް ކުރަނީ ޔަހޫދީންނެވެ. އެމެރިކާގެ ސެންޓްރަލް ބޭންކަކީ، އެހެން ޤައުމުތަކުގައި ފަދައިން (މިސާލަކަށް އެމްއެމްއޭ) ސަރުކާރުގެ ބޭންކެއް ނޫނެވެ. ނަމަވެސް އަމިއްލަ ބައެއްގެ ބޭންކެކެވެ. ޑޮލަރު ޕްރިންޓްކުރުމުގެ ބާރު އޮންނަނީ މި ބޭންކަށެވެ. އަދި ޑޮލަރު ސަރުކާރަށް ފޯރުކޮށްދީގެން މި ބޭންކުން އެތައް ބިލިއަން ޑޮލަރެއް އާމްދަނީއެއް ކޮންމެ އަހަރަކު ހޯދައެވެ. މި ބޭންކްގެ ވެރިފަރާތަކީ 10 ވަރަކަށް ޔަހޫދީން ކޮންޓްރޯލް ކުރާ އަމިއްލަ ބޭންކްތަކަށް ވުމުން، އެމެރިކާގެ އިޤްތިޞާދު ވަނީ ޔަހޫދީންގެ އަތްމަތީގައެވެ. މިކަމާ އެމެރިކާގެ ވަރަށް ގިނަ ބަޔަކު މިހާރުވެސް ދެކޮޅެވެ.\nމިގޮތަށް ޔަހޫދީ ބޭންކްތަކުން ކޮންޓްރޯލް ކުރަމުން އައި ޖަރުމަނުގެ އިޤްތިޞާދު، އެ މީހުންގެ އަތްދަށުން މިނިވަންކުރުން ވެގެންދިޔައީ ޔަހޫދީން ހިޓްލަރާދެކޮޅަށް މަސައްކަތްކުރުމުގެ ފެށުމަކަށެވެ. ޖަރުމަނުގެ އިޤްތިޞާދު ހިޓްލަރު ރަނގަޅުކުރީ ޔަހޫދީ ބޭންކްތަކުން އެންމެ ފައިސާ ފޮތްޗެއްވެސް ލޯނުގެ ގޮތުގައި ނުހޯދައި ކަމުން، ޔަހޫދީންގެ ބާރު ޖަރުމަނުގެ ވެރިކަމަށް ނުހިނގިއެވެ. ދުނިޔޭގެ އެކި ކަންކޮޅުތަކުގައިވާ ޔަހޫދީން، ގުޅިގެން ހިޓްލަރުގެ ވެރިކަން ވައްޓާލުމަށް ފެށި މަސައްކަތުގެ ނަތީޖާއަކަށްވީ، ހިޓްލަރު އެމީހުންނާ ދެކޮޅަށް ނިކުތުމެވެ.\nހިޓްލަރު ޔަހޫދީންގެ6މިލިއަން މީހުން މެރިވާހަކަ އަކީ ސާބިތުވާ ވާހަކައެއް ނޫނެވެ. އަދި މިފަދަ ހެކިތަކެއް ލިބިފައެއް ނެތެވެ. ނަމަވެސް ހިޓްލަރު އުފެއްދި6މިލިއަން ވަޒީފާގެ ވާހަކަ ފަނޑުކޮށްލައި، ހިޓްލަރުގެ ނަން އަބަދުގެ އަބަދަށް ހުތުރުކުރުމަށް، ޔަހޫދީން ހިޓްލަރު އުފެއްދި ވަޒީފާގެ އަދަދު ބަދަލުހިފުމުގެ ރޫހުގައި ހުތުރުކޮށްލީ އެވެ.\nދުނިޔޭގެ ގިނަ ނޫސްތަކާއި، ޓީވީ ސްޓޭޝަންތަކާއި، ވިޔަފާރިތަށް ކޮންޓްރޯލްކުރަނީ ޔަހޫދީންނެވެ. ވީމާ، ޔަހޫދީން ބޭނުންވާގޮތަކަށް ހަބަރު ފެތުރުމަކީ މާބޮޑު އުދަނގުލެއް ނޫނެވެ. އަދި ދެކޮޅުވާ ބަޔަކު ގަނެލައި، ނުވަތަ މަރާލުމަކީ އެމީހުން ފަސްޖެހޭނެ ކަމެއް ނޫނެވެ. ޔަހޫދީންނާމެދު ޔޫރަޕްގެ ކުރިސްޓިއަނުންގެ މެދުގައި އޮތް ނަފްރަތުގެ ސަބަބުން އެމީހުން، ޔޫރަޕުން ބޭރުކޮށް، އިސްރާއިލުގެ ނަމުގައި ފަލަސްތީނުގައި ދައުލަތެއް ޤައިމްކޮށްދިނީ އިނގިރޭސިންނެވެ. އެއީ ފަލަސްތީން އޭރު އޮތީ އިނގެރޭސިންގެ އިސްތިއުމާރުގެ ދަށުގައެވެ.\nހިޓްލަރަކީ ރަނގަޅު މީހެކޭ އަޅުގަނޑު ނުބުނަމެވެ. ހިޓްލަރު ޔަހޫދީންގެ ބަޔަކު މެރިކަން ސާބިތުވެ އެވެ. ނަމަވެސް6މިލިއަނެއް ނޫނެވެ. ސައްހަގޮތުގައި ސާބިތުވަނީ ވަރަށް މަދު އަދަދެއްގެ ބައެކެވެ. އަފްޤާނިސްތާން، އިރާގު އަދި ފަލަސްތީން، ވިއެޓްނާމް އަދި ޖަޕާނުގައި އެމެރިކާ އަދި އިނގެރޭސިން މެރި މީހުންގެ އަދަދު އެތައް މިލިއަނުން ގުނެއެވެ. އަދި މިއީ، ސާބިތު މުޖައްރިބު ކަމެކެވެ. ޒަޔަނިސްޓް އިސްރާއިލްގެ ލާއިންސާނީ އަމަލުތަކާ ދެކޮޅު ޔަހޫދީންވެސް މަދެއް ނޫނެވެ. ހުރިހާ ޔަހޫދީންނަކީ ގޯސް ބައެއް ނޫނެވެ. ޒަޔަނިސްޓުންނަކީ ހައްދު ފަހަނައަޅަފައިވާ ހަރުކަށި ޔަހޫދީންނެވެ. އަޅުގަނޑު ދެކޭގޮތުގައި ދުނިޔޭގައި މިހާތަނަށް އުފެދުނު އެންމެ ނުބައި މީހުންނަކީ ޒަޔަނިސްޓް ޔަހޫދީންނެވެ. ބުނެލަން އޮތީ “ޒަޔަނިސްޓް ޔަހޫދީވެގެން ނޫޅެބަލާށެވެ.”


ޗައިނާއަށް ދިޔަ ދަރިވަރުން އެނބުރި މާލެ އަތުވެއްޖެމިކަލް ނޫސް\nސީއެމްސީއޭގެ ދަތުރުގައި ދަރިވަރުން ޗައިނާގެ ހާބިންގައި. ފޮޓޯސީއެމްސީ\nޗައިނާއަށް ދިޔަ ދަރިވަރުން އެނބުރި މާލެ އަތުވެއްޖެ\n3 ޖެނުއަރީ 2018, 12:02 |\nޗައިނާ މޯލްޑިވިއަން ކަލްޗަރަލް އެސޯސިއޭޝަނުން (ސީއެމްސީއޭ) ގެ ފަރާތުން ޗައިނާއަށް ދިޔަ ދިވެހި ދަރިވަރުން އެނބުރި ރޭ މާލެ އަތުވެއްޖެއެވެ. މިދަތުރުގައި ފުވައްމުލަކުގެ6ދަރިވަރަކު ހިމެނެއެނެވެ. އަށް ދުވަހުގެ މިދަތުރުގައި އެދަރިވަރުން މާލެއިން ފުރާފައި ވަނީ ފާއިތުވި ޑިސެމްބަރު މަހު 23 ވަނަ ދުވަހުއެވެ.\nމިދަތުރުގައި ފުވައްމުލައް ސިޓީގެ އިތުރުން މިފަހަރު ބައިވެރިކޮށްފައި ވަނީ ރ.އަތޮޅާއި ލާމު އަތޮޅުން، 13 އަހަރާއި 16 އަހަރައި ދެމެދުގެ ޖުމްލަ 16 ދަރިވަރުން ނެވެ. މިފަހަރުގެ ދަތުރުގައި ފުވައްމުލަކުން ބައިވެރިވެފައި ވަނީ4އަންހެން ކުދިންނާއި2ފިރިހެން ކުދިންނެވެ. އެއީ ރަންދާ، ޒީން، ޖީހާން، އަނާ، ޒަޔާން އަދި ޒިއާން އެވެ. މިކުދިންނަށް މިފުރުސަތު ލިބުނީ ފުވައްމުލައް ސިޓީ ކައުންސިލާއި ސީއެމްސީއޭ ގުޅިގެން ބޭއްވި އިނގިރޭސި ބަހުން މަޒުމޫނު ލިއުމުގެ އިމްތިހާނަކުން އެންމެ މަތިން މާކްސް ހޯދައިގެންނެވެ.\nސީއެމްސީއޭގެ ޗައިނާ މޯލްޑިވްސް ކަލްޗަރަލް އެކްސްޗޭންޖް ޕްރޮގްރާމުގެ ދަށުން މިދަރިވަރުން ވަނީ ޗައިނާގެ ބޭއިޖިން އަށާއި އުތުރުން ވަރަށް ފިނި ސަރަހައްދެއްގެ ރަށެއް ކަމަށްވާ ހާބިން އަށް ވެސް ގޮސްފައެވެ. ހާބިންގައި 20- ޑިގްރީ ގެ ފިނިކަން ދަރިވަރުން ވަނީ ތަޖުރިބާކޮށްފައެވެ.\nމިދަތުރުގައި ދަރިވަރުން ވަނީ ބޭޖިންގެ ބައެއް މިއުޒިއަމްތަކާއި، ހާބިންގެ އައިސް ސްކަލްޕްޗަރތަކާއި ޗައިނާގެ ފޮބިޑެން ސިޓީ އާއި ބޮޑުފާރު (ގްރޭޓް ވޯލް) އަށް ވެސް ގޮސްފައި ވެއެވެ. މީގެ އިތުރުން ޗައިނާގެ މުށިން ތަކެތިހަދާ ތަންތަނާއި (ޕޮޓަރީ) އާރޓް އެންޑް ކެލިގްރަފީ ދަރިވަރުން ވަނީ އަމިައްލައަށް ތަޖުރިބާ ކޮށްފައިކަމަށް ދަތުރުގެ ބައިވެރިން ހާމަކުރެއެވެ.\nއަމިއްލަ ޖަމްއިއްޔާއެއް ކަމަށްވާ ސިއެމްސީއޭ އިިން ފިނި މޫސުމާއި ދިމާކޮށް މިފަދަ ދަތުރެއް ރޭވުމުގެ ބޭނުމަކީ ދަރިވަރުންނަށް ދުނިޔޭގެ އެހެން ގައުމުތަކުގެ މީހުންގެ ދިރިއުޅުން ތަޖުރިބާކޮށްލަށް ފުރުސަތު ހޯދައި ދިނުމާއި ތަފާތު މޫސުމުގައި މީހުގެ ދިރިއުޅުން ހުންނަގޮތް ދަރިވަރުން އަމައްލައަށް ތަޖުރިބާކޮށްލަން ފުރުސަތު ހޯދައިދިނުން ކަމަށް ސީއެމްސީއޭގެ ފައުންޑަރ މެންބަރު މުހަންމަދު ރަޝީދު (ކުރީގެ ރައީސް، ރައީސް ނަޝީދުގެ އިކޮނޮމިކް މިނިސްޓަރު) ހާމަކުރެއްވިއެވެ.\nމިދަތުރުގެ ހުރިހާ ޚަރަދެއް ކޮށްފައިވަނީ އެމްސީއޭއާއި އެ އެސޯސިއޭޝަނާއި ގުޅިފައިވާ ޗައިނާގެ ސުން ޗިން ލިން ފައުންޑޭޝަނުންނެވެ. މިދަތުރުގައި ދަރިވަރުންނަށް ވަރަށް ފުރިހަމަ މެހުމާންދާރީއަކާއި ޚިދުމަތްތަކެއް ލިބުނުކަން ދަރިވަރުންނާއި ބެލެނިވެރިން ވެސް އުފަލާއެކު ފާހަގަ ކުރެއެވެ. މުޅި ދަތުރުގެ ހުރިހާ ކަމެއް ވެސް ވަނީ ވަރަށް ފުރިހަމަށް އަށް ރާވާ ތަރުތީބު ކުރެވިފައެވެ. މިކަމަށް ބެލެނިވެރިންނާއި ދަރިވަރުންގެ ޝުކުރާއި ތައުރީފު ސީއެމްސީއޭ އަށް އޮހެނީއެވެ. މިއީ ސީއެމްސީއޭއިން ކުރިޔަށް ގެންދިޔަ މިފަދަ ދެ ވަނަ އެކްސްޗޭން ޕްރޮގްރާމެވެ.\nމިއަށް ވުރެ އިތުރު ބައިވެރިންނާއެކު މި އަހަރު ވެސް މިޕްރޮގްރާމު ކުރިޔަށް ގެންދާނެ ކަމަށް ވެއެވެ. ނަމަވެސް މިއަހަރުގެ ދަތުރުން ފުވައްމުލަކު ކުދިންނަށް ފުރުސަތު ލިބުން ދުރެވެ. އެހެނީ ސީއެމްސީއޭއިން ކޮންމެ އަހަރަކު ވެސް ތަފާތު އަތޮޅުތަކުން ކުދިން ހޮވައިގެން ކުރިޔަށް ގެންދާ ޕްރޮގްރާމަކަށް ވާތިއެވެ.


ފަތުރުވެރިކަމުގެ ނަމްބަރުތަކުން އުއްމީދު ފަތުރުވެރިކަމުގެ ނަމްބަރުތަކުން އުއްމީދު\nރާއްޖޭގެ ބޯޑަރު ހުޅުވާލުމާއިއެކު ރާއްޖެއައި ފަތުރުވެރިންތަކެއް/ ފޮޓޯ: އަލީ ނަސީރު / ޕީއެސްއެމްނިއުސް\nކޯވިޑް19ގެ ސަބަބުން ރާއްޖެއަށް އެންމެ ބޮޑު އާމްދަނީއެއް ލިބޭ އެއް ސިނާއަތްކަމަށްވާ ފަތުރުވެރިކަމުގެ ސިނާއަތަށް ކުރިން ނުލިބޭފަދަ ބޮޑު ހީނަރުކަމެއް ވަނީ ލިބިފައެވެ. 1972 ވަނަ އަހަރު ރާއްޖޭގެ ފަތުރުވެރިކަން ފެށިފަހުން ދުވަހަކުވެސް މި ސިނާއަތް ދަށަށް ނުދާ މިންވަރަށް ކޯވިޑް19 ގެ ސަބަބުން ވަނީ ގެއްލުމާއި ކުރިމަތިލާންޖެހިފައެވެ.\nރާއްޖޭގެ ބޯޑަރު އެއްކޮށް ބަންދުކޮށް ފަތުރުވެރިންނަށް ޙިދުމަތްދެމުންދިޔަ ހުރިހާ ރިސޯޓްތަކެއް ވަނީ ބަންދުކޮށްފައެވެ. ކޯވިޑް-19 ފެތުރުން ރާއްޖޭގައި ހުއްޓުވުމުގެ ގޮތުން ބޯޑަރު ބަންދުކޮށްފައިވަނީ މާޗް މަހުގެ 27 ވަނަ ދުވަހުއެވެ. ގާތްގަނޑަކަށް4މަހެއްހާ ދުވަސްވަންދެން ރާއްޖޭގެ ބޯޑަރު އޮތީ ބަންދުކޮށްފައެވެ.\nކޯވިޑް19 ގެ ސަބަބުން ރާއްޖޭގެ ފަތުރުވެރިކަމުގެ 48 އަހަރުގެ ތާރީހުގައި ފުރަތަމަ ފަހަރަށް ޓޫރިސްޓް އެރައިވަލްސް ވަނީ ސުމެއް އިންސައްތައަށް ވެއްޓިފައެވެ. ޓޫރިޒަމް މިނިސްޓްރީގެ ތަފާސް ހިސާބުތައް ދައްކާގޮތުން މިއަހަރުގެ އޭޕްރީލް އަދި ޖޫންމަހު ރައްޖެއަށް އެއްވެސް ފަތުރުވެރިއަކު އައިސްފައެއް ނުވެއެވެ. އަދި މޭމަހު ރާއްޖެ އައިސްފައިވަނީ 36 ފަތުރުވެރިންނެވެ.\nވެލާނާ އިންޓަނޭޝަނަލް އެއަރޕޯޓްގައި ބޯތުތަކެއް ޖައްސާފައި - ފޮޓޯ: ވީއައިއޭ\nކޯވިޑްގެ މިހާލަތުގައި ރާއްޖޭގެ ފަތުރުވެރިކަން ހުއްޓި މި ސިނާއަތައް ވަނީ މާޔޫސްކަން ވެރިވެފައެވެ. ނަމަވެސް ފަތުރުވެރިކަމުގެ ސިނާއަތަށް ކުޑަނަމަވެސް އުންމީދެއް ލިބިގެންދިޔައީ ޖުލައި 15 ވަނަ ދުވަހު އަލުން ބޯޑަރު ހުޅުވާލުމާއިއެކުއެވެ. އެހިސާބުން މަޑުން ނަމަވެސް ރާއްޖޭގެ ފަތުރުވެރިކަން ދިޔައީ ކުރިއަރަމުންނެވެ.\nރާއްޖޭގެ ބޯޑަރު އަލުން ހުޅުވާލިތާ3މަސްވެފައިވާއިރު ފަތުރުވެރިކަމުގެ ނަންބަރުތަކުން މަޑުމަޑުން އަންނަނީ އުންމީދު ލިބެމުންނެވެ. ބޯޑަރު އަލުން ހުޅުވާލި ދުވަހުން ފެށިގެން މިމަހުގެ މިހާތަނަށް 31000 އަށްވުރެ ގިނަ ފަތުރުވެރިން ވަނީ ރާއްޖެ އައިސްފައެވެ. ރާއްޖެ އަންނަ ފަތުރުވެރިންގެ އަދަދު އިތުރުވާން ފަށާފައިވާ މައިގަނޑު އެއް ސަބަބަކީ ދުނިޔޭގެ އެކި ކަންކޮޅުތަކުގެ އެއަރލައިންތަކުގެ ދަތުރުތައް އަލުން ރާއްޖެއަށް ފެށުމެވެ. ބޯޑަރު ހުޅުވާލުމާއިއެކު މިހާތަނަށް ވަނީ ބައިނަލްއަޤްވާމީ 12 އެއަރލައިނަކުން ދަތުރުތައް ފަށާފައެވެ. މިއަހަރުގެ ކުރިއަށްއޮތް ތަނުގައިވެސް ގިނަ އެއަރލައިންތަކަކުން ދަތުރުތައް ފެށުމަށް މިހާރު ވަނީ ޝެޑިއުލްކޮށްފައެވެ.\nވީއައިއޭގައި ޕާކު ކޮށްފައިވާ ޖެޓުތަކެއް، ފޮޓޯ- އެމްއޭސީއެލް\nއެއަރލައިންތަކުގެ އިތުރުން ރާއްޖެ އަންނަ ޕްރައިވެޓް ޖެޓްތައްވެސް މިހާރު އިތުރުވަމުން އަންނަކަމަށް އެމްއޭސީއެލްއިން ބުނެއެވެ. މިމަހުގެ މިހާތަނަށް 126 ޕްރައިވެޓު ޖެޓު ވެލާނާ އިންޓަރނޭޝަނަލް އެއަރޕޯޓަށް ޖައްސާފައިވާކަމަށް އެމްއޭސީއެލުން ބުނެއެވެ. މިއަދަދަކީ މިދިޔަ މަހާ އަޅާ ބަލާއިރު 110 އިންސައްތަ އިތުރު އަދަދެކެވެ. އެހެންކަމުން މިއީ ރާއްޖޭގެ ފަތުރުވެރިކަމުގައި މުޅިންވެސް އުންމީދީ ނަންބަރުތަކެކެވެ.\nރާއްޖޭގެ ފަތުރުވެރިކަމުގައި ހަރަކާތްތެރިވާ ހުރިހައި ފެސިލިޓީތަކެއްވެސް މިހާރު ވަނީ ޙިދުމަތައް ނިކުމެފައެވެ. އެގޮތުން ރިސޯޓްތަކާއި، ސަފާރީތަކާއި، ގެސްޓްހައުސްތައްވެސް ހިމެނެއެވެ. މީގެއިތުރުން މިހާރު ޓޫރިޒަމް މިނިސްޓްރީން ވަނީ ހުރިހައި ފެސިލިޓީއަކަށް ސްޕްލިޓް ސްޓޭގެ ހުއްދަ ދީފައެވެ. އެހެންކަމުން ރިސޯޓްތަކަށް އަދި ސަފާރީތަކަށް އަދި ގެސްޓްހައުސްތަކަށް އަންނަ ފަތުރުވެރިންނަށްވެސް ޙާއްސަ ހުއްދައަކާއިއެކު އެއްތަނުން އަނެއް ތަނަށްދެވޭނެއެވެ. މީގެ ސަބަބުންވެސް ރާއްޖެ އަންނަ ފަތުރުވެރިންގެ އަދަދު އިތުރުވާނެކަމަށް ބެލެވެއެވެ.


International indoor futsal stadium ehgge masahkkai feshumah mashvaraa kuran fashaifi - One Online\n6 ޖުލައި 2020، މާލެ، ފުޓުބޯޅަ އެސޯސިއޭޝަންގެ ރައީސް ބައްސާމް އަދީލް ޖަލީޖް "ވަން" އަށް އިންޓަރވިއު ދެއްވަނީ -- ވަން ފޮޓޯ: މުހައްމަދު ހައްޔާން\nމާފަންނު ސްޓޭޑިއަމްގައި ވިލީ ފުލުސް ކުރިމަތީގައި އޮންނަ މިހާރު ފުޓްސަލް ކުޅޭ ވެލި ދަނޑު ލިބިއްޖެ ނަމަ އެތަނުގައި 12 އިންޑޯފުޓްސަލް ދަނޑު ގާއިމުކޮށް އިންޓަނޭޝަނަލް އިންޑޯ ފުޓުސަލް ސްޓޭޑިއަމެއްގެ މަސައްކަތް ފެށުމަށް ޔޫތު މިނިސްޓަރާ އެކު މަޝްވަރާ ކުރަމުން އަންނަ ކަމަށް އެފްއޭއެމްގެ ރައީސް ބައްސާމް އަދީލް ޖަލީލް ވިދާޅުވެއްޖެއެވެ.\n"އަވަސް" އިން ގެނެސްދޭ ޕްރޮގްރާމެއްގައި ވާހަކަ ދައްކަވަމުން ބައްސާމް ވިދާޅުވީ ފުޓްސަލް އެރީނާ ހެދުމަށް އެފްއޭއެމް އަށް މިހާރު ލިބިފައިވާ ދަނޑުތަކުގެ އިތުރުން ވިލީ ފުލުސް ކުރިމަތީގައި އޮންނަ މިހާރު ފުޓްސަލް ކުޅޭ ވެލި ދަނޑު ލިބިއްޖެ ނަމަ އެތަނުގައި ބުރި ބުރިއަށް 12 ފުޓުސަލް ދަނޑު ގާއިމު ކުރެވިގެންދާނެ ކަމަށެވެ. އެތަނުގައި އިންޓަނޭޝަނަލް ފެންވަރުގެ މުބާރާތް ކުޅެވޭ ވަރަށް އެއް ދަނޑު ތަރައްގީ ކުރެވޭނެ ކަމަށް ވެސް ބައްސާމް ވިދާޅުވިއެވެ.\nބައްސާމް ވިދާޅުވީ ފުޓުސަލް އަކީ އިންޑޯ ކުޅިވަރެއް ކަމުން މި ދައުރުގައި ފުޓްސަލް އަށް ވެސް ކަމެއް ކޮށްދިނުމުގެ ގޮތުން މިމަސައްކަތް ކުރަން ނިންމީ ކަމަށެވެ. ފުޓްސަލްގެ ތެރެއިން ވަރަށް ގިނަ ކަންކަން ހުއްޓިފައިވަނީ އިންޑޯ ހޯލެއް ނެތުމުން ކަމަށް ބައްސާމް ވިދާޅުވިއެވެ. އެގޮތުން ކޯޗިން ކޯހާއި ރެފްރީ ކޯސްތަކަށް ވެސް އިންޑޯ ހޯލެއް ބޭނުންވާ ކަމަށް ބައްސާމް ވިދާޅުވި އެވެ.\nއެހެންކަމުން ކުރިޔަށް އޮތްތާނގައި ސަރުކާރުގެ އެއްބާރުލުމާއެކު އެތަން އިމާރާތް ކުރެވި 12 ވަރަކަށް ދަނޑު އާންމު ރައްޔިތުންނާއި ފުޓުސަލް އަށް ލޯބި ކުރާ ފަރާތްތަކާއި ކްލަބްތަކަށް ލިބިގެންދާނެ ކަމަށް ބައްސާމް ވިދާޅުވި އެވެ.\nމީގެ އިތުރުން އަތޮޅުތެރޭގައި 18 ވަރަކަށް ބޮޑު ފުޓުބޯޅަ ދަނޑު ހެދުމުގެ މަސައްކަތް އެފްއޭއެމް އިން ކުރަމުން އަންނަ ކަމަށް ބައްސާމް ވިދާޅުވި އެވެ. އެ ދަނޑުތަކުގައި ގާއިމުކުރެވިގެންދާނީ ހަމަ އެކަނި އާޓިފިޝިއަލް ޓާފް ނޫން ކަމަށާއި ފީފާ އެޕްރޫވް ޓާފް އެޅި ފެންސް ޖަހައި، ލައިޓާއި ސްކޯބޯޑް ވެސް ހުންނާނެ ކަމަށް ބައްސާމް ވިދާޅުވި އެވެ.\nމީގެ ބޭނުމަކީ ޕްރިމިއާ ލީގު 2023 ވަނަ އަހަރު އަތޮޅުތަކުގައި ކުޅޭއިރު ކޮންމެ ޒޯނެއްގައި ވެސް ފެންވަރު ރަނގަޅު ފީފާ އެޕްރޫވް ދަނޑެއް އޮތުން ކަމަށްވެސް ބައްސާމް ވިދާޅުވިއެވެ.\nގުޅޭ ޓެގު އެފްއޭއެމް ބައްސާމް އަދީލް ޖަލީލް ފުޓްސަލް ފުޓްބޯޅަ\nޕީއެސްޖީގެ ޓްރާންސްފާ ލިސްޓުގައި މެސީ ހިމެނޭ: ލިއެނާޑޯ\nކޯޗު ނާދު ސަސްއާއެކު ވެފައިވާ އެއްބަސްވުން އުވާލައިފި\nމެސީގެ ފުރަތަމަ ރަތް ކާޑު، ބާސާއަށް ތަށި ގެއްލިއްޖެ


ކުކުޅު ކަތިލި ކަމަށް ފުލުހުންނަށް ކުރާ ތުހުމަތު ދޮގުކޮށްފި | Sandhaanu\nކުކުޅު ކަތިލި ކަމަށް ފުލުހުންނަށް ކުރާ ތުހުމަތު ދޮގުކޮށްފި\nކުޑަ ހެންވޭރު ސަރަހައްދުގައި ފުލުހުން ކުކުޅުތަކެއް ކަތިލާފައިވާ ކަމަށް ކުރާ ތުހުމަތުތައް އެ އިދާރާއިން ދޮގުކޮށްފި އެވެ.\nފުލުހުން މިއަދު ބުނީ ކުޑަހެންވޭރު ސަރަހައްދުގައި ދޫކޮށްފައިތި ކުކުޅުތަކެއް ހިފައި ކަތިލާފައިވާ ކަމުގެ މައްސަލައެއް އިއްޔެ ހެނދުނު ފުލުހުންނަށް ހުށަހަޅާފައިވާ ކަމަށެވެ.\nމިހާތަނަށް ބެލިބެލުމުން ފުލުހުންގެ އެއްވެސް ބައިވެރިވުމެއް މިކުކުޅުތައް ކަތިލުމުގައި އޮތް ކަމަށް އެނގިފައި ނުވާ ކަމަށް ފުލުހުން ބުންޏެވެ.\nފުލުހުން ބުނީ އެ މައްސަލަ މިހާރު ތަހުގީގު ކުރަމުން ގެންދާ ކަމަށެވެ.\nކުޑަހެންވޭރު ސަރަހައްދުގައި އޮޅުކޮށްގެން ގެންގުޅޭ ކުކުޅުތަކެއް ފުލުހުން ކަތިލާފައިވާ ކަމަށް ބުނެ ރާއްޖޭގެ އޮންލައިން ނޫހަކުންވަނީ ހަބަރު ފަތުރާފައެވެ.


"India out" harakaathun thiya baaru alhanee IS in Rajje hifumah: Raees Nasheed | Jazeera\t"އިންޑިއާ އައުޓް" ހަރަކާތުން ތިޔަ ބާރު އަޅަނީ އައިއެސްއިން ރާއްޖެ ހިފުމަށް: ރައީސް ނަޝީދު - Jazeera\n"އިންޑިއާ އައުޓް" ހަރަކާތުން ތިޔަ ބާރު އަޅަނީ އައިއެސްއިން ރާއްޖެ ހިފުމަށް: ރައީސް ނަޝީދު\nނާޒިމް ހަސަން September 13, 2020 106 views0\n"އިންޑިއާ އައުޓް" ނަމުގައި ކެމްޕެއިން ކުރަމުންދަނީ ހައްދުފަހަނައަޅާފައިވާ އައިއެސް ޖަމާއަތުގެ ސެލްއަކުން ކަމަށް ކުރީގެ ރައީސް މުހައްމަދު ނަޝީދު ވިދާޅުވެއްޖެއެވެ.\nރައީސް ނަޝީދު މިއަދު ކުރެއްވި ޓްވީޓެއްގައި ވިދާޅުވީ "އިންޑިއާ އައުޓް" ހަރަކާތް ކުރިއަށް ގެންދަނީ އައިއެސްގެ ސެލްއަކުން މިހާރު ވަރަށް ގިނަ ބައިނަލްއަގްވާމީ އިދާރާތަކަށް ސާފު ކަމަށެވެ.\n"ޕީޕީއެމް/ޕީއެންސީއިން މި ޝިޔާރު ބޭނުން ކުރަން އެދެނީ ނަމަ ދިޔަ ބާރު ދެއްވެނީ އައިސްއިން ރާއްޖެ ހިފުމަށް،" ރައީސް ނަޝީދު ވިދާޅުވިއެވެ.\nމި ސަރުކާރު އައި ފަހުން އިންޑިއާއިން ވަނީ ރާއްޖެއާއެކު އޮތް ގުޅުން ވަރަށް ބޮޑަށް ބަދަހިކޮށްފައެވެ. އެއީ ކުރީ ސަރުކާރުން ޗައިނާއާއެކު ގާތްކުރި ގުޅުމާއެކު އިންޑިއާގެ ގުޅުމަށް ބުރޫއަރާފައި އޮތްވައެވެ. ޗައިނާއިން ރާއްޖެއަށް އެހީވެ އަތްގަދަ ކުރުމަކީ އިންޑިއާއަށް ނުރައްކަލެއް ކަމަށް އެ ގައުމުން ގަބޫލުކުރެއެވެ.\nއިންޑިއާއިން މިހާރު އަންނަނީ ރާއްޖެއަށް އެކި ގޮތްގޮތުން އެހީވެ ލޯނުތައް ދެމުންނެވެ. މި ސަރުކާރުގެ އެންމެ ބޮޑު މަޝްރޫއު، މާލެ، ތިލަފުށި ގުޅާލައި ބްރިޖް ވެސް ކުރިއަށް ގެންދަނީ އިންޑިއާގެ އެހީތެރިކަމާއެކުއެވެ. އޭގެއިތުރުން ވެސް ކާގޯ ފެރީގެ މަޝްރޫއު އާއި ރަށްރަށުގައި ކުރިއަށް ގެންދާ އުމްރާނީ މަޝްރޫއުތައް ފާހަގަކޮށްލެވެއެވެ.\nނަމަވެސް އިންޑިއާއާއެކު ވަމުންދާ ގިނަ އެކިއެކި އެއްބަސްވުންތަކާ ގުޅިގެން އިދިކޮޅުން ދަނީ ކަންބޮޑުވުން ފާޅުކުރަމުންނެވެ. އެ އެއްބަސްވުންތަކުގެ ފަހަތުގައި ކަންތައްތަކެއް ފޮރުވައި އިންޑިއާގެ އަސްކަރިއްޔާއިން ރާއްޖޭގައި ގާއިމްވެ ތިބުމަށް މަސައްކަތް ކުރަމުންދާ ކަމަށް އިދިކޮޅުން ތުހުމަތުކޮށްފައިވެއެވެ. އެގޮތުން ހަނިމާދޫ އެއާޕޯޓް ތަރައްގީ ކުރުމަށް އިންޑިއާއިން އެއްބަސްވެފައިވަނީ އެ ތަނުގައި އިންޑިއާ ސިފައިން ގާއިމްވާ ގޮތަށް ކަމާއި އެ ރަށުން އިންޑިއާއިން ގެތައް ކުއްޔަށް ހިފާނެ ކަމަށް ތުހުމަތު ކުރެއެވެ.\nއިދިކޮޅުގެ މި ތުހުމަތުތަކާ ގުޅިގެން ޓްވިޓާގައި ކެމްޕެއިނެއް ވަނީ ފަށާފައެވެ. "އިންޑިއާ އައުޓް"ގެ ނަމުގައި ފަށާފައިވާ ކެމްޕެއިންގައި ގިނަ ބަޔަކު ޓްވީޓް ވެސް ކޮށްފައިވެއެވެ. އެކަމާ ގުޅިގެން އިންޑިއާ ސަފީރު ކަންބޮޑުވުން ފާޅު ކުރެއްވި ކަމަށް ވެސް އަޑުތައް ފެތުރުނެވެ. އެފަދަ ގޮތަކަށް އިންޑިއާއާ ދެކޮޅަށް ތެދުވުމަކީ އެ ގައުމުން ކަންބޮޑުވާ ކަމެއް ކަމަށް ސަރުކާރަށް ވަނީ އަންގާފައެވެ.


Ronaldo dhekki kulhumah Messi thaureef bandun kohlaifi\nއެތުލެޓިކޯ މެޑްރިޑާ ދެކޮޅަށް، ދެ ވަނަ ލެގްގައި ރޮނާލްޑޯ ދެއްކި ކުޅުމަށް ތައުރީފް ހައްގު ކަމަށް، ބާސެލޯނާގެ ކެޕްޓަން ލިއޮނަލް މެސީ ބުނެފި އެވެ.\nފުރަތަމަ ލެގް މެޗުގައި، އެތުލެޓިކޯ މެޑްރިޑުން 2-0 ން މޮޅުވެފައި ވަނިކޮށް، ޔުވެންޓަސްއިން ކްއާޓާ ފައިނަލަށް ދަތުރު ކުރީ ދެވަނަ ލެގް މެޗުގައި ރޮނާލްޑޯ ކާމިޔާބު ކުރި ހެޓްރިކާ އެކު، 3-2 ގެ އެގްރިގޭޓް ނަތީޖާއިންނެވެ.\nރޭ އޮލިމްޕިކް ލިޔޮނޭއާ ދެކޮޅަށް ކުޅުނު މެޗަށް ފަހު ވާހަކަ ދައްކަމުން، ރޮނާލްޑޯ އާއި ވާދަވެރި ކުޅުންތެރިޔާގެ ގޮތުގައި މީޑިއާއިން ފާހަގަ ކުރަމުން އަންނަ މެސީ، ބުނީ ހެޓްރިކާއެކު ރޮނާލްޑޯ އަންގާރަ ދުވަހުގެ ރޭ ދެއްކީ "ޖާދޫއެއް ފަދަ" ކުޅުމެއް ކަމަށެވެ.\n"ކްރިސްޓިއާނޯ ރޮނާލްޑޯ އާއި ޔުވެންޓަސް ދެއްކި ކުޅުމަށް ތައުރީފް ހައްގު،" ރޭ ގެ މެޗަށް ފަހު ވާހަކަ ދައްކަމުން، މެސީ ބުންޏެވެ. "އަހަރެން ހީކުރީ އެ މެޗުގައި އެތުލެޓިކޯގެ ފަރާތުން އުނދަގޫ ކުޅުމެއް ފެންނާނެ ކަމަށް، ތިން ގޯލް ޖަހައި ރޮނާލްޑޯ ދެއްކީ ޖާދޫއެއް."\nލިއޯންއާ ދެކޮޅަށް މެސީ ވަނީ ދެ ލަނޑު ޖަހައި، އިތުރު ދެ ލަނޑު ޖަހަން ފުރުސަތު ތަނަވަސް ކޮށްދީފަ އެވެ. ޗެމްޕިއަންސް ލީގްގައި ޔުވެންޓަސް އާއި ބާސެލޯނާ ވާދަ ކުރަން ޖެހިދާނެ އެވެ. އެހެން ނަމަވެސް މެސީ ބުނީ ވަކި ޓީމާ ޖެހިދާނެތީ ނުވިސްނާ ކަމަށެވެ. އަދި އެއަށްވުރެ ޗެމްޕިއަންސް ލީގްގެ ކްއާޓާ ފައިނަލު ވާދަވެރި ކަމަށް މެސީ ބުންޏެވެ.\nކްއާޓާ ފައިނަލުގައި އޮތީ، ކޮންމެ ގައުމެއްގެވެސް އެންމެ ވަރުގަދަ ޓީމުތަކެވެ. ރެއާލް މެޑްރިޑާ ދެކޮޅަށް އަޔެކްސްގެ ޒުވާން ޓީމު ދެއްކި ކުޅުމަށް މެސީ ވަނީ ތައުރީފް ކޮށްފަ އެވެ.\nޗެމްޕިއަންސް ލީގް މެސީ ކްރިސްޓިއާނާ ރޮނާލްޑޯ + ޔުވެންޓާސް


Border hulhuvifahun 1145 Air traffic Movements - vNews.mv\n( ވީއައިއޭ ، 19 ޑިސެމްބަރު 2019 ) -- ވެލާނާ އިންޓަނޭޝަނަލް އެއާޕޯޓްގެ ޕެސެންޖާ ޓާމިނަލްގެ މަސައްކަތްތަށް ކުރިޔަށް ދާގޮތް ނޫސްވެރިންނަށް ދައްކާލުން -- ވީފޮޓޯ : އަހުމަދު ޝުރާއު\nބޯޑަރު ހުޅުވިފަހުން، 1145 އެއާޓްރެފިކް މޫމަންޓް\nމަރްޔަމް ލީން 08 September 2020, 16:07\nޖުލައިމަހުގެ 15 ވަނަ ދުވަހު ރާއްޖޭގެ ބޯޑަރު ހުޅުވާލިފަހުން، ވެލާނާ އިންޓަނޭޝަނަލް އެއާޕޯޓް (ވީއައިއޭ) އަށް 1،145 އެއާޓްރެފިކް މޫމަންޓް ރެކޯޑުކުރެވިފައިވާ ކަމަށް އެ އެއާޕޯޓުން ބުނެފިއެވެ.\nވީއައިއޭއިން އާންމުކޮށްފައިވާ ތަފާސްހިސާބުތައް ދައްކާގޮތުން، ޖުލައިމަހުގެ 15 އިން 31 އަށް އިންޓަނޭޝަނަލް މޫމަންޓުގެ ގޮތުގައި ރެކޯޑު ކުރެވިފައިވަނީ 196 މޫމަންޓެވެ. އެ މުއްދަތުގައި 1991 ޑޮމެސްޓިކް މޫމަންޓް ރެކޯޑު ކުރެވިފައިވެއެވެ.\nމިދިއަ އޮގަސްޓުމަހު 432 އިންޓަނޭޝަނަލް މޫމަންޓް ވަނީ ރެކޯޑު ކުރެވިފައެވެ. އަދި އެމަހު 326 ޑޮމެސްޓިކް މޫމަންޓް ރެކޯޑު ކުރެވިފައި ވެއެވެ.\nބޯޑަރު ހުޅުވާލިފަހުން ޖުލައި މަހުގެ 15 އިން 31 ގެ ނިޔަލަށް ވީއައިއޭ އިން އިންޓަނޭޝަނަލް 2،890 އެރައިވަލްސް އަދި 1،954 ޑޮމެސްޓިކް އެރައިވަލްސް ރެކޯޑު ކުރެވިފައިވެއެވެ. އަދި އޮގަސްޓުމަހު ރެކޯޑުކުރެވިފައިވަނީ 11،186 އިންޓަނޭޝަނަލް އެރައިވަލްސް އަދި 3،282 ޑޮމެސްޓިިކް އެރައިވަލްސްއެވެ.\nޖުލައި 15 އިން 31 ގެ ނިޔަލަށް 4،106 އިންޓަނޭޝަނަލް ޑިޕާޗާސް، 2،555 ޑޮމެސްޓިކް ޑިޕާޗާސް ވަނީ ރެކޯޑު ކުރެވިފައެވެ.\nއަދި އޮގަސްޓުމަހު 14،045 އިންޓަނޭޝަނަލް ޑިޕާޗާސް އަދި 3،438 ޑޮމެސްޓިކް ޑިޕާޗާސް ވަނީ ރެކޯޑު ކުރެވިފަ އެވެ.\nމޯލްޑިވްސް އިމިގްރޭޝަނުން އާންމުކޮށްފައިވާ ތަފާސްހިސާބުތައް ދައްކާގޮތުން، އޮގަސްޓްމަހު ރާއްޖެއަށް ޖުމުލަ 7628 ފަތުރުވެރިން ވަނީ ޒިޔާރަތް ކޮށްފައެވެ. މިއާއެކު، ބޯޑަރު ހުޅުވާލިފަހުން ރާއްޖެ ޒިޔާރަތްކުރި ފަތުރުވެރިންގެ ޖުމްލަ އަދަދު މިވަނީ 9297 އަށް އަރާފައެވެ.\nރާއްޖޭގެ ބޯޑަރު ހުޅުވާލިފަހުން ރާއްޖޭން ބޭރުގެ ބައެއް އެއާލައިން ތަކަކުން އަންނަނީ ރާއްޖެއަށް ޝެޑިއުލް ދަތުރުތައް ކުރަމުންނެވެ.


52 aailaa akah boahiyaa vahikan nudhin mahsalaigai mashvaraa kohfi\nނޮޅިވަރަންފަރަށް ބަދަލު ކުރި ބަޔަކަށް ގެދޮރު ނުދިން މައްސަލާގައި މަޝްވަރާކޮށްފި\nއެޗްއާރްސީއެމްގެ މެންބަރުން ހައުސިންއާ ބައްދަލު ކުރަނީ --\nތިން ރަށަކުން ހދ. ނޮޅިވަރަންފަރަށް ބަދަލު ކުރި 52 އާއިލާއަކަށް ބޯހިޔާވެހިކަން ފޯރުކޮށް ނުދިން މައްސަލާގައި ހިއުމަން ރައިޓްސް ކޮމިޝަން (އެޗްއާރްސީއެމް) އިން ހައުސިން އެންޑް އާބަން ޑިވަލޮޕްމަންޓް މިނިސްޓްރީއާ މަޝްވަރާކޮށްފި އެވެ.\nއެޗްއާރްސީއެމް އިން ބުނީ އާބާދީ އާއި ތަރައްގީ އެއްފަސް ކުރުމުގެ ސިޔާސަތުގެ ދަށުން 2011 ވަނަ އަހަރުގެ ފެބްރުއަރީ މަހު ހދ. ފަރިދޫ، ކުނބުރުދޫ އަދި މާވައިދޫ އިން ނޮޅިވަރަންފަރަށް ބަދަލު ކުރި އާއިލާތަކުގެ ތެރެއިން 52 އާއިލައަކަށް ބޯހިޔާވެހިކަން ފޯރުކޮށްދީފައި ނުވާ ކަމަށެވެ. އޭގެ ސަބަބުން އެ ފަރާތްތަކަށް ލިބެން ޖެހޭ އެލަވަންސްތަކެއް ނުލިބި އެތައް ހައްގުތަކެއް މަހުރޫމްވެފައިވާ ކަމަށް އެޗްއާރްސީއެމް އިން ބުންޏެވެ.\nއެ މައްސަލާގައި ހައުސިން މިނިސްޓްރީގެ އިސް ފަރާތްތަކާ މިއަދު ބައްދަލުކޮށްފައިވާ ކަމަށް އެޗްއާރްސީއެމް އިން ބުންޏެވެ. އަދި އެ މައްސަލަ ހައްލު ކުރުމަށް އިސްކަމެއް ދީގެން އެ އާއިލާތަކަށް ބޯހިޔާވެހިކަން ފޯރުކޮށްދިނުމުގެ މަސައްކަތް ކުރަމުންދާ ކަމަށް ވެސް އެޗްއާރްސީއެމް އިން ބުންޏެވެ.\nއެޗްއާރްސީއެމް ހައުސިން މިނިސްޓްރީ


SunOnline: BML ge gedhoraa behey dhe loan ehgge equity bodukoffi\nއިމާރާތެއް އެޅުމުގެ މަސައްކަތް ކުރިއަށް ދަނީ --- ސަން ފައިލް ފޮޓޯ: އަލީ ނަސީރު\nބީއެމްއެލްގެ ގެދޮރާ ބެހޭ ދެ ލޯނެއްގެ އިކުއިޓީ ބޮޑުކޮށްފި\n3 މަސް2ހަފްތާ ކުރިން - 13 މާޗް 2018 6\nބޭންކް އޮފް މޯލްޑިވްސްއިން ގެދޮރު އެޅުމަށްޓަކައި ދޫކުރާ ދެ ލޯނެއްގެ އިކުއިޓީގެ އެންމެ ކުޑަ މިންވަރު ބޮޑުކޮށްފިއެވެ.\nބީއެމްއެލްއިން އިކުއިޓީ ބޮޑުކޮށްފައިވާ ދެ ލޯނަކީ ޕާސަނަލް ލޯންސްގެ ދަށުން ދޫކުރާ ހޯމް ކޮންސްޓްރަކްޝަން ލޯނު އަދި ބިޒްނަސް ލޯންސްގެ ދަށުން ދޫކުރާ "ރިއަލް-އެސްޓޭޓް" ލޯނެވެ.\nމީގެ ކުރިން ހޯމް ކޮންސްޓްރަކްޝަން ލޯނުގެ އިކުއިޓީގެ ގޮތުގައި ބަހައްޓަންޖެހެނީ އެންމެ މަދުވެގެން 20 ޕަސެންޓެވެ. އަދި ރިއަލް އެސްޓޭޓް ލޯނު ނަމަ އިކުއިޓީގެ ގޮތުގައި ބަހައްޓަންޖެހެނީ އެންމެ މަދުވެގެން 25 ޕަސެންޓެވެ.\nހޯމް ކޮންސްޓްރަކްޝަން ލޯނުގެ ގޮތުގައި މިހާރު ބަހައްޓަން ޖެހޭނެ އެންމެ ކުޑަމިންވަރަކީ 30 ޕަސެންޓެވެ. ބީއެމްއެލްގެ ވެބްސައިޓުގައި ބުނެފައިވާގޮތުން އިކުއިޓީ 30 ޕަސެންޓަށް އިންޓްރެސްޓަކީ 11.25 ޕަސެންޓެވެ. އިކުއިޓީ 40 ޕަސެންޓަށް އިންޓްރެސްޓަކީ 11 ޕަސެންޓެވެ. އަދި އިކުއިޓީ 50 ޕަސެންޓު ބަހައްޓައިފިނަމަ އިންޓްރެސްޓަކީ 10.50 ޕަސެންޓެވެ.\nހޯމް ކޮންސްޓްރަކްޝަން ލޯނު އެހެން މީހަކާ އެކުވެގެންވެސް ނެގިދާނެއެވެ. އެންމެ ކުޑައަދަދެއްގެ ގޮތުގައި ނެގޭނީ 50،000 ރުފިޔާއެވެ. އެންމެ ބޮޑު އަދަދަކަށް 10،000،000 ރުފިޔާއެވެ. އަހަރު ދުވަހުގެ ގްރޭސޕީރިއަޑަކާއެކު މި ލޯނު ހަލާސްކުރަން 15 އަހަރުގެ މުއްދަތެއް ލިބެއެވެ.\nރިއަލް އެސްޓޭޓް ލޯނުގެ އިކުއިޓީގެ ގޮތުގައިވެސް އެންމެ ކުޑަ މިންވަރަކަށްވެސް މިހާރު ބެހެއްޓޭނީ 30 ޕަސެންޓުކަމަށް ބީއެމްއެލްގެ ވެބްސައިޓުގައި ވެއެވެ. އެހެންކަމަށްވާނަމަ އިންޓްރެސްޓަކީ 11.75 ޕަސެންޓެވެ. އިކުއިޓީ 40 ޕަސެންޓުނަމަ އިންޓްރެސްޓަކީ 11.50 ޕަސެންޓެވެ. އިކުއިޓީ 50 ޕަސެންޓުގެ އިންޓްރެސްޓަކީ 10.50 ޕަސެންޓެވެ.\nރިއަލް އެސްޓޭޓު ލޯނުގެ ގޮތުގައި 50،000 ރުފިޔާ އާއި 10،000،000 އާ ދެމެދުގެ އަދަދެއް ނެގޭނެއެވެ. ގްރޭސް ޕީރިއަޑުގެ ގޮތުގައި އެއް އަހަރާއެކު މި ލޯނު ދައްކަން ޖެހެނީ 20 އަހަރުންނެވެ.\nގައުމީ ޓީމު ޖާރޒީގެ ފަރުމާއެއް ހުށަހަޅައިފިންތަ؟ ސުންގަޑި ހަމަވަނީ!2ހަފްތާ5ދުވަސް ކުރިން\nބީއެމްއެލްއިން ކުރިއަށްގެންދިޔަ ލުއި ލޯނު ޕްރޮމޯޝަންގެ ނަސީބުވެރިޔާ ހޮވައިފި3ހަފްތާ5ދުވަސް ކުރިން\nގައުމީ ޓީމު ޖާޒީގެ އެންމެ މޮޅު ފަރުމާއަކަށް ބީއެމްއެލްއިން 25،000 ރުފިޔާގެ ގިފްޓް ކާޑެއް!3ހަފްތާ7ދުވަސް ކުރިން\nބީއެމްއެލްގެ ގްރެޖުއޭޓް އިންޓާންޝިޕް ޕްރޮގްރާމް ފަށައިފި 1 މަސް 1 ހަފްތާ ކުރިން\nބީއެމްއެލްގެ ހިއްސާއަކަަށް 22 ރުފިޔާ ބަހަން ފާސްކޮށްފި 1 މަސް2ހަފްތާ ކުރިން


Fenboduvi haadhisaa gai 1 million rufiya ah vure bodu gellumeh | Mihaaru\nފެންބޮޑުވި ހާދިސާގައި މިލިޔަނަކަށް ވުރެ ބޮޑު ގެއްލުމެއް ލިބުނު\n08 ޑިސެމްބަރ 2018 - 18:33\nއެންޑީއެމްސީގެ އިދާރާގައި މިއަދު ބޭއްވި ނިއުސް ކޮންފަރެންސެއްގައި އެ ސެންޓަރުގެ ޕްރޮޖެކްޓް ކޯޑިނޭޓާ ހިސާން ހަސަން ވިދާޅުވީ ފެންބޮޑުވި ހާދިސާގައި ގެއްލުން ލިބުނީ ޖުމްލަ 214 ތަނަކަށް ކަމަށާއި އޭގެ ތެރެއިން 173 ތަނަކަށް ލިބުނު ގެއްލުންތައް ވަަޒަން ކުރެވިފައިވާ ކަމަށެވެ.\n"ޑެމޭޖް އެސެސްމެންޓް ހަދާ ނިމި އަޅުގަނޑުމެންގެ ސިސްޓަމަށް ހުރިހާ ފޯމްތަކެއް އަޅާލީމާ މިހާރު ޓޯޓަލް ޑެމޭޖް ލޮސް އެއްގެ ގޮތުގައި އެބަ ދައްކާ 1.2 މިލިޔަން ރުފިޔާ،" ހިސާން ވިދާޅުވި އެވެ.\nއޭނާ ވިދާޅުވީ ފެންބޮޑުވުމުގެ ސަބަބުން ގެއްލުން ލިބުނު ގެތަގެ ތެރެއިން މިހާތަނަށް ގެއްލުންތައް ވަޒަން ނުކުރެވި ހުރި ގެތަކުގެ ވެރިންނާ ވެސް ގުޅިފައިވާ ކަމަށާއި އެ ގެތައް އަދި ނުބެލި ވަނީ މީހުންގެ މަސައްކަތް ހުރި ގޮތުން ކަމަށެވެ. އަދި ވިދާޅުވީ ގެއްލުންތައް ބަލައި ވަޒަން ކުރެވިފައިވާ ގެތަކަށް އެހީ ފޯރުކޮށްދިނުމުގެ މަސައްކަތް ހޯމަ ދުވަހު ސަރުކާރު ހުޅުވުމުން ކުރަން ހަމަޖެހިފައިވާ ކަމަށެވެ.\nބޯކޮށް ވާރޭ ވެހި މާލޭފައި ފެންބޮޑުވެ، ގެދޮރަށް ފެން ވަނުމުގެ ސަބަބުން ގެއްލުން ލިބުނުގެތަކުގެ ތެރެއިން ބޮޑެތި ގެއްލުންތަކެއް ލިބިފައި ވަނީ ޖުމްލަ ހަ ގެއަކަށެވެ. އެ ގެތަކަށް ލިބުނު ގެއްލުންތަކުގެ ތެރޭގައި ފެން ޖެހުމުގެ ސަބަބުން ހިފަައި ގެންގުޅޭ ތަކެތި ހަލާކުުވުމާއި ޖަންކްޝަންތަކުން ލީކްވެ، ނަޖިހުގެ އަސަރު ކުރުން ހިމެނެ އެވެ. އެގޮތުން ގެއްލުން ލިބުނު ގިނަ ގެތަކެއް ސާފުކުރުމާއި ކުނި އުކާލައި ދިނުމުގެ މަސައްކަތް ހައުސިން މިނިސްޓްރީ އާއި އެންޑީއެމްސީ ގުޅިގެން ވަނީ ކޮށްފަ އެވެ. އަދި އެ ގެތަކަށް އެމްޑަބްލިއުއެސްސީ އާއި ސްޓެލްކޯ އިން އެހީތެރިވެދީފައިވާ ކަމަށް ހިސާން ވިދާޅުވި އެވެ.\nބުދަ ދުވަހު މާލެ ސަރަހައްދަށް ކުރި ވިއްސާރައިގައި 220 މިލިމީޓަރަށް ވުރެ ގިނަ މިންވަރަކަށް ވާރޭ ވެހުނެވެ. އެމިންވަރަށް ވާރޭ ވެހި ފެންބޮޑުވުމުގެ ސަބަބުން މާލޭގެ ގެތަކަށް ގެއްލުން ވި އިރު 168 ގެއިން ކަރަންޓް ކެނޑުނެވެ. އަދި ދެ ގެެއެއްގައި މީހުންނަށް ދިރިނޫޅެނޭ ވަރު ވެގެން ހުސްކުރަން ޖެހުނެވެ.\nގެއްލުން ލިބުނު ގެތަކުގެ މީހުންނަށް އެހީތެރިވާން ހަމަޖެހިފައި ވަނީ ކިހިނެއްތޯ "މިހާރު" ން ދެންނެވި ސުވާލަށް ޖަވާބު ދެއްވަމުން ހިސާން ވިދާޅުވީ ކާރިސާތަކުގައި ގެއްލުން ލިބޭ ފަރާތްތަކަށް އެހީތެރިވާނީ ބަދަލަށް ބަދަލުދޭ އުސޫލުން ނޫން ކަމަށެވެ.\n"މިހާރު މި ހެދިފައި ހުންނަ ރިލީފް ގައިޑްލައިންގެ ތެރޭން، އެ ފަރާތްތަކަށް ލިބުނު ގެއްލުންތައް އެސެސްކުރުމަށް ފަހު ކޮންމެ ވެސް ރަމްޒީ އެހީއެއް ، ފައިސާގެ އެހީތެރިކަމެއް ފޯރުކޮށްދޭ އުސޫލުން އެހީތެރިވާނީ،" އޭނާ ވިދާޅުވި އެވެ.\nމާލެ ފެންބޮޑުވުން ޑިޒާސްޓަ މެނެޖްމެންޓް ސެންޓަރު ޑިފެންސް މިނިސްޓްރީ\nހަމަ މިހިގާ ޑިސެމްބަރު މަހުނޫންތޯ ނ.މާޅެންދޫ ޕެލިކަންބޯޓް މަނަދޫ ނެރުމައްޗަށްއަރާ އޭގެން ދަތުރުކުރި 200 ވަރަކަށް މީހުންނަށް މާއްދީ ބޮޑެތި ގެއްލުންތަކެއްވެ އެތަށްބައިވަރު ވިޔަފާރިވެރިންގެ މުދާގެއްލިގެންދިޔައީ މިވާހަކަ ދައްކާލާނެ މީހަކުނުވެގެން މިއުޅެނީ މިއީ ރާއްޖެތެރޭ ނިކަމެތި ރައްޔިތުންގެ ބަޔަކަށް މިމީހުންވީމަތޯ؟ ވޯޓްބޭނުންވީމަ އެކަނިތޯ ރާއްޖެތެރޭ މީހުންފެންނަނީ؟\nމާލޭ މީހުން އެކަންޏެއް ނޫން އިނގޭތޯ މާލޭގަ އުޅެނީ. އަދި މަހެއް ވެސް ނުވޭ އިނގޭތޯ އާ ސަރުކާރު ފެށުނުތާ. ޖަޖް ކުރަން ތަންކޮޅެއް އަވަސް ކަންނޭގެ. މާލޭ މީހާ ރާއްޖެތެރޭ މީހާ ތީ މާ ކުރިން ކީ ބައިތެއް. މިހާރު މާލޭ މީހުންނެކޭ އަހަރެމެންނެކޭ ވަނީ އެއްވަރެއް. މައުމޫނު ވެރިކަން ދޫކޮށް ވަޑައިގަތީ ރާއްޖެ މީހުން ރޯފިލުވާފަ.\nހަމަ ހިނި އަންނަނީ..\nކޮންމެކަމެއް ސިޔާސީކުރޭ ވާރޭވެހި ވިއްސާރަވަނީ ވެރިކަމުގެ ހުންނަ މީހެއްގެ ސަބަބުންނޫންކަން ވެސް ނޭގޭ ދަރަޖައަށް ދިޔައީ ދޯ\nއިމާރާތް ކުރައިރު ފުލަޑް މިޓިގޭޝަން ސްޓޭންޑަރޑް އަށް އަދި ބިލްޑް ކޯޑްސް އަށް ފޮލޯކުރަންޖެހޭ.\nވިއްސާރަކޮޅަކުން ރައްޔިތުންނަށް ސަލާމަތްތެރިކަން ހޯދައި ނުދެވުނު ބަޔަކަށް ދެން ކުރެވޭނީ ކޮން ކަމެއް. ފާސިތުވެ ދިޔަ ހައެއްކަ އަށެއްކަ އަހަރު ވާރޭކޮޅެއް ނުވެހެނީތަ އަޅެ!\nގެއިން ބައެއް ވެއްޓި ގެއްލުން ލިބުނު ސައިކަލް ތަކަށް ވެސް އެހީއެއް ދެއްވުން ރަގަޅު.\nމިލިއަނެއްހާ ރުފިޔާގެ ގެއްލުންވީއިރު ހާލުގައި ޖެހުނު އާއިލާތަކަށް އެކަށީގެން އެހީއެއް ވެދެއްވާ..ބޮޑު އަދަދެއް އެމީހުނަށްދޭން ނިންމާފަ އެމީހުނަށް އޭގެ އެއްވެސް އެހީއެއް ނުލިބޭ ގިނަ ފަހަރަށް.\nދެން ބުނަންވީތަ ތޮ ބޮޑޭ. ކަންކަމަށް ޙަރަދު ހިނގާވަރު އިނގޭނީ ރަގަޅަށް ބެލީމަ. އެއްވެސް ހިސާބެއް ނަހަދާ އަނގަތަޅުވާތީ މައްސަލައަކީ.\nތި ޑިޒާސްޓާސް އޮފީހަކީ ސްނާމީއަށް ފަހު އުފެދުނުތަނެއް. އެތަނުގެ ފެންވަރަކީ އެތަނަށް ލިބޭ އެހީތަކުގެ ފުރިހަމަ މައުލޫމާތު އެއްނުކުރެވޭ. ލިބޭ އެހީވާތަނެއް ވާނުވާ އެއްނޭގޭ. ހުރިހަރުމުދަލުގެ ލިސްޓެއް ނެތް. ފެންޕްލާންޓްތައް ވީެއްނޭގޭ. ތަންހިންގަނީ މަދަނީ ތަނެއްގެގޮތަގއި އެމްއެންޑީއެފް ގައިއުޅުނުބަޔެއް. ނުކުރާމަސައްކަތައް ފައިސާ ނެގުން ކަމަކީ. ރަގަޅަށް އޯޑިޓެއް ކުރަން ޖެހޭ މިސަރުކާރު ހިގަން ފެށުމުގެ ކުރިން.


MRM ge Congress October2gai\nއެމްއާރްއެމްގެ ކޮންގްރެސް އޮކްޓޫބަރުގައި\nމޯލްޑިވްސް ރިފޯމް މޫވްމަންޓް (އެމްއާރްއެމް) ގެ ބާނީ އަދި އެ ޕާޓީގެ ރައީސް މައުމޫން އަބްދުލްގައްޔޫމް: އެމްއާރްއެމްގެ ކޮންގްރެސް އޮކްޓޫބަރު ދޭއެއްގައި ބޭއްވުމަށް ވަނީ ނިންމާފައި -- އަވަސް ފޮޓޯ\nމޯލްޑިވްސް ރިފޯމް މޫވްމަންޓް (އެމްއާރްއެމް) ގެ ކޮންގްރެސް -- ނެޝަނަލް ކޮންވެންޝަން -- އަންނަ އޮކްޓޫބަރު މަހުގެ ދެވަނަ ދުވަހު ބޭއްވުމަށް ނިންމައިފި އެވެ.\nއެމްއާރްއެމްއިން މި ނިންމުން ނިންމީ ބުދަ ދުވަހުގެ ރޭ ބޭއްވި އެ ޕާޓީގެ ކައުންސިލް ބައްދަލްވުމުގައެވެ.\nކޮންގްރެސްއާ ގުޅޭގޮތުން އަވަސްއާ ވާހަކަދައްކަވަމުން ރައީސް މައުމޫން ރޭ ވިދާޅުވީ އެ ޕާޓީގެ ކޮންގްރެސްގައި ޕާޓީގެ ރައީސް ކަމަށާ ނާއިބު ރައީސް އަދި އެހެން މަގާމުތަކަށް ބޭފުޅުން އިންތިހާބު ކުރާނެ ކަމަށެވެ. މިހާރު އެ މަގާމުތަކުގައި ތިއްބެވީ ވަގުތީ ގޮތުން ތިއްބެވި ބޭފުޅުންނެވެ.\nމައުމޫން ވިދާޅުވި ގޮތުގައި އޮކްޓޫބަރު2ގައި މާލޭގައި ކުރިއަށް ގެންދާ ކޮންގްރެސްގައި ރާއްޖޭގެ އެކި ކަންކޮޅުތަކުގައި ތިއްބެވި އެމްއާރްއެމްގެ މެންބަރުން ތަމްސީލު ކުރާނެ އެވެ. އެ ގޮތުން އެކި ރަށްރަށުން ޖުމްލަ 150 މަންދޫބުން ބައިވެރިވާ ގޮތަށް ވަނީ ހަމަޖެހިފައެވެ. އަދި ކޮންގްރެސްގެ މަންދޫބުންނަށް ވާން ބޭނުންވާ މެންބަރުންނަށް މިހާރު ވަނީ އެކަމަށް އެދުމަށް ހުޅުވާލާފައެވެ.\nއެމްއާރްއެމް އަކީ މައުމޫން އިސްވެ އުފެއްދެވި ދެވަނަ ޕާޓީ، ޕްރޮގްރެސިވް ޕާޓީ އޮފް މޯލްޑިވްސް (ޕީޕީއެމް)ގެ ތެރޭގައި ބައިބައިވުން އުފެދި އެމަނިކުފާނު އެ ޕާޓީން ވަކިކުރެއްވުމުން އުފެއްދެވި ޕާޓީއެކެވެ. އެމްއާރްއެމް ޕާޓީއެއްގެ ގޮތުގައި ރަޖިސްޓްރީވުމުގެ ކުރީން 2018 ގެ ރިޔާސީ އިންތިހާބުގައި ހަރަކާތްތެރިވީ މޫވްމަންޓެއްގެ ގޮތުގައެވެ. އެމްއާރްއެމްގެ ނަމުގައި ޕާޓީއެއް އުފައްދަވާކަން ރައީސް މައުމޫން ހާމަކުރެއްވީ ޖަނަވަރީ 31، 2019 ގައެވެ. އެމްއާރްއެމް ރަޖިސްޓްރީ ކޮށް ދިނުމަށް އެދި ހުށައެޅީ ފެބްރުއަރީ 10، 2019 ގައެވެ. އެ ޕާޓީ ރަޖިސްޓްރީވީ އޭގެ ނުވަ ދުވަސް ފަހުން ފެބްރުއަރީ 19، 2019 ގައެވެ.\nމައުމޫން އިސްވެ ފުރަތަމަ އުފެއްދެވީ ދިވެހި ރައްޔިތުންގެ ޕާޓީ (ޑީއާރުޕީ) އެވެ. ޕީޕީއެމް އުފެއްދެވީވެސް ޑީއާރުޕީ ދެބައިވެ ހިޔާލުތަފާތުވުން ބޮޑުވުމުންނެވެ.\nރައީސް މައުމޫން އަބްދުލްގައްޔޫމް ފާރިސް މައުމޫން ޔުމްނާ މައުމޫން + އެމްއާރުއެމް\nދުންޔާ ވެސް ހިމޭންކޮށްލީ ހާސްކަމާއި ބިރު!


REPORT | Rahvehin'ai Hijuraverin Eh Haaleh'gai - Vaguthu\nރަށްވެހިންނާއި ހިޖުރަވެރިން އެއް ހާލެއްގައި!\n2 ހަފްތާ ކުރިން ( ޖެނުއަރީ 6, 2022 )\nކުރީ ސަރުކާރުން ފްލެޓް ދިން ނަމަވެސް މިސަރުކާރުން ފްލެޓް އަތުލި އާއިލާއެއް ދިރިއުޅޭ ތަން- ވަގުތު އިމޭޖަސް- މުހައްމަދު އަފްޒަލް\nކުޑަކުދިންނަށް ކިޔައިދޭ އިބްރަތްތެރި ވާހަކައެކެވެ. ވާހަކައަކީ ދެ ބުޅަލަކާއި ހިޔަޅެއްގެ ވާހަކައެކެވެ. އޭގެ އިބުރަތަކީ އެކުވެރިވުމެވެ. މަޝްވަރާ ކޮށްގެން އެކީ އުޅޭށެވެ. ވާހަކައިގައި މި ވާގޮތަކީ ދެ ބުޅަލެއް ބޯކިބާ ކޮޅަކަށް އޮޅުލަނީއެވެ. ދެ ބުޅާ ވެސް ބޭނުންވީ އެ ބުޅަކަށް މުޅި ބޯކިބާ ލިބޭށެވެ. އެހެން ތިއްބައި ހިޔަޅެއް އައިސް ބޯކިބާ ނަގައިގެން ގެންދަނީއެވެ. އަރައިރުން ނުވެ ބަހައިލިނަމަ ކޮންމެ ވެސް ވަރެއް ލިބުނީހެވެ. ކުރިމަތިވެގެން އުޅޭ ބަހުސާއި، މިއާއި އެއް ގޮތް ކަމެއް ހުއްޓަސް، މި ބަހުސް އަދި މާނާޒުކެވެ.\nހުޅުމާލޭގެ ދެވަނަ ފިޔަވަހީގެ ބިމުން އަގުބޮޑުކޮށް 60 ބިމެއް ވިއްކަން އެޗްޑީސީން އިއުލާން ކުރީއެވެ. އެއާއި އެކު ފާޑުކިއުންތައް އަމާޒުވެއްޖެއެވެ. ބިން ވިއްކަނީ ބީޗު ފުރަންޓުން 26 ބިމެއް އަކަފޫޓަކަށް 3،900 ރުފިޔާގެ މަގުންނެވެ. ބީޗު ސައިޑުން 34 ބިމެއް އަކަފޫޓަކަށް 3،500 ރުފިޔާގެ މަގުންނެވެ. 1،603.07 އަކަފޫޓާއި 2،633.93 އަކަފޫޓާއި ދެމެދުގެ ބިންތަކެކެވެ. އެންމެ ދަށް އަގަކަށް ވެސް ބިމެއް ލިބެން އަންނަނީ 5.6 މިލިއަން ރުފިޔާއަށެވެ. އެ ވަރުގެ އަދަދެއް ދެއްކޭނީ ރާއްޖޭގައި ވަރަށް ބޮޑު އާމްދަނީ ލިބޭ މީހުނަށެވެ.\nމި އިއުލާނަށް ފަހުން އިތުރު ކަމެއް ހިމެނިއެވެ. ކުރީގެ އިއުލާނުގައިވާ 60 ބިން ގަނެވޭނީ މާލެއަށް ރަށްވެހި މީހަކަށް ކަމުގައެވެ. އެއާއި އެކު، ބަހުސް ހޫނުވެ ހުޅު ފަޅައިގެން ގޮސްފިއެވެ. މީސް މީޑިއާގައި ދުވަސްތަކަކަށް ފަހު އަނެއްކާ ވެސް ހުޅުމާލޭ ބިން "އެންމެ ހައްގުވާ" ބައެއްގެ ބަހުސް ކުރިއަށް ދަނީއެވެ. މި ބަހުސްގެ ބޭނުމެއް ވެސް އެކަމަކު ނެތީއެވެ. ނިކަމެތި ހާލުގައި ދިރިއުޅޭ މާލޭގެ ރަށްވެހިންނާއި މާލެއަށް ހިޖުރަކޮށް އެތައް އަހަރެއް ވަން ދެން އުޅޭ ނިކަމެތި މީހާއަކަށް ވެސް އެއިން ބިމެއް ލިބޭ ގޮތަކަށް އަދި ނެތެވެ. ބިން ލިބެން އަންނަނީ ބޮޑު އާމްދަނީ ލިބޭ މަދު ދިވެހިންގެ ތެރެއިން ބަޔަކަށެވެ. އެ ވިއްކާ ގޯތީގެ އަގު އެހާ ބޮޑެވެ.\nHulhumale' Dhevana Fiyavahin Hama Ekani Male' Meehunah Bin Vikkaa Gothah Badhal Koffi https://t.co/YG9ITZjAfy\n— Vaguthu Online (@VaguthuOnline) January 1, 2022\nމާލެއަށް އުފަން އެކަމަކު މި މާލެ ބިމުގައި ކުއްޔަށް އުޅޭ މީހަކު ކިޔައިދިނެވެ. އޭނާގެ އާއިލާގެ ތަރިކައިން ވާރުތަވާން އޮތް ގެދޮރުގެ މުދަލެއް ވެސް މިހާރު ނެތެވެ. ކާފަމާމަގެ ގެދޮރު ހުރިއިރު، އެ ތަންތަން ވަނީ އެ މީހުންގެ ދަރިންނަށް ބަހައި ހުސްވެފައެވެ. ދަރިންގެ ދަރިން ވެސް އާއިލާއެއް ފަށައިގެން އުޅޭއިރު ވަންނާނެ ގެދޮރެއް ނެތުމުން އުޅެން ޖެހެނީ ކުއްޔަށެވެ. ފްލެޓަކަށް ކުރިމަތިލިއަސް އަދި ލިބޭ ގޮތް ނުވަނީއެވެ. ހާލުގައި ދިރިއުޅޭ މީހުން ގިނަ ކަމުން، "ކިއޫ" ތަރުތީބުން އަދި އޭނަގެ އާއިލާއާއި އަރާއި ހަމަނުވަނީ ކަމަށް ބެލެވެއެވެ. ބައެއް ހާލަތްތަކުގައި ފްލެޓް ބެހި ގޮތަކާއި މެދު ސުވާލުތައް ގިނައީއެވެ.\n"މާލެއަށް ރަށްވެހި މީހަކު، މާލެއަށް އުފަން މީހަކު، ދާނެ ވަކި އިތުރު ރަށެއް އޮންނާނެތަ؟ ޚިދުމަތްތައް ވެސް އޮތީ މި ތަނުގައި، އެހެން ރަށްރަށުން ވެސް މީހުން އައިސް އެ އުޅެނީ މި ތަނުގައި، އަހަރެމެން ވެސް އުޅެން އޮތީ ދެން ހަމަ މި ސަރަހައްދު، އެކަމަކު ހިއްކާ ބިމަކުން ވެސް އަހަރުމެން މީހަކަށް ގޯއްޗެެއް ނުލިބޭ، ގޯތި ހިލޭ ވެސް ދެނީއެއް ނޫން، މާލެ މީހުނަށް އެކަނިއޭ ދޭނީ ކިޔާފައި ވެސް ފަހުން ވެސް މި އޮތީ ބޮޑު އަގެއްގައި އިއުލާން ކޮށްފައި،" އޭނާގެ އިހްސާސްތައް ހުރި ގޮތް ކިޔައިދިނެވެ.\nމާލެއަށް ހިޖުރަ ކުރަން މަޖުބޫރުވި އަތޮޅުތެރޭގެ މީހަކު ކިޔައިދިނެވެ. މަތީ ތައުލީމަށް ކިޔަވަން ބޭނުންވާ ހިސާބުން ނޫނީ ވަޒީފާއެއް ބޭނުންވާ ހިސާބުން ގިނަ ޒުވާނުންނަށް އޮންނަނީ މާލެއަށް ހިޖުރަ ކުރުމެވެ. އެ ވާހަކަ ދެކެވޭ އިރަށް ދެން ފަށާނީ ރިސޯޓްތަކާއި އަތޮޅުތެރޭ ހުރި ވަޒީފާގެ ފުރުސަތުތަކުގެ ވާހަކައެވެ. އެކަމަކު އެހެން ވަޒީފާއެއް ހޯދައިގެން ވެސް މި އާއިލާއަށް އިޚްތިޔާރެއް ނެތެވެ. އޭނާގެ ދަރިފުޅަށް ކުރިމަތިވެފައިވާ ސިއްޚީ ހާލަތުގެ ފަރުވާ ލިބެން އަންނަނީ މާލޭން އެކަންޏެވެ. ރަށަށް ބަދަލު ވުމުގެ ޚިޔާލެއް އުފެދިފައި ވެސް މާލޭގައި މަޑު ކުރަން ޖެހުނީ މިހެން ވެގެނެވެ. އޭނާ ވެސް ދާނެ ވަކި އެހެން ތަނެއް ދެން މިހާރު ނެތެވެ.\n"އަޅުގަނޑުމެންނަކަށް ގައިމު ވެސް ނެތް އެހެން ޗޮއިސްއެއް، މި ތާނގާ އުޅުން ނޫނިއްޔާ، ހަފުތާއަކު އެއް ފަހަރު ދެ ފަހަރު ޑޮކްޓަރަކަށް ދައްކަން މި ޖެހެނީ، އެހެން ރަށެއްގައި އޭގެ ސްޕެޝަލިސްޓެއް ލިބެން ހުއްޓަސް، އުފަން ރަށާއި ދުރަސް ހެޔޮ، ގޮސްލެވިދާނެ، އެކަމަކު އެހެން ރަށެއްގަ ވެސް ނެތީ. ދެން ވަކި ކޮންތާކަށް އަޅުގަނޑުމެން ގޮސް އުޅެން އޮތީ؟ މިހެން ކުލި ދައްކާލަ ދައްކާލަ ތިބެން މި ޖެހެނީ،" ސަރުކާރުގެ ފްލެޓް ޕްރޮގްރާމްތަކަށް ވެސް ހުށަހަޅައި، އަދި އުއްމީދެއް ނުލިބި އޮތް އެ އާއިލާގެ މީހާ ކިޔައިދިނެވެ.\nސާފު އެއް ކަމެކެވެ. މާލެ ރަށްވެއްސަކަށް ވެސް، އެހެން ސަރަހައްދެއްގެ ރަށްވެއްސަކަށް، އާންމު ދިވެހި މީހާ އުޅެނީ "ހާސްކަމެއް" ގައެވެ. މަޖުބޫރު ހިޖުރައެއް ކުރިމަތި ކޮށްފައި އޮތަތީވެ ކޮންމެ ބަޔަކު އުޅެނީ އެ ކަމުގެ ހާސްކަމުގައެވެ. މާލެ ބިން ތޮއްޖެހިގެން ގޮސް، އެންމެންހެން އުޅެނީ ކުދިކުދި ޖާގައިގެ ތަންތަނުގައެވެ. އެ ކުޑަކުޑަ ގޮޅިން ނިކުންނަ އިޖުތިމާއީ އެތައް މައްސަލައަކީ އެއްމައްސަލަ އަނެއް މައްސަލަ އާއި ލާމެހިފައިވާ، އަދި މައްސަލަތައް ގުނައި އަދަދު ވެސް ކުރެވެން ނެތް މައްސަލަތަކެވެ. މި ކަމަކަށް ހައްލެއް ގެނެސްދެވުނު ވެރިއަކު ވެސް ފެންނަން ނެތީއެވެ.\nREPORT: Minivan Gaumugai Oiy Majubooru Hijuraige Haaskan https://t.co/EcJP1ijRse\n— Vaguthu Online (@VaguthuOnline) July 26, 2021\nމާލެ ސަރަހައްދުގެ ބޮޑު ބަޖެޓާއި، މާލެ މަރުކަޒުވުން\nބުނެވޭ ގޮތުގައި، 2008 ވަނަ އަހަރުން ފެށިގެން އަމަލު ކުރަމުންދާ ފެހި ގާނޫނު އަސާސީގައި، ރާއްޖޭގެ އިދާރީ ދާއިރާތައް ލާމަރުކަޒީ އުސޫލުން ހިންގަން ޖެހޭނެ ކަމަށް މައި ދިވެހި ދައުލަތުގެ މައްޗަށް އޮންނަނީ ލާޒިމުކޮށްފައެވެ. ގާނޫނު އަސާސީގެ އެ ބާބު ތަންފީޒު ކުރަން 2010 ވަނަ އަހަރު ލާމަރުކަޒީ ގާނޫނު ވެސް ވުޖޫދު ކުރެވި، 2011 ގައި ފުރަތަމަ ލޯކަލް ކައުންސިލްތައް ވެސް އިންތިޚާބު ކުރެވުނެވެ. އެކަމަކު ދައުލަތް ހިންގުމާއި، މާލީ ޚަރަދުތައް ލާމަރުކަޒުވާ މަންޒަރެއް ނުފެނެއެވެ.\nލާމަރުކަޒު ކުރަން ވަކާލާތު ކުރައްވަމުން ގެންދަވާ ރައްޔިތުންގެ މަޖިލީހުގެ ކެންދޫ ދާއިރާގެ މެންބަރު އަލީ ހުސައިން ވިދާޅުވީ، ހަގީގީ މާނައެއްގައި ލާމަރުކަޒު ކުރެވޭނީ މާލީ ގޮތުން ލާމަރުކަޒު ކުރެވިގެނެވެ. މާލެ ސަރަހައްދަށް އޮންނަ ޑިމާންޑްތައް ރާއްޖޭގެ އެހެން ސަރަހައްދަކަށް ބަދަލު ކުރެވިގެނެވެ. އެކަމަކު މި ސަރުކާރު އައި ފަހުން ވެސް ގެނެވުނު ކޮންމެ ބަޖެޓް ފޮތެއްގައި އެންމެ ބޮޑު އަދަދެއް ކަނޑައެޅިފައި އޮންނަނީ މާލެއަށެވެ. ނޫނީ މާލެ ސަރަހައްދަށެވެ.\n"ބަޖެޓް ލާމަރުކަޒު ކުރެވިފައެއް ނެތް،" ރައްޔިތުންގެ މަޖިލީހުގައި ދައުލަތުގެ ބަޖެޓަށް ބަހުސް ކުރައްވަމުން އަލީ ހުސައިން ވިދާޅުވިއެވެ.\n2022 ވަނަ އަހަރުގެ ބަޖެޓަށް ބަލާލާ އިރު ވެސް އެންމެ ބޮޑު ބަޖެޓެއް އޮތީ މާލެ ސަރަހައްދަށެވެ. އެއީ އެއް ބިލިއަން ރުފިޔާއަށް ވުރެ ބޮޑު ބަޖެޓެކެވެ. ޖުމުލަ 91 މަޝްރޫއެއް ހިންގަން ކަނޑައަޅާފައި އަދަދެކެވެ. އޭގެ ތެރެއިން ކުރިން ހިންގުނު މަޝްރޫއުތަކާއި، މި އަހަރު އަލަށް ފަށަން ޖެހޭ މަޝްރޫއުތައް ހިމެނެއެވެ. ހުޅުމާލެ ދެވަނަ ފިޔަވަހީގައި މީހުން ދިރިއުޅެން ފަށާފައިވާއިރު، އެ ސަރަހައްދަށް ބޭނުންވާ އަސާސީ ޚިދުމަތްތަކުން، މާލޭގެ މަގުތަކާއި، އާ އިމާރާތްތަކާއި، އާ ބްރިޖްއާއި، ގުޅިފަޅު ހިއްކުން ހިމެނެއެވެ.\nއާބަން ޕްލޭނިންގެ ތަޖުރިބާކާރަކު ނަން ހާމަނުކުރާ ގޮތަށް ތަފްސީލްތަކެއް ދެއްވިއެވެ. ހުޅުމާލެ ފުރަތަމަ ފިޔަވަހި އަދި ދެވަނަފިޔަވަހީގެ އިތުރުން ގުޅީފަޅު ހިއްކުމުގެ މަޝްރޫއަކީ ވެސް ރާއްޖޭގެ އެހެން ރަށްރަށުގެ ފަޅުން ހިއްކާ ބިމަށް ވުރެ ބޮޑު ޖާގައަކަށް ހިއްކާ ބިންބިމަށް ވާތީ އެ ކަމަށް އެކަނި ވެސް މާ ބޮޑު ޚަރަދުތަކެއް ހިނގައެވެ. ގުޅީފަޅުގެ ފުންމިނަށް ވެސް ބަލާފައި ތިމާވެށީގެ ތަޖުރިބާކާރުންގެ ކަންބޮޑުވުން ވެސް އޮތް އިރު، އެ ތަން ހިއްކަން 1.8 ބިލިއަން ރުފިޔާއެއް ވަރު އެބަ ހޭދަ ކުރެއެވެ.\n"މި ހިއްކުމުގެ އިތުރު ޚަރަދު އަދި ކޮބާ؟ އަނެއްކާ ހަމަ އަލުން އާބާދު ކުރުން ޒާތުގެ ކަމެއް މި ހިނގަނީ، ދެވަނަ ފިޔަވަހީގައި ވެސް އަލުން ޚިދުމަތްތައް ދޭން ސްކޫލާއި ތަންތަން އަޅަންތާ މި ޖެހެނީ، ހަމަ އެ އުސޫލު ހިނގާނެ ގުޅިފަޅު ހިއްކައިގެން އެ ތަނުން ގެދޮރު ދީފައި ބަޔަކު އުޅެން ފެށީމަ ވެސް، ދެވަނަ ފިޔަވަހި ވެސް ފީޒިބަލް އެވީ ބްރިޖް ވެސް އެޅިގެން، ޓްރާންސްޕޮޓޭޝަން ފަސޭހަވާނެ ލިންކެއް ގެނެވިގެން، އަނެއް ފަޅިން ވެސް އެ ފީޒިބަލް ކަން ގެންނަން ބްރިޖް ވެސް ބޭނުންވާނެ،" އޭނާ ކިޔައިދިނެވެ.\nMDPn sarukaarunn finishing nimmaa nudhinnn...https://t.co/cLb3Ph1R1q\n— سلطان (@Suluthern) January 2, 2022\nކުރީގެ ސަރުކާރުގައި ވެސް ހުޅުމާލެ ދެވަނަ ފިޔަވަހިން އޮތީ ގޯތި ވިއްކާ ގޮތަށެވެ. ތަފާތަކީ ގޯތި ވިއްކާ އަދަދުތަކުންނާއި ވިއްކާ އަގުތަކުގައެވެ. އޭރުގެ ހައުސިން މިނިސްޓަރު އަދި މިހާރު މާލެ ސިޓީގެ މޭޔަރަކަށް ހުންނެވި ޑރ. މުހައްމަދު މުއިއްޒު، މާލެ ސިޓީ ކައުންސިލްގެ ވެބްސައިޓްގައި ވެސް ޝާއިއު ކުރައްވާފައިވާ ލިޔުމުން ވެސް އެ ކަން އެނގެއެވެ. އޭރު ނިންމާފައި އޮތީ އަކަފޫޓެއް 2،000 ރުފިޔާގެ ރޭޓުން 100 ގޯތި އަދި އަކަފޫޓެއް 400 ރުފިޔާގެ މަގުން 400 ގޯތި ވިއްކުމަށެވެ.\n"އޭރުން ގޯއްޗަކަށް ޖެހެނީ ޖުމުލަ ހަތަރު ލައްކަ ރުފިޔާ، އެއީ ކުޑަ އާމްދަނީއެއް ލިބޭ މީހުންނަށް ވެސް ގޯތި ލިބޭނެ ގޮތް ފަހިކުރަން،" އާބަން ދާއިރާއިން މަތީ ތައުލީމު ހާސިލް ކުރައްވާފައިވާ ޑރ. މުއިއްޒު ލިޔުއްވާފައިވެއެވެ.\nއެޗްޑީސީން ދައްކަން ޖެހޭ ލޯނުތައް މިހާރު ވެސް ގިނައެވެ. ބުނެ އުޅޭ ގޮތުން ނަމަ، މި ލޯނުތަކަކީ ހުޅުމާލޭގެ ދެވަނަ ފިޔަވަހި ވެސް ތަރައްގީ ކުރުމަށް ހިންގި މަޝްރޫއުތަކަށް ނެގި ލޯނެވެ. ކޮންމެ ސަރުކާރެއްގައި ހުޅުމާލޭން ބިން ވިއްކުމުގެ ސިޔާސަތެއް އައިސްގެން އުޅުނީ ވެސް މި ލޯނުތައް ފައިނޭންސް ކުރުމަށް ކަމަށް ބުނެއެވެ. މިހާރު ދައްކަން ޖެހޭ ލޯނުތަކުގެ އަދަދު ވެސް 10 ބިލިއަން ރުފިޔާއާއި ގާތް ކުރެއެވެ.\nއެޗްޑީސީން ނަގާފައިވާ ލޯނުތަކަކީ، އިންޑަސްޓްރިއަލް އެންޑް ކޮމާޝަލް ބޭންކް އޮފް ޗައިނާއިން 369 މިލިއަން ޑޮލަރު (5.6 ބިލިއަން ރުފިޔާ)، ޗައިނާ ޑިވެލޮޕްމަންޓް ބޭންކްއިން 159 މިލިއަން ޑޮލަރު (2.4 ބިލިއަން ރުފިޔާ)، ބަރުއުންސް، ސީއެމްއީސީއިން 67 މިލިއަން ޑޮލަރު (1 ބިލިއަން ރުފިޔާ)، ކްރެޑިޓް ސުއިސް ބޭންކްއިން 65 މިލިއަން ޑޮލަރު (1 ބިލިއަން ރުފިޔާ)، އަދި ކްސްޕޯޓް އިމްޕޯޓް ބޭންކް އޮފް އިންޑިއާއިން 34 މިލިއަން ޑޮލަރު (524 މިލިއަން ރުފިޔާ) އެވެ.\nޖެނުއަރީ 6, 2022 10:39\nރައީސް އިބޫ އައުޓް އިންޑިއާ އައުޓް ރައީސް އިބޫ އައުޓް އިންޑިއާ އައުޓް ރައީސް އިބޫ އައުޓް އިންޑިއާ އައުޓް ރައީސް އިބޫ އައުޓް އިންޑިއާ އައުޓް ރައީސް އިބޫ އައުޓް އިންޑިއާ އައުޓް ރައީސް އިބޫ އައުޓް އިންޑިއާ އައުޓް ރައީސް އިބޫ އައުޓް އިންޑިއާ އައުޓް ރައީސް އިބޫ އައުޓް އިންޑިއާ އައުޓް ރައީސް އިބޫ އައުޓް އިންޑިއާ އައުޓް ރައީސް އިބޫ އައުޓް އިންޑިއާ އައުޓް ރައީސް އިބޫ އައުޓް އިންޑިއާ އައުޓް ރައީސް އިބޫ އައުޓް އިންޑިއާ އައުޓް ރައީސް އިބޫ އައުޓް އިންޑިއާ އައުޓް ރައީސް އިބޫ އައުޓް އިންޑިއާ އައުޓް ރައީސް އިބޫ އައުޓް އިންޑިއާ އައުޓް ރައީސް އިބޫ އައުޓް އިންޑިއާ އައުޓް ރައީސް އިބޫ އައުޓް އިންޑިއާ އައުޓް ރައީސް އިބޫ އައުޓް އިންޑިއާ އައުޓް ރައީސް އިބޫ އައުޓް އިންޑިއާ އައުޓް ރައީސް އިބޫ އައުޓް އިންޑިއާ އައުޓް ރައީސް އިބޫ އައުޓް އިންޑިއާ އައުޓް ރައީސް އިބޫ އައުޓް އިންޑިއާ އައުޓް ރައީސް އިބޫ އައުޓް އިންޑިއާ އައުޓް\nޖެނުއަރީ 6, 2022 11:20\nމާލޭރައްވެހިންނައް އެންމެ އަނިޔާވެރި ސަރު ކާރުމީ ރައްފުށު މީހުައް އެރަށަ ކުން ހިލޭ ގޯތިދޭ ނަމަވެސް މާލެ ރައްޔިތުން މީހަ ކާއިނދެގެން ދެދަރިން ލިބި އެއްކޮޓަރީގަ ނިދާއިރު ހިލޭ ގޯއްޗެއް ނުދޭ މީ ކޮން ކަހަަލަ ހަމައެއް\nޖެނުއަރީ 6, 2022 11:23\nހުޅުމާލެއަކީ މާލޭ މީހުންގެ ބިމެއް ނޫން. އެތަނަށް ދައުވާކުރުމުގެ ހައްގެއް ނެތް. ރާއްޖޭގައި މިހާރު މިހުރި ގާނޫނުތައް ބަދަލުކޮށްގެން އުސޫލުތައް ބަދަލުކޮށްގެން ކޮންމެ ރަށަކުންވެސް ބިން ލިބޭނެ ގޮތަށް އޮންނަންވާނީ. އެހެން ނެތުމުން ނުކުމެގެން އުޅޭ ނަތީޖާއެއް މިއީ. ކެޕިޓަލް ސިޓީއަކީ އަގުބޮޑުތަނެއް. އެތަނުގައި އުޅެވޭނީ ބޮޑު އަގެއް ދައްކައިގެން. ދެން އޮތީ ހުޅުމާލޭގެ ފުރަތަމަ ފިޔަވަހި. ރައްޔިތުންނަށް ގާތްގަނޑަކަށް 2800 ފްލެޓް އަޅާފައި މުޅި ރަށް އެއޮތީ ފޮތިފޮތިކޮށްފައި ކުންފުނިތަކާއި މުއްސަނދިންނަށް ބަހާފައި. މުޅި ތަނުގައި ހުރީ މުއްސަނދިންގެ ބޮޑެތި ބިލްޑިންގތަކާއި ވިޔަފާރި. މިވާހަކަ އެކަކުވެސް ނުދައްކާ.\nޖެނުއަރީ 6, 2022 14:19\nކަލޭގެއަބިމީހާ އެއީ މުޅިރާއްޖޭގެ އެންމެހާފިރިހެނުންގެ އަންބެއްކަމަށް ކަޑައަޅަން ގާނޫނެއްހަދަން މަޖިލިހަށް ވައްދަންވީނު! މިހާރު ތިކިޔޭއެއްޗެއްގެ ދެކޮޅުނުޖެހޭކަން ކުޑައިކޮށް އެގެންފަށައިފިދޯ!\nކިތަންމެ ބައިވަރު ރިޕޯޓްތަކެއް ލިޔުނަސް މާލޭ ސަރަހައްދުން ގޯތި ލިބެންވާނީ ހަމަ މާލޭ މީހުންނަށް\nޖެނުއަރީ 6, 2022 14:00\nއައިލެންޑު ޕީޕަލް އައުޓް!\nޖެނުއަރީ 6, 2022 15:12\nބަލަ އެންމެންނަކީވެސް އިންސާނުން އިންސާނުނަށް ބޭނުންވާނީ ހަމަ އެއްކަހަލަ ކަންތައްތަކެއް ދިރިހުރުން އުނުފޭރާން ކެއުން ބުއިން ބޯހިޔާވަހިކަން !\nޖެނުއަރީ 6, 2022 15:37\nމި އާޓިކަލް ފެށުން ވަރަށް ސަޅި. އެކަމަކު ނިންމާލުމުގެ ފެންވަރު ދަށްކަން ފާހަގަ ކުރަން. ހެޑިން ފެނިފައި ކިޔާ ހިތްވެގެން ކިޔާ ނިންމާލިއިރު އާޓިކަލް ނިމުނުކަން ވެސް ނޭނގޭ. މީމަގޭ ހިޔާލު.\nޖެނުއަރީ 8, 2022 21:45\nމަމިބުނަނީ ސަރުކާރު އޮފީސްތައްވެސް ރަށްރަށަށް ބަހާށޭ.\nމަދަރި ދާ އޮފީސް މަ ރަށަށް ލާށޭ\nމާލޭގަ ހުރި ހޮސްޕިޓަލް ތައްވެސް ބަހާށޭ\nރައްޔިތުން މަޖިލިސް ގޮނޑިތަޢްވެްސް ހުންނަންވާނީ އެ ދާއިރާ އެއްގައޭ .\nއޭރުން އަހަރެމެންނެކޭ އެއްގޮތައް މާލޭ މީހުންވެސް ޖެހޭނީ ބައެއް ހިދުމަތްތައް ހޯދަން ރަށްރަށައް ދާން .\nޖެނުއަރީ 10, 2022 19:37


Fuluhah Haazirukoh 1,000 Rufiyaa In Raees Waheed Joorimanaa Koffi | Hathaavees\nފުލުހަށް ހާޒިރުކޮށް 1،000 ރުފިޔާ އިން ރައީސް ވަހީދު ޖޫރިމަނާކޮށްފި\nކުރީގެ ރައީސް ޑރ. މުހައްމަދު ވަހީދު: ފޮޓޯ / ހަތާވީސް އޮންލައިން\nފުލުހުންގެ އިދާރާއަށް ހާޒިރު ކުރައްވާ ކުރީގެ ރައީސް އަދި އިދިކޮޅު ޕްރޮގްރެސިވް ކޮންގްރެސް ކޯލިޝަންގެ އެޑްވައިޒަރު ޑރ. މުހައްމަދު ވަހީދު ހަސަން މަނިކު 1،000 ރުފިޔާ އިން ޖޫރިމަނާ ކޮށްފިއެވެ.\nފުލުހުންގެ އިދާރާއިން ނިކުމެވަޑައިގެން ނޫސްވެރިންނާއި ބައްދަލުކުރައްވާ ވާހަކަދައްކަވަމުން ވަހީދު ވިދާޅުވީ އެމަނިކުފާނަށް ކުރެއްވި ޖޫރިމަނާ އަކީ ސިޔާސީ ޖޫރިމަނާއެއް ކަމަށެވެ.\nރައީސް ވަހީދު ވިދާޅުވި ގޮތުގައި އެމަނިކުފާނު ޖޫރިމަނާ ކުރެއްވި ނަމަވެސް ގަވާއިދާ ހިލާފުވެވަޑައިގެންފައި ނުވާނެ ކަމަށެވެ.\n"މީގައި އާންމު މީހަކާ އަޅުގަނޑާ، އޮތް ތަފާތަކީ އަޅުގަނޑަކީ ސިޔާސީ މީހަކަށް ވާތީ، ސިޔާސީ ބަޔަކު އެއްވެގެން އުޅޭ ތަނެއްގައި އަޅުގަނޑު ސިޔާސީ ވާހަކައެއް ދެއްކީމަ އެ މައްސަލަ ބޮޑުވެގެން މި އުޅެނީ" ވަހީދު ވިދާޅުވިއެވެ.\nމީގެކުރިންވެސް ރައީސް ވަހީދު ފުލުހުންގެ އިދާރާއަށް ހާޒިރު ކުރެއްވިއެވެ. ވަހީދު ވިދާޅުވީ، ފުލުހަށް ހާޒިރު ކުރެވިފައިވަނީ އިދިކޮޅުން ބޭއްވި ސައިކަލު ބުރާއި ގުޅިގެން އެދުވަހު މާސްކު ނާޅައި ހުރި ކަމަށް ތުހުމަތު ކުރެވޭތީ އެކަމާއި ބެހޭ ގޮތުން ސުވާލު ކުރެއްވުމަށް ކަމަށް ފުލުހުން ބުނެފައިވާ ކަމަށެވެ. އެހެން ނަމަވެސް އެމަނިކުފާނު މާސްކު ނެންގެވީ ވާހަކަ ދައްކަން އުނދަގޫވާތީ، ވާހަކަ ދެއްކުމަށް އެކަނި ކަމަށް ވަހީދު ވިދާޅުވިއެވެ.\nއެ ދުވަހުވެސް ފުލުހުންގެ އިދާރާއިން ނިކުމެވަޑައިގެން ވިދާޅު ވާހަކަ މިއަދުވެސް ވަހީދު ތަކުރާރު ކުރެއްވިއެވެ.\nވަހީދު ވިދާޅުވީ މިދޭތެރެއިން ނެރުއްވި ފޮތެއްގައި ސޮއިކުރެއްވުމަށް ބޭއްވި އިވެންޓެއްގައި މާސްކު ނާޅައި މީހުންނާ އެކީގައި ނަޝީދު އުޅުއްވި މަންޒަރު ފެނުނު ކަމަށާއި އަދި އިނގިރޭސިވިލާތަށް ފުރާވަޑައިގަތުމަށް އެއާޕޯޓުގައި ވެސް އެތައް ބަޔަކު ގޮވައިގެން މާސްކު ނާޅައި ނަޝީދު އިންނެވި މަންޒަރު ވެސް ފެނިވަޑައިގެންނެވި ކަމަށެވެ. އެހެންކަމުން ރައީސް ނަޝީދު ފުލުހުންގެ އިދާރާއަށް ހާޒިރު ނުކުރައްވާ ރައީސް ވަހީދު ހާޒިރު ކުރެއްވުމުން އެކަމުން ދޭހަވަނީ އެންމެ ކަމެއް ކަމަށް ވަހީދު ވިދާޅުވިއެވެ.\nPrevious އެޗްއާރްސީއެމް އަށް ތިން މެންބަރަކު އައްޔަންކޮށްފި\nNext ގާސިމްގެ މިލްކިއްޔާތުގައި ބިލިއަނަކަށްވުރެ ގިނަ ރުފިޔާ


"Snow" ah Sonam ge badhalugai Sonakshi tha? | Mihaaru\nސޮނާކްޝީ: ނިކިލްގެ "ސްނޯ" އޭނާ އަށް ހުށަހަޅާފައިވާ ކަމަށްވޭ.\n"ސްނޯ" އަށް ސޯނަމް ކަޕޫރްގެ ބަދަލުގައި ސޮނާކްޝީ ސިންހާތަ؟\n28 ޑިސެމްބަރ 2018 - 07:20 1 comment\nނަމަވެސް ފިލްމަށް ސޮއިކުރިކަން ކަށަވަރުކޮށް ދޭން ސޮނާކްޝީ ވަނީ އިންކާރުކޮށްފަ އެވެ.\n"އަހަރެން ސޮއިކުރާ ފިލްމެއްގެ ވާހަކަ އޭގެ ޕްރޮޑިއުސަރުންނާއި ޑައިރެކްޓަރުން ރަސްމީކޮށް މީޑިއާތަކާ ހިއްސާކުރުމުގެ ކުރިން އަހަރެން އެ ފިލްމެއްގެ ވާހަކައެއް ދައްކައެއް ނޫޅެން،" ނޫސްވެރިން ސުވާލު ކުރުމުން އޭނާ ބުންޏެވެ. "އަހަރެން ގަބޫލުކުރާ ގޮތުގައި އެ ވާހަކަ ފުރަތަމަ ދެއްކުމުގެ ހައްގު އޮންނާނީ ޕްރޮޑިއުސަރާއި ޑައިރެކްޓަރަށް."\nކްރައިމް ތުރިލާ "ސްނޯ" ސޮނާކްޝީ އަށް ހުށަހެޅި ކަމުގެ އަޑުތަކެއް ފެތުރިފައި މި ވަނީ އެ ފިލްމުގެ ބަތަލާގެ ރޯލުން ފެންނާނީ ސޯނަމް ކަޕޫރް ކަމަށް ދާދި ފަހުން މީޑިއާތަކުން ރިޕޯޓްކޮށްފައި ވަނިކޮށެވެ. މި ފިލްމަކީ ނިކިލް ހަދަން ހިތުލައިގެން އުޅޭތާ މިހާރު އަހަރުތަކެއްވެފައިވާ ފިލްމެކެވެ\n"ސްނޯ" އަކީ އަންހެން ފުލުހެއްގެ ވާހަކަ ކިޔައިދޭ ފިލްމެކެވެ. ރިޕޯޓްތައް ބުނާ ގޮތުން ނިކިލް މިހާރު ހަދަމުން އަންނަ ފިލްމު "ބަތުލާ ހައުސް" އަށް ފަހު އޭނާ ދެން ޑައިރެކްޓް ކުރާނީ "ސްނޯ" އެވެ.\nޖޯން އަބްރަހަމް އާއި މުރްނާލް ތާކޫރް ލީޑް ރޯލް ކުޅޭ "ބަތުލާ ހައުސް" ސިނަމާތަކަށް ގެންނަން ނިންމާފައި ވަނީ އޮގަސްޓ، 15، 2019 ގަ އެވެ.\nސޮނާކްޝީގެ ކުރިއަށް އޮތް ފިލްމަކީ ބޮޑު ކާސްޓަކާ އެކު އަންނަ އަހަރުގެ އެޕްރީލް 19 ގައި ރިލީޒް ކުރާ އަބީޝެކް ވަރްމަންގެ ޕީރިއަޑް ޑްރާމާ "ކަލަންކް" އެވެ. އަދި އޮގަސްޓް 15 ގައި ރިލީޒް ކުރާ "މިޝަން މަންގަލް" އިން ވެސް އޭނާ ފެނިގެން ދާނެ އެވެ.\nSonam Kapoor fuluhegge role ah\n"ސްނޯ" ގެ ބަތަލާއަކީ ސޯނަމް ކަމަށް މީޑިއާތަކުން ކުރިން ބުނެފައިވޭ.\nސޮނާކްޝީ އެންމެ ފަހުން ފެނިފައި ވަނީ އޮގަސްޓް މަހު ރިލީޒް ކުރި "ހެޕީ ޕިރް ބާގް ޖާއޭގީ" އިންނެވެ.\nމި އަހަރު "ޕެޑްމޭން" އާއި "ސަންޖޫ" ގެ އިތުރުން "ވީރޭ ދީ ވެޑިން" އިން ފެނިގެން ދިޔަ ސޯނަމް ދެން އެންމެ އަވަހަށް ފެނިގެން ދާނީ އަންނަ ފެބްރުއަރީ 1 ގައި ރިލީޒް ކުރާ "އޭކް ލަޅްކީ ކޮ ދޭކާ ތޮ އޭސާ ލަގާ" އިންނެވެ. އޭނާގެ ކުރިއަށް ހުރި އިތުރު ފިލްމުތަކުގެ ތެރޭގައި "ޒޯޔާ ފެކްޓާ" ފާހަގަކޮށްލެވެ އެވެ.